cyanic-selkie/wikianc huggingface dataset:
ᱥᱚᱱᱤ ᱥᱤᱝ
ᱥᱚᱱᱤ ᱥᱤᱝ ᱱᱤᱡᱽᱡᱟᱨ (ᱡᱟᱱᱟᱢ ᱖ ᱚᱠᱴᱳᱵᱚᱨ ᱑᱙᱘᱕) ᱫᱚ ᱢᱤᱫ ᱥᱤᱧᱚᱛᱤᱭᱟ. ᱟᱠᱴᱚᱨ ᱠᱟᱱᱟᱭ ᱾ ᱱᱩᱭᱟᱜ ᱚᱲᱟᱜ ᱫᱚ ᱨᱟᱡᱚᱥᱛᱷᱟᱱ ᱨᱮ ᱾ ᱟᱡ ᱵᱟᱵᱟ ᱡᱚᱭ ᱥᱤᱝ ᱱᱤᱡᱽᱡᱚᱨ ᱫᱚ, ᱪᱮᱱᱱᱟᱭ ᱮᱠᱥᱯᱨᱮᱥ (᱒᱐᱑᱓), ᱥᱤᱝᱜᱷᱚᱢ (᱒᱐᱑᱑), ᱥᱤᱵᱟᱭᱚ (᱒᱐᱑᱖) ᱮᱢᱟᱱ ᱯᱷᱳᱞᱢ ᱠᱚ ᱨᱤᱱᱤᱡ ᱟᱠᱥᱚᱱ ᱰᱤᱨᱮᱠᱴᱚᱨ ᱠᱟᱱᱟᱭ ᱾ ᱥᱚᱱᱤ ᱥᱤᱝ ᱫᱚ ᱫᱤᱞ ᱛᱳ ᱵᱚᱪᱟ ᱦᱮ ᱡᱤ (᱒᱐᱑᱑) ᱯᱷᱤᱞᱢ ᱠᱷᱟᱱ ᱟᱠᱴᱤᱝ‌ᱡᱤᱭᱟᱱ ᱮᱦᱟᱵ ᱞᱮᱫᱟᱭ ᱾ ᱚᱱᱟ ᱛᱟᱭᱚᱢ ᱟᱠᱟᱥ ᱵᱟᱬᱤ (᱒᱐᱑᱓) ᱨᱮ ᱠᱟ.ᱢᱤ ᱞᱮᱫᱟᱭ ᱾ ᱥᱚᱱᱤ ᱭᱟᱜ ᱯᱭᱟᱨ ᱠᱟ ᱯᱚᱧᱪᱚᱱᱟᱢᱟ ᱒ (᱒᱐᱑᱕) ᱯᱷᱤᱞᱢ ᱫᱚ ᱱᱟᱯᱟᱭ ᱠᱟ.ᱣᱰᱤ ᱠᱚᱢᱟᱣ ᱨᱮ ᱫᱟᱲᱮ ᱞᱮᱱᱟᱭ ᱾ ᱱᱩᱭᱟᱜ ᱠᱚᱢᱮᱰᱤ ᱯᱷᱤᱞᱢ ᱥᱚᱱᱳ ᱠᱮ ᱴᱤᱴᱩ ᱠᱤ ᱥᱣᱤᱴᱤ ᱫᱚ ᱟᱭᱢᱟ ᱠᱟ.ᱣᱰᱤ ᱠᱚᱢᱟᱣ ᱞᱮᱭᱟ ᱾
ᱠᱟ.ᱢᱤ ᱡᱤᱭᱚᱱ
᱒᱐᱑᱗ ᱨᱮ ᱥᱚᱱᱤ ᱫᱚ, ᱥᱴᱟᱨ ᱯᱞᱚᱥ ᱨᱮᱭᱟᱜ ᱥᱤᱨᱤᱡᱽ ᱠᱚᱥᱚᱣᱴᱤ ᱡᱤᱱᱫᱮᱜᱤ ᱠᱤ ᱨᱮ ᱯᱩᱭᱞᱩ ᱞᱮᱠᱟ ᱠᱟ.ᱢᱤ ᱮᱦᱚᱵ ᱞᱮᱫᱟᱭ, ᱡᱟᱦᱟᱸ ᱨᱮ ᱱᱩᱭ ᱠᱨᱟᱛᱤᱠᱟ ᱥᱤᱝᱜᱟᱨ ᱥᱟᱝ ᱠᱟ.ᱢᱤ ᱟᱠᱟᱫᱟ ᱾ ᱒᱐᱐᱙ ᱨᱮ ᱱᱩᱭ ᱥᱚᱠᱩᱱᱛᱚᱲᱟ ᱨᱮ ᱠᱚᱨᱚᱱ ᱧᱤᱛᱤᱢ ᱠᱮᱨᱮᱠᱴᱚᱨ ᱨᱮ ᱠᱟ.ᱢᱤ ᱟᱠᱟᱫᱟᱭ ᱾
᱒᱐᱑᱑ ᱨᱮ ᱥᱚᱱᱤ ᱫᱚ ᱢᱚᱫᱷᱩᱨ ᱵᱷᱚᱱᱰᱟᱨᱠᱚᱨᱼᱟᱜ ᱠᱚᱢᱮᱰᱤ ᱯᱷᱤᱞᱢ ᱫᱤᱞ ᱛᱳ ᱵᱚᱪᱟ ᱦᱤ ᱦᱮ ᱨᱮ ᱯᱩᱭᱞᱩ ᱞᱮᱠᱟᱛᱮ ᱟᱠᱴᱤᱝ ᱡᱤᱭᱚᱱ ᱮᱦᱚᱵ ᱞᱮᱫᱟᱭ | ᱱᱚᱶᱟ ᱯᱷᱤᱞᱢ ᱨᱮ ᱱᱩᱭ ᱥᱟᱝ ᱚᱡᱚᱭ ᱫᱮᱵᱽᱜᱚᱱ, ᱤᱢᱨᱟᱱ ᱦᱟᱥᱢᱤ, ᱟᱨ ᱳᱢᱤ ᱵᱚᱭᱫᱽᱭᱚ ᱮᱢᱟᱱ ᱠᱟᱹᱢᱤ ᱞᱮᱰᱟ ᱠᱚ | ᱢᱮᱱᱠᱷᱟᱱ ᱱᱚᱶᱟ ᱯᱷᱤᱞᱢ ᱫᱚ ᱵᱚᱠᱥ ᱚᱯᱷᱤᱥ ᱨᱮ ᱵᱦᱟᱹᱜᱤ ᱵᱟᱝ ᱪᱟᱹᱞᱩ ᱞᱮᱱᱟ |
᱒᱐᱑᱓ ᱨᱮ ᱱᱩᱭ ᱠᱟᱨᱛᱤᱠ ᱟᱨᱭᱟᱱ ᱟᱨ ᱱᱩᱥᱨᱚᱛ ᱵᱷᱚᱨᱩᱪᱟ ᱥᱟᱝ ᱞᱚᱵᱽ ᱨᱚᱱᱡᱚᱱᱼᱟᱜ ᱨᱳᱢᱟᱱᱴᱤᱠ ᱯᱷᱤᱞᱢ ᱟᱠᱟᱥ ᱵᱟᱬᱤ ᱨᱮ ᱟᱠᱴᱤᱝ ᱞᱮᱫᱟᱭ | ᱱᱚᱶᱟ ᱦᱚᱸ ᱵᱦᱟᱹᱜᱤ ᱵᱟᱝ ᱪᱟᱹᱞᱩ ᱞᱮᱱᱟ |
᱒᱐᱑᱕ ᱨᱮ ᱥᱚᱱᱤ, ᱨᱚᱱᱡᱚᱱᱼᱟᱜ ᱮᱴᱟᱜ ᱯᱷᱤᱞᱢ ᱯᱭᱟᱨ ᱠᱟ ᱯᱚᱧᱪᱚᱱᱟᱢᱟ ᱒ ᱨᱮ ᱠᱟᱹᱢᱤ ᱞᱮᱫᱟᱭ | ᱱᱚᱶᱟ ᱯᱷᱤᱞᱢ ᱫᱚ ᱒᱐᱑᱑ ᱨᱮᱭᱟᱜ, ᱯᱭᱟᱨ ᱠᱟ ᱯᱚᱧᱪᱚᱱᱟᱢᱟ ᱨᱮᱭᱟᱜ ᱫᱚᱥᱟᱨ ᱯᱥᱨᱴ ᱠᱟᱱᱟ | ᱱᱚᱶᱟ ᱨᱮᱱ ᱮᱴᱟᱜ ᱥᱴᱟᱨ ᱠᱚ ᱫᱚ ᱟᱨᱭᱟᱱ, ᱵᱷᱚᱨᱩᱪᱟ, ᱳᱢᱠᱟᱨ ᱠᱟᱯᱳᱨ, ᱥᱳᱱᱟᱞᱤ ᱥᱮᱭᱜᱟᱞ ᱮᱢᱟᱱ ᱠᱚ |ᱱᱚᱶᱟ ᱫᱚ ᱡᱮᱜᱮᱛ ᱡᱟᱠᱟᱛ ᱘᱘ ᱠᱚᱨᱳᱰ ᱴᱟᱠᱟᱭ ᱠᱷᱮᱢᱟᱣ ᱞᱮᱫᱼᱟ |
᱒᱐᱑᱙ ᱨᱮ ᱥᱚᱱᱤ ᱟᱠᱤᱵᱽ ᱚᱞᱤᱼᱟᱜ ᱯᱩᱭᱞᱩ ᱰᱤᱨᱮᱠᱴᱚᱨ ᱯᱷᱤᱞᱢ, ᱫᱮ ᱫᱮ ᱯᱭᱟᱨ ᱫᱮ ᱨᱮ ᱠᱟᱹᱢᱤ ᱞᱮᱫᱟᱭ | ᱱᱚᱶᱟ ᱨᱮᱩᱟᱜ ᱠᱟᱹᱦᱱᱤ ᱫᱚ, ᱢᱤᱫ ᱕᱐ ᱵᱚᱪᱷᱚᱨ ᱤᱨᱱᱤᱡ ᱵᱮᱯᱟᱨᱝᱤ ᱦᱚᱲ ᱢᱮᱱᱫᱚ ᱚᱡᱚᱭ ᱫᱮᱵᱽᱜᱚᱱ ᱒᱖ ᱵᱚᱪᱷᱚᱨ ᱠᱩᱲᱤ ᱨᱟᱠᱩᱞ ᱯᱨᱤᱛ ᱥᱤᱝ ᱥᱟᱶ ᱫᱩᱞᱟᱹᱲ ᱥᱟᱱᱟᱭᱮᱼᱟ | ᱱᱟᱶᱟ ᱨᱮ ᱟᱨ ᱦᱚᱸ ᱛᱚᱵᱩ ᱠᱟᱹᱢᱤ ᱟᱠᱟᱫᱟᱭ |
ᱵᱤᱡᱚᱨᱤ ᱵᱚᱨᱚᱠᱚᱛᱩᱞᱽᱞᱟᱦᱚ
ᱵᱤᱡᱚᱨᱤ ᱵᱚᱨᱚᱠᱚᱛᱩᱞᱞᱟᱦᱚ ᱢᱤᱫᱴᱟᱝ ᱵᱟᱝᱞᱟᱫᱮᱥᱤ ᱚᱵᱷᱤᱱᱮᱛᱨᱤ,dancer,ᱟᱨ ᱢᱚᱰᱮᱞ ᱥᱤᱞᱯᱤ ᱠᱟᱱᱟᱭ᱾
ᱠᱟᱢᱤ ᱡᱤᱭᱚᱱ
ᱵᱤᱡᱚᱨᱤ ᱑᱙᱘᱘ ᱨᱮ ᱥᱩᱠᱷᱮᱨ ᱪᱷᱟᱲᱯᱚᱛᱨᱚ ᱧᱩᱛᱩᱢ ᱢᱟᱱ ᱱᱟᱴᱚᱠ ᱨᱮ ᱯᱩᱭᱞᱩ ᱚᱵᱷᱤᱱᱚᱭ ᱟᱠᱟᱫᱟ᱾ᱱᱚᱣᱟ ᱱᱟᱴᱚᱠ ᱨᱮᱱ ᱯᱚᱨᱤᱪᱟᱞᱚᱠ ᱟᱡᱤᱡ ᱵᱟᱵᱟ, ᱢᱳᱦᱟᱢᱚᱢᱫ ᱵᱚᱨᱚᱠᱚᱛᱩᱞᱽᱞᱟᱦᱚ᱾ᱛᱟᱨᱯᱚᱨ ᱟᱭᱢᱟ ᱫᱤᱱ ᱯᱚᱨ ᱩᱱᱤ ᱠᱳᱛᱷᱟᱚ ᱠᱮᱭ ᱱᱮᱤ ᱱᱟᱴᱚᱠ ᱨᱮ ᱚᱵᱷᱤᱱᱚᱭ ᱟᱠᱟᱫᱟ᱾ᱱᱚᱣᱟ ᱱᱟᱴᱚᱠ ᱨᱮᱱ ᱯᱚᱨᱤᱪᱟᱞᱚᱠ ᱟᱵᱫᱩᱥ ᱥᱟᱛᱽᱛᱟᱨ᱾ ᱩᱱᱤ ᱟ ᱟ.ᱰᱤ ᱱᱟᱯᱟᱭ ᱠᱟᱢᱤ ᱦᱩᱭᱩᱜ ᱠᱟᱱᱟ ᱡᱚᱦᱤᱨ ᱨᱟᱭᱦᱟᱱ ᱡᱤᱵᱚᱱ ᱛᱷᱮᱠᱮ ᱱᱮᱭᱟ ᱥᱤᱱᱮᱢᱟ ᱠᱷᱚᱱ ᱛᱮᱭᱟᱨᱟ ᱠᱟᱱ ᱱᱟᱴᱚᱠ᱾ ᱩᱱᱤ ᱟᱭᱢᱟ ᱵᱤᱜᱜᱟᱯᱚᱱ ᱨᱮ ᱢᱚᱰᱮᱞ ᱦᱤᱥᱟᱵ ᱛᱮ ᱠᱟᱢᱤ ᱟᱠᱟᱫᱟ᱾
ᱟᱡᱤᱡ ᱡᱤᱭᱚᱱᱤ
ᱵᱤᱡᱚᱨᱤ ᱒᱐᱑᱓ ᱨᱮ ᱑᱔ ᱮᱯᱨᱤᱞ ᱵᱟᱝᱞᱟᱫᱮᱥ ᱚᱵᱷᱤᱱᱮᱛᱟ ᱤᱱᱛᱮᱠᱷᱟᱵ ᱫᱤᱱᱟᱨ ᱥᱟᱶᱛᱮ ᱵᱟᱯᱞᱟ ᱦᱩᱭᱩᱜ ᱠᱟᱱᱟ᱾ ᱥᱮᱫᱟᱭ ᱡᱩᱨᱤ ᱟ ᱧᱩᱛᱩᱢ ᱥᱣᱠᱚᱛ ᱟᱞᱤ ‌‌ᱤᱢᱚᱱ ᱾ ᱤᱢᱚᱱ - ᱵᱤᱡᱚᱨᱤ ᱨᱮᱱ ᱦᱚᱯᱚᱱ ᱮᱨᱟ ᱟ ᱧᱩᱛᱩᱢ ᱩᱵᱚᱨᱱᱟ ᱥᱭᱠᱚᱛ᱾
ᱯᱷᱮᱵᱟᱛ
‌
ᱵᱟᱹᱵᱩᱞᱟᱞ ᱢᱟᱨᱟᱱᱰᱤ
ᱵᱟᱹᱵᱩᱞᱟᱞ ᱢᱟᱨᱟᱱᱰᱤ (ᱡᱟᱱᱟᱢ ᱑᱑ ᱡᱟᱱᱩᱣᱟᱨᱤ ᱑᱙᱕᱘) ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱤᱱᱤᱡ ᱯᱟᱹᱦᱤᱞ ᱥᱤᱨᱟᱹ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟ ᱾ᱩᱱᱤ ᱫᱚ ᱡᱷᱟᱨᱠᱷᱚᱸᱰ ᱵᱤᱠᱟᱥ ᱢᱚᱨᱪᱟ ᱨᱮᱱ ᱵᱟᱵᱟᱱᱫᱷᱟᱣᱤᱡ ᱯᱟᱨᱥᱮᱛ ᱠᱟᱱᱟ ᱾ ᱱᱩᱭ ᱫᱚ ᱒᱐᱐᱙ ᱥᱮᱨᱢᱟ ᱨᱮ ᱠᱚᱫᱟᱨᱢᱟ ᱞᱳᱠ ᱥᱚᱵᱷᱟ ᱥᱚᱢᱚᱥᱴᱤ ᱠᱷᱚᱱ ᱮᱢ. ᱯᱤ. ᱵᱮᱱᱟᱣ ᱞᱮᱱᱟ ᱾ ᱩᱱᱤ ᱫᱚ ᱚᱴᱚᱞ ᱵᱤᱦᱟᱨᱤ ᱚᱠᱛᱮ ᱨᱮ ᱢᱤᱱᱤᱥᱴᱟᱨ ᱚᱯᱷ ᱥᱴᱮᱴ, ᱵᱤᱨ ᱟᱨ ᱯᱚᱨᱤᱵᱮᱥ ᱰᱤᱯᱟᱹᱴ ᱨᱮ ᱢᱚᱱᱛᱨᱤ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱦᱟᱭ ᱤᱥᱠᱩᱞ ᱯᱟᱥ ᱠᱟᱛᱮ, ᱩᱱᱤ ᱫᱚ ᱜᱤᱨᱤᱰᱤᱦ ᱠᱚᱞᱮᱡᱽ ᱛᱮᱭᱮ ᱥᱮᱱᱮᱱᱟ ᱟᱨ ᱚᱸᱰᱮ ᱠᱷᱚᱱ ᱜᱮ ᱤᱱᱴᱟᱨ ᱟᱨ ᱜᱨᱮᱡᱩᱣᱮᱥᱚᱱ ᱫᱚᱭ ᱯᱩᱨᱟᱹᱣ ᱠᱮᱫᱟ ᱾ ᱟᱨ ᱚᱸᱰᱮ ᱠᱷᱚᱱ ᱜᱮ ᱩᱱᱤ ᱫᱚ ᱨᱟᱥᱴᱨᱤᱭᱟ ᱥᱣᱟᱭᱟᱢ ᱥᱮᱣᱚᱠ ᱥᱚᱝᱜᱷᱚ ᱨᱮ ᱥᱮᱞᱮᱫ ᱮᱱᱟ ᱾
ᱩᱱᱤ ᱫᱚ ᱢᱤᱫ ᱥᱮᱨᱢᱟ ᱢᱟᱪᱮᱛ ᱞᱮᱠᱟ ᱛᱮ ᱠᱟᱹᱢᱤ ᱞᱮᱫᱟᱭ ᱥᱚᱝᱜᱷᱚ ᱜᱷᱟᱨᱚᱸᱡᱽ ᱨᱮ ᱠᱟᱹᱢᱤ ᱢᱟᱲᱟᱝ ᱩᱱᱤ ᱫᱚ ᱡᱷᱟᱨᱠᱷᱚᱸᱰ ᱴᱚᱴᱷᱟ ᱨᱮ ᱫᱤᱥᱣᱟ ᱦᱤᱱᱫᱩ ᱯᱟᱨᱤᱥᱟᱫᱽ ᱨᱮᱱ ᱥᱩᱛᱨᱮᱛ ᱞᱮᱠᱟ ᱛᱮ ᱦᱚᱭ ᱠᱟᱹᱢᱤ ᱞᱮᱫᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:᱑᱙᱕᱘ ᱡᱟᱱᱟᱢ ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱥᱟᱱᱛᱟᱲ ᱦᱚᱲ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ ᱛᱷᱚᱠ:ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ ᱛᱷᱚᱠ:ᱡᱷᱟᱨᱠᱷᱚᱸᱰ ᱠᱷᱚᱱ ᱞᱳᱠᱥᱚᱵᱷᱟ ᱥᱚᱦᱮᱫ ᱛᱷᱚᱠ:ᱜᱤᱨᱤᱰᱤᱦ ᱦᱚᱱᱚᱛ ᱨᱤᱱᱤᱡ ᱦᱚᱲ ᱛᱷᱚᱠ:ᱠᱚᱰᱟᱨᱢᱟ ᱦᱚᱱᱚᱛ ᱨᱤᱱᱤᱡ ᱦᱚᱲ ᱛᱷᱚᱠ:ᱡᱷᱟᱨᱠᱷᱚᱸᱰ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱨᱟᱡᱽᱟᱹᱨᱤ
ᱢᱮᱦᱵᱩᱵᱟ ᱢᱩᱯᱷᱛᱤ
ᱢᱮᱦᱵᱩᱵᱟ ᱢᱩᱯᱷᱛᱤ (ᱡᱟᱱᱟᱢ : ᱒᱒ ᱢᱮ ᱑᱙᱕᱙) ᱫᱚ ᱡᱟᱹᱢᱢᱩ ᱟᱨ ᱠᱟᱥᱢᱤᱨ ᱯᱤᱯᱚᱞᱥ ᱰᱮᱢᱳᱠᱨᱮᱴᱤᱠ ᱯᱟᱨᱴᱤ (ᱯᱤ.ᱰᱤ.ᱯᱤ) ᱨᱮᱱ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱔ ᱮᱯᱨᱤᱞ ᱒᱐᱑᱖ ᱠᱷᱚᱱ ᱑᱙ ᱡᱩᱱ ᱒᱐᱑᱘ ᱫᱷᱟᱹᱵᱤᱡ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱯᱚᱱᱚᱛ ᱨᱮᱱ ᱢᱩᱪᱟᱹᱫ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱸᱦᱮ ᱠᱟᱱᱟ ᱾ ᱟᱜᱚᱥᱴ ᱒᱐᱑᱙ ᱨᱮ, ᱯᱚᱱᱚᱛ ᱨᱮᱭᱟᱜ ᱵᱤᱥᱮᱥ ᱢᱟᱹᱱ (special status) ᱚᱪᱚᱜ ᱛᱟᱭᱚᱢ, ᱢᱩᱯᱷᱛᱤ ᱫᱚ ᱯᱩᱭᱞᱩ ᱨᱮ ᱡᱟᱦᱟᱱ ᱟᱨᱳᱯ ᱵᱮᱜᱚᱨ ᱟᱨ ᱛᱟᱭᱚᱢ ᱛᱮ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱯᱟᱵᱽᱞᱤᱠ ᱥᱮᱯᱷᱴᱤ ᱮᱠᱴ ᱞᱮᱠᱟᱛᱮ ᱠᱚ ᱮᱥᱮᱫ ᱫᱚᱦᱚ (detained) ᱞᱮᱫᱮᱭᱟ ᱾ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱩᱱᱤᱭᱟᱜ ᱮᱥᱮᱫ ᱫᱚᱦᱚ ᱨᱮᱭᱟᱜ ᱚᱠᱛᱚ ᱵᱟᱵᱚᱛ ᱥᱚᱨᱠᱟᱨ ᱴᱷᱮᱱ ᱠᱩᱞᱤ ᱛᱟᱭᱚᱢ, ᱚᱠᱴᱚᱵᱚᱨ ᱒᱐᱒᱐ ᱨᱮ ᱩᱱᱤ ᱫᱚᱠᱚ ᱟᱨᱟᱜ ᱠᱟᱫᱮᱭᱟ ᱾
ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱨᱤᱭᱟᱹ ᱦᱟᱛᱟᱣ ᱞᱟᱦᱟ, ᱩᱱᱤ ᱫᱚ ᱯᱤ.ᱰᱤ.ᱯᱤ ᱨᱮᱱ ᱯᱟᱨᱥᱮᱛ ᱟᱨ ᱑᱖ ᱟᱱ ᱞᱳᱠᱥᱚᱵᱷᱟ ᱨᱮ ᱚᱱᱚᱱᱛᱚᱱᱟᱜ ᱛᱟᱞᱢᱟ ᱠᱷᱚᱱ ᱥᱤᱧᱚᱛᱤᱭᱟᱹ ᱥᱚᱝᱥᱚᱫ ᱨᱮᱱ ᱥᱚᱦᱮᱫ ᱮ ᱛᱟᱸᱦᱮ ᱠᱟᱱᱟ ᱾ ᱩᱱᱤ ᱫᱚ ᱟᱨᱦᱚᱸ ᱚᱱᱚᱱᱛᱚᱱᱟᱜ ᱠᱷᱚᱱ ᱑᱔ ᱟᱱ ᱞᱳᱠᱥᱚᱵᱷᱟ (᱒᱐᱐᱔-᱐᱙ ᱨᱮ ᱥᱚᱦᱮᱫ ᱮ ᱛᱟᱸᱦᱮ ᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱢᱩᱯᱷᱛᱤ ᱫᱚ ᱥᱤᱧᱚᱛ ᱨᱮᱭᱟᱜ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱭᱟᱜ ᱱᱳᱣᱟᱯᱳᱲᱟ ᱟᱠᱷᱨᱟᱱ ᱨᱮ ᱑᱙᱕᱙ ᱥᱮᱨᱢᱟ ᱨᱮᱭ ᱡᱟᱱᱟᱢ ᱞᱮᱱᱟ, ᱢᱩᱯᱷᱛᱤ ᱟᱡ ᱵᱟᱵᱟ ᱫᱚ ᱢᱩᱯᱷᱛᱤ ᱢᱳᱦᱟᱢᱢᱚᱫ ᱥᱚᱭᱭᱚᱫᱽ ᱟᱨ ᱟᱡ ᱟᱭᱚ ᱫᱚ ᱜᱩᱞᱥᱟᱱ ᱟᱨᱟ ᱾ ᱩᱱᱤ ᱫᱚ ᱡᱟᱹᱢᱢᱩ ᱨᱮ ᱜᱚᱵᱷᱚᱨᱢᱮᱱᱴ ᱠᱚᱞᱮᱡᱽ ᱯᱷᱚᱨ ᱳᱢᱮᱱ ᱠᱷᱚᱱ ᱤᱝᱞᱤᱥ ᱥᱟᱶᱦᱮᱫ ᱨᱮ ᱜᱨᱮᱡᱩᱭᱮᱴ, ᱟᱨ ᱠᱟᱹᱥᱢᱤᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱟᱹᱱᱟᱹᱨᱤ ᱨᱮ ᱰᱤᱜᱽᱨᱤ ᱮ ᱧᱟᱢ ᱟᱠᱟᱫᱟ ᱾ ᱑᱙᱘᱙ ᱛᱟᱭᱚᱢ, ᱩᱱᱤ ᱫᱚ ᱠᱚᱸᱭᱮ ᱫᱤᱞᱞᱤ ᱨᱮᱭ ᱩᱪᱟᱹᱱ ᱮᱱᱟ ᱟᱨ ᱵᱳᱢᱵᱟᱭ ᱢᱟᱨᱪᱮᱱᱴᱟᱭᱤᱱ ᱵᱮᱸᱠ ᱨᱮᱭ ᱥᱮᱞᱮᱫ ᱮᱱᱟ, ᱚᱱᱟ ᱛᱟᱭᱚᱢ ᱩᱱᱤ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱩᱣᱟᱹᱲ ᱞᱟᱦᱟ ᱨᱮ ᱤᱥᱴ ᱣᱮᱴᱥ ᱮᱭᱟᱨᱞᱟᱭᱤᱱ ᱨᱮᱭ ᱠᱟᱹᱢᱤ ᱞᱮᱫᱟ ᱾ ᱩᱱᱤ ᱨᱮᱱ ᱢᱟᱨᱮ ᱡᱟᱶᱟᱭ ᱢᱤᱫ ᱨᱟᱡᱽᱟᱹᱨᱤ ᱛᱩᱱᱠᱷᱤᱭᱟᱹ (analyst) ᱟᱨ ᱡᱤᱵᱽ-ᱡᱤᱭᱟᱹᱞᱤ ᱟᱹᱭᱫᱟᱹᱨᱤ ᱠᱟᱹᱢᱤᱭᱟᱹ ᱠᱟᱱᱟᱭ, ᱟᱨ ᱛᱷᱚᱨᱟ ᱫᱤᱱ ᱞᱟᱹᱜᱤᱫ ᱱᱮᱥᱟᱱᱟᱞ ᱠᱳᱱᱳᱷᱟᱨᱮᱱᱥ ᱯᱟᱨᱴᱤ ᱨᱮ ᱥᱮᱞᱮᱫ ᱮ ᱛᱟᱸᱦᱮ ᱠᱟᱱᱟ ᱾ ᱢᱩᱯᱷᱛᱤ ᱨᱮᱱ ᱵᱟᱨᱭᱟ ᱠᱩᱲᱤ ᱢᱮᱱᱟᱜ ᱠᱤᱱᱟ, ᱤᱞᱛᱤᱡᱟ ᱟᱨ ᱤᱨᱛᱤᱠᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱤᱧᱚᱛ ᱨᱮᱱ ᱛᱤᱨᱞᱟᱹ ᱥᱤᱨᱟᱹ ᱢᱚᱱᱛᱨᱤ ᱛᱷᱚᱠ: ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱ ᱥᱤᱨᱟᱹ ᱢᱚᱱᱛᱨᱤ
ᱮᱛᱚᱢ ᱮᱥᱤᱭᱟ
ᱮᱛᱚᱢ ᱮᱥᱤᱭᱟ ᱢᱮᱱ ᱛᱮᱫᱚ ᱮᱥᱤᱭᱟ ᱢᱟᱦᱟᱫᱮᱥ ᱨᱮᱱᱟᱜ ᱮᱛᱚᱢ ᱨᱮ ᱢᱮᱱᱟᱜ ᱥᱤᱧᱚᱛ ᱩᱯᱚᱢᱚᱦᱟᱫᱮᱥ ᱨᱮᱱᱟᱜ ᱟᱰᱮᱯᱟ ᱫᱤᱥᱚᱢ ᱠᱚ ᱾ ᱱᱤᱭᱟᱹ ᱨᱮᱱᱟᱜ ᱯᱟᱪᱮ ᱨᱮᱫᱚ ᱯᱟᱪᱮ ᱮᱥᱤᱭᱟ ᱵᱟᱝᱛᱮ ᱛᱟᱞᱟ ᱠᱷᱚᱸᱰ, ᱠᱚᱧᱮ ᱨᱮᱫᱚ ᱛᱟᱞᱢᱟ ᱮᱥᱤᱭᱟ, ᱟᱨ ᱥᱟᱢᱟᱝ ᱨᱮᱫᱚ ᱥᱟᱢᱟᱝ ᱮᱥᱤᱭᱟ ᱟᱨ ᱮᱛᱚᱢ ᱥᱟᱢᱟᱝ ᱮᱥᱤᱭᱟ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱮᱛᱚᱢ ᱮᱥᱤᱭᱟ ᱫᱚ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱫᱤᱥᱚᱢ ᱠᱚᱛᱮ ᱦᱩᱭ ᱟᱠᱟᱱᱟ ᱾
ᱮᱜᱽᱨᱟ ᱑ ᱵᱚᱱᱚᱛ
ᱮᱜᱽᱨᱟ ᱑ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱮᱜᱽᱨᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱮᱜᱽᱨᱟ 21.9°N, 87.53°W ᱨᱮ ᱢᱮᱱᱟᱜᱼᱟ ᱾
ᱮᱜᱽᱨᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱙᱗.᱑᱐ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱘ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱒᱒ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱓᱓ ᱜᱚᱴᱟᱝ ᱢᱚᱣᱡᱟ, ᱑᱒᱓ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱮᱜᱽᱨᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱮᱜᱽᱨᱟ ᱨᱮ ᱢᱮᱱᱟᱜᱼᱟ ᱾
ᱮᱜᱽᱨᱟ ᱑ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱵᱚᱨᱤᱰᱟ, ᱪᱷᱚᱛᱨᱤ, ᱡᱮᱨᱛᱷᱟᱱ, ᱡᱩᱢᱠᱤ, ᱠᱚᱥᱵᱟ ᱮᱜᱽᱨᱟ, ᱯᱟᱸᱪᱨᱳᱞ, ᱨᱤᱥᱤ ᱵᱚᱸᱠᱤᱢᱪᱚᱸᱫᱽᱨᱚ ᱟᱨ ᱥᱚᱦᱟᱨᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱮᱜᱽᱨᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱖᱗,᱑᱖᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱘᱖,᱔᱕᱘ (᱕᱒%) ᱠᱚᱲᱟ ᱟᱨ ᱘᱐,᱗᱐᱕ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱘,᱘᱗᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱑᱕,᱔᱖᱑ (᱙.᱒᱕%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒,᱖᱑᱗ (᱑.᱕᱗%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱮᱜᱽᱨᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱟᱨᱤᱰᱟ (᱔,᱖᱓᱐), ᱡᱮᱨᱛᱷᱟᱱ (᱖,᱕᱖᱘), ᱚᱞᱚᱝᱜᱤᱨᱤ (᱖,᱐᱙᱙), ᱯᱟᱸᱪᱨᱳᱞ (᱕,᱖᱑᱕), ᱪᱚᱴᱞᱟ (᱕,᱔᱔᱓), ᱱᱟᱜᱩᱣᱟ (᱔,᱓᱙᱖), ᱨᱚᱥᱚᱱ (᱔,᱑᱑᱔) ᱟᱨ ᱪᱷᱚᱛᱨᱤ (᱗,᱑᱘᱖) ᱾
ᱮᱜᱽᱨᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱚᱦᱟᱨᱟ (᱒,᱓᱗᱘) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱮᱜᱽᱨᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱒᱒,᱘᱓᱔ ᱜᱚᱴᱟᱝ (᱘᱒.᱘᱓) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱖᱘ ᱘᱒᱗ (᱘᱙.᱗᱘%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱕᱔,᱐᱐᱗ (᱗᱕.᱔᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱘᱗.᱐᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱚᱛᱚ ᱦᱚᱱᱚᱛ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱚᱛᱚ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱘᱗.᱐᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱚᱛᱚ ᱦᱚᱱᱚᱛ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱚᱛᱚ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱔.᱔᱕% ᱫᱚ ᱵᱟᱝᱞᱟ, ᱓.᱑᱔% ᱫᱚ ᱦᱤᱱᱫᱤ, ᱐.᱙᱑% ᱩᱨᱫᱩ ᱟᱨ ᱐.᱙᱐% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱨᱩᱯᱱᱟᱨᱟᱭᱚᱱᱯᱩᱨ (ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ) ᱟᱨ ᱡᱩᱱᱯᱩᱴ (ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ) ᱡᱚᱲᱟᱣᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱕ ᱫᱚ ᱮᱜᱽᱨᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱮᱜᱽᱨᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱐᱕ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱖,᱙᱕᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱒᱕ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱒,᱗᱐᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱐ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱗,᱖᱒᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱑ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱕,᱐᱓᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱮᱜᱽᱨᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱒᱓ ᱜᱚᱴᱟᱝ ᱟᱹᱛᱩ ᱠᱷᱚᱱ ᱑᱒ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱓᱘ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱓᱘ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱒᱑ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱮᱜᱽᱨᱟ ᱥᱟᱨᱚᱫᱟ ᱥᱚᱥᱤ ᱵᱷᱩᱥᱚᱬ ᱠᱚᱞᱮᱡᱽ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱖᱘ ᱥᱟᱞ ᱨᱮ ᱮᱜᱽᱨᱟ (ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱵᱟᱦᱨᱮ ᱢᱤᱫ ᱱᱚᱜᱚᱨᱯᱟᱞᱤᱠᱟ ᱥᱚᱦᱚᱨ) ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱮᱜᱽᱨᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱥᱯᱟᱛᱟᱞ ᱦᱮᱞᱛᱷ ᱛᱟᱞᱢᱟ, ᱵᱟᱨᱭᱟ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱱᱤᱡᱮ ᱟᱥᱯᱟᱛᱟᱞ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱒᱐ ᱵᱮᱰ ᱟᱨ ᱖ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱕ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱨᱟᱢᱪᱚᱸᱫᱽᱨᱚᱯᱩᱨ ᱵᱚᱱᱚᱛ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ, ᱨᱟᱢᱪᱚᱸᱫᱽᱨᱚᱯᱩᱨ, ᱯᱤᱳ ᱠᱷᱚᱨᱵᱚᱸᱫᱷᱤ (᱑᱐ ᱵᱮᱰ ᱟᱜ) ᱫᱚ ᱮᱜᱽᱨᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱪᱚᱴᱞᱟ, (ᱵᱟᱨᱭᱟ ᱵᱮᱰ ᱟᱜ) ᱟᱨ ᱠᱚᱥᱟᱵᱟᱜᱳᱞᱟ, ᱯᱤᱳ ᱯᱟᱸᱪᱨᱳᱞ (ᱵᱟᱨᱭᱟ ᱵᱮᱰ ᱟᱜ) ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱛᱟᱞᱡᱷᱟᱨᱤ ᱨᱮᱞ ᱥᱴᱮᱥᱚᱱ
ᱛᱟᱞᱡᱷᱟᱨᱤ ᱨᱮᱞ ᱥᱴᱮᱥᱚᱱ ᱫᱚ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱞᱟᱭᱤᱱ ᱨᱮ ᱢᱮᱱᱟᱜ ᱢᱤᱫ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ ᱱᱚᱣᱟ ᱥᱟᱢᱟᱝ ᱨᱮᱞ ᱡᱚᱱ ᱨᱮᱱᱟᱜ ᱢᱟᱞᱫᱟ ᱨᱮᱞ ᱠᱷᱚᱸᱰ ᱛᱟᱹᱨᱤ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱛᱟᱞᱡᱷᱟᱨᱤ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱘᱐ ᱟᱲᱮ ᱨᱮ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱨᱮᱞ ᱥᱴᱮᱥᱚᱱ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱨᱮᱞ ᱥᱴᱮᱥᱚᱱ
ᱢᱟᱫᱷᱩ ᱱᱟᱴᱟᱨᱟᱡᱽ
ᱢᱟᱫᱷᱩ ᱱᱟᱴᱟᱨᱟᱡᱽ (ᱡᱟᱱᱟᱢᱺ ᱒᱔ ᱯᱷᱮᱵᱽᱨᱩᱣᱟᱨᱤ ᱑᱙᱗᱑) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱ ᱢᱤᱫᱴᱮᱱ ᱥᱮᱨᱣᱟᱠᱤᱭᱟᱹ ᱥᱮ ᱫᱽᱨᱚᱯᱚᱫᱤ ᱟᱨ ᱱᱟᱦᱟᱜ ᱱᱟᱪᱚᱱᱤᱭᱟᱹ ᱟᱨ ᱮᱱᱮᱡ ᱪᱮᱪᱮᱫ-ᱤᱡ ᱠᱟᱱᱟᱭ| ᱚᱠᱚᱭ ᱫᱚ ᱩᱥᱛᱟᱫᱽ ᱵᱤᱥᱢᱤᱞᱞᱟ ᱠᱷᱟᱱ ᱭᱩᱣᱟ ᱯᱩᱨᱩᱥᱠᱟᱨ ᱟᱨ ᱥᱟᱝᱜᱤᱛ ᱱᱟᱴᱟᱠ ᱟᱠᱟᱫᱮᱢᱤ ᱥᱤᱨᱯᱟᱹᱭ ᱦᱟᱢᱮᱴ ᱟᱠᱟᱫ| ᱱᱩᱭ ᱫᱚ ᱱᱟᱦᱟᱜ ᱟᱡᱟᱜ ᱜᱷᱟᱨᱚᱧᱡᱽ ᱨᱮᱱ ᱥᱟᱶᱛᱮ ᱵᱮᱝᱜᱚᱞᱚᱨ ᱨᱮᱭᱮ ᱛᱟᱦᱮᱱ ᱠᱟᱱᱟ  |
ᱮᱛᱚᱦᱚᱵ ᱡᱤᱭᱚᱱ
ᱢᱟᱫᱷᱩ ᱱᱟᱴᱟᱨᱟᱡᱽ ᱫᱚ ᱒᱑ ᱯᱷᱮᱵᱽᱨᱩᱣᱟᱨᱤ ᱑᱙᱗᱑ ᱢᱟᱹᱦᱤᱛ ᱨᱮ ᱠᱟᱨᱱᱟᱴᱟᱠᱟ ᱯᱚᱱᱚᱛ ᱨᱮᱭᱟᱜ ᱵᱮᱝᱜᱚᱞᱚᱨ ᱱᱟᱝᱜᱽᱨᱟᱦᱟ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱩᱱᱤ ᱨᱮᱱ ᱟᱯᱟᱛ ᱛᱮᱰ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸᱠᱟᱱᱟ ᱮᱢᱹᱮᱥᱹ ᱱᱟᱴᱟᱨᱟᱡᱟᱱ ᱟᱨ ᱮᱝᱜᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱢᱟᱭᱟ ᱨᱟᱣ ᱛᱟᱦᱮᱸᱠᱟᱱᱟ, ᱚᱠᱚᱭ ᱫᱚ ᱢᱤᱫᱴᱮᱱ ᱥᱤᱧᱚᱛᱤᱭᱟᱹ ᱥᱮᱨᱣᱟᱠᱤᱭᱟᱹ ᱥᱮ ᱫᱽᱨᱚᱯᱚᱫᱤ ᱱᱟᱪᱚᱱᱤᱭᱟᱹᱭ ᱛᱟᱦᱮᱸᱠᱟᱱᱟ
ᱥᱮᱪᱮᱫ
ᱱᱟᱴᱟᱨᱟᱡᱟ ᱫᱚ ᱠᱚᱢᱟᱨᱥ ᱥᱴᱨᱤᱢ ᱛᱮ ᱟᱡᱟᱜ ᱜᱽᱨᱟᱡᱩᱣᱮᱥᱚᱱᱮ ᱯᱩᱨᱟᱹᱣ ᱟᱠᱟᱫᱟ, ᱢᱮᱛᱟᱜ ᱢᱮ ᱢᱟᱣᱩᱱᱴ ᱠᱟᱨᱢᱮᱞ ᱠᱚᱞᱮᱡᱽ ᱠᱷᱚᱱ ᱵᱤᱹᱠᱚᱢ ᱫᱚᱭ ᱯᱟᱥ ᱟᱠᱟᱫᱟ| ᱩᱱᱤ ᱰᱚ ᱵᱟᱝᱜᱟᱞᱳᱨ ᱨᱮᱭᱟᱜ ᱱᱟᱴᱭᱟ ᱤᱱᱥᱴᱤᱴᱩᱣᱩᱴ ᱚᱯᱷ ᱠᱚᱨᱤᱭᱚᱜᱽᱨᱟᱯᱷᱤ ᱠᱷᱚᱱ ᱮᱱᱮᱡ ᱫᱚ ᱪᱮᱫ ᱡᱚᱝ ᱟᱠᱟᱣᱱᱟ| ᱚᱱᱟ ᱵᱮᱜᱚᱨ ᱦᱚᱸ ᱩᱱᱤ ᱫᱚ ᱡᱟᱨᱱᱟᱞᱤᱡᱟᱢ ᱠᱚᱨᱥ ᱵᱟᱠᱷᱨᱟ ᱛᱮ ᱵᱷᱟᱨᱚᱛᱤᱭᱟ ᱵᱤᱫᱽᱭᱟ ᱵᱷᱟᱣᱟᱱ ᱟᱥᱲᱟ ᱨᱮ ᱧᱩᱛᱩᱢᱮ ᱚᱞ ᱨᱟᱠᱟᱵ ᱚᱪᱚ ᱞᱮᱫ ᱛᱟᱭᱟ| ᱩᱱᱤ ᱫᱚ ᱮᱱᱛᱷᱨᱚᱯᱚᱞᱤ ᱛᱮ ᱮᱢᱹᱮᱹ ᱯᱟᱥ ᱟᱠᱟᱫᱟ, ᱤᱱᱫᱽᱤᱨᱟ ᱜᱟᱱᱫᱷᱤ ᱠᱷᱩᱞᱟᱹ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ|
ᱱᱟᱴᱟᱨᱟᱡᱽ ᱫᱚ ᱟᱡ ᱜᱚᱜᱚ ᱢᱟᱭᱟ ᱨᱟᱣ, ᱦᱚᱯᱚᱱᱜᱚ ᱪᱤᱛᱨᱟ ᱵᱮᱱᱩ ᱜᱳᱯᱟᱞ ᱟᱨ ᱢᱩᱱᱱᱟ ᱥᱩᱠᱞᱟ ᱴᱷᱮᱱ ᱠᱷᱚᱱ ᱠᱟᱛᱷᱟᱠ ᱮᱡᱮᱱ ᱨᱮᱭᱟᱜ ᱪᱮᱪᱮᱫ ᱟᱜ ᱫᱚᱭ ᱧᱟᱢ ᱞᱮᱫᱟ.| ᱱᱟᱴᱟᱨᱟᱡᱽ ᱫᱚ ᱠᱟᱨᱮᱱ ᱯᱳᱴᱟᱨ ᱟᱨ ᱥᱟᱨᱟ ᱯᱮᱭᱟᱨᱥᱚᱱ ᱴᱷᱮᱱ ᱠᱷᱚᱱ ᱱᱟᱦᱟᱜ ᱮᱱᱮᱡ ᱫᱚᱭ ᱪᱮᱫ ᱞᱮᱫᱟ ᱡᱚᱥ ᱞᱤᱢᱚᱱ ᱥᱮᱱᱴᱟᱨ ᱱᱤᱣ ᱭᱚᱨᱠ ᱨᱮ| ᱩᱱᱤ ᱫᱚ ᱥᱤᱧᱚᱛ ᱯᱷᱚᱠ ᱟᱨ ᱢᱟᱨᱥᱤᱭᱟᱞ ᱮᱱᱮᱡ ᱫᱚᱭ ᱤᱛᱩ ᱞᱮᱱᱟ ᱟᱨ ᱭᱩᱜᱟᱭ ᱪᱮᱫ ᱞᱮᱫᱟ ᱵᱤᱹᱠᱮᱹᱮᱥᱹ ᱟᱭᱟᱝᱜᱟᱨ ᱴᱮᱠᱱᱤᱠ ᱨᱮ ᱩᱱᱤ ᱫᱚ ᱠᱷᱚᱵᱚᱨᱤᱭᱟᱹ ᱨᱮᱭᱟᱜ ᱠᱚᱨᱥ ᱵᱷᱟᱨᱚᱛᱤᱭᱟ ᱵᱤᱫᱽᱭᱟ ᱵᱷᱟᱣᱟᱱ ᱨᱮᱭᱮ ᱯᱟᱲᱦᱟᱣ ᱞᱮᱫᱟ ᱟᱨ ᱒᱐᱑᱘ ᱥᱮᱨᱢᱟ ᱤᱱᱫᱤᱨᱟ ᱜᱟᱱᱫᱷᱤ ᱠᱷᱩᱞᱟᱹ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱮᱱᱛᱷᱨᱚᱯᱚᱞᱚᱡᱤ ᱨᱮ ᱢᱟᱥᱴᱟᱨ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ |
ᱠᱮᱨᱤᱭᱟᱨ
᱑᱙᱙᱕ ᱥᱮᱨᱢᱟ ᱨᱮ, ᱱᱟᱴᱨᱟᱡᱽ ᱥᱴᱮᱢ (ᱥᱯᱮᱥ, ᱴᱟᱭᱤᱢ, ᱮᱱᱟᱨᱡᱤ, ᱢᱚᱵᱷᱢᱮᱱᱴ) ᱰᱟᱱᱥ ᱠᱚᱢᱯᱟᱱᱤ ᱧᱩᱛᱩᱢᱟᱱ ᱢᱤᱫᱴᱮᱱ ᱜᱟᱭᱟᱱ ᱜᱟᱶᱛᱟᱭ ᱛᱷᱟᱯᱚᱱ ᱞᱮᱫᱟ| ᱱᱚᱣᱟ ᱫᱚ ᱢ᱾ᱫ ᱴᱮᱱ ᱜᱟᱭᱟᱱ ᱤᱱᱥᱴᱤᱴᱣᱩᱴ ᱚᱯᱷ ᱠᱟᱛᱷᱟᱠ ᱮᱱᱰ ᱠᱚᱨᱤᱭᱚᱜᱽᱨᱟᱯᱷᱤ ᱩᱫᱩᱜ ᱥᱚᱫᱚᱨ ᱨᱮᱭᱟᱜ ᱰᱤᱯᱟᱹᱴ ᱠᱟᱱᱟ | ᱱᱟᱴᱨᱟᱡᱽ ᱨᱮ ᱫᱚ ᱟᱭᱟᱢᱟ ᱞᱮᱠᱟᱱ ᱯᱚᱨᱚᱵᱽ ᱨᱮ ᱮᱱᱮᱡ ᱠᱚ ᱩᱫᱩᱜ ᱥᱚᱫᱚᱨ ᱟᱠᱟᱫᱟ, ᱱᱤᱭᱟᱹ ᱠᱚ ᱢᱩᱫᱽ ᱨᱮ ᱢᱮᱱᱟᱜ ᱟᱠᱟᱫᱟ, ᱠᱷᱟᱡᱩᱨᱟᱦᱚ ᱨᱮ ᱚᱨᱟᱢ ᱞᱮᱱ ᱠᱷᱟᱡᱚᱨᱟᱦᱚ ᱯᱚᱨᱚᱵᱽ, ᱫᱤᱞᱞᱤ ᱨᱮᱭᱟᱜ ᱢᱟᱨᱮ ᱜᱟᱲ (ᱯᱩᱨᱟᱱᱟ ᱠᱤᱞᱞᱟ) ᱯᱚᱨᱚᱵᱽ, ᱟᱦᱢᱚᱫᱟᱵᱟᱫᱽ ᱨᱮ ᱚᱨᱟᱢ ᱞᱮᱱ ᱥᱟᱝᱜᱤᱛ ᱱᱟᱴᱟᱠ ᱟᱠᱟᱫᱮᱢᱤ ᱦᱚᱛᱮ ᱛᱮ ᱠᱨᱤᱛᱤ ᱮᱱᱮᱡ, ᱵᱮᱵᱤᱞᱚᱱ ᱨᱮᱭᱟᱜ ᱯᱚᱨᱚᱵᱽ, ᱞᱟᱠᱷᱱᱟᱣ ᱟᱨ ᱠᱟᱱᱟᱰᱟ ᱨᱮ ᱚᱨᱟᱢ ᱞᱮᱱ ᱠᱟᱛᱷᱟᱠ ᱢᱟᱨᱟᱝ ᱯᱚᱨᱚᱵᱽ, ᱛᱚᱨᱚᱱᱚᱛ ᱨᱮ ᱚᱨᱟᱢ ᱞᱮᱱ ᱠᱟᱞᱟᱱᱤᱫᱷᱤ ᱡᱮᱜᱮᱫ ᱡᱟᱠᱟᱛ ᱮᱱᱮᱡ ᱯᱚᱨᱚᱵᱽ ।
ᱥᱟᱹᱠᱷᱭᱟᱹᱛ
ᱛᱷᱚᱠ:ᱱᱟᱪᱚᱱᱤᱭᱟᱹ
ᱜᱩᱨᱩ ᱯᱨᱚᱥᱟᱫᱽ ᱫᱟᱥ
ᱜᱩᱨᱩ ᱯᱨᱚᱥᱟᱫᱽ ᱫᱟᱥ ᱡᱟᱱᱟᱢ ᱫᱚ(ᱤᱝᱨᱟᱹᱡᱤ: Guru Prasad Das) (ᱡᱟᱱᱟᱢᱺ ᱑᱒ ᱡᱟᱱᱩᱣᱟᱨᱨᱤ,᱑᱙᱐᱔ - ᱜᱩᱨᱺ ᱑᱙ ᱯᱷᱮᱵᱽᱨᱩᱣᱟᱨᱤ, ᱑᱙᱘᱒) ᱫᱚ ᱵᱟᱨ ᱜᱮᱞ ᱥᱟᱭᱟᱱᱟᱜ ᱥᱮᱨᱢᱟ ᱨᱮᱭᱟᱜ ᱯᱟᱹᱦᱤᱞ ᱚᱠᱛᱮ ᱨᱮ ᱡᱟᱱᱟᱢ ᱞᱮᱱ ᱯᱟᱹᱦᱤᱞ ᱟᱥᱟᱢᱤᱥ ᱵᱤᱜᱽᱭᱟᱱᱤ ᱭᱮ ᱛᱟᱦᱮᱸᱠᱟᱱᱟ| ᱵᱚᱨᱯᱮᱴᱟ ᱦᱚᱱᱚᱛ ᱨᱮ ᱡᱟᱱᱟᱢ ᱞᱮᱱ ᱜᱩᱨᱩ ᱯᱨᱚᱥᱟᱫᱽ ᱫᱟᱥ ᱫᱚ ᱵᱤᱱ ᱜᱚᱲᱚ ᱟᱱᱫᱚᱲ ᱨᱮ ᱠᱚᱞᱠᱟᱛᱟᱭ ᱥᱮᱱ ᱞᱮᱱᱟ ᱟᱨ ᱚᱱᱰᱮ ᱠᱷᱚᱱ ᱜᱮ ᱦᱟᱭ ᱥᱠᱩᱞ ᱢᱩᱪᱟᱹᱫ ᱠᱟᱛᱮ ᱤᱝᱜᱽᱞᱮᱰᱮ ᱥᱮᱱ ᱞᱮᱱᱟ ᱢᱮᱠᱟᱱᱤᱠᱮᱞ ᱤᱱᱡᱤᱱᱤᱭᱟᱨ ᱯᱟᱲᱦᱟᱣᱚᱜ ᱞᱟᱹᱜᱤᱫ| ᱤᱱᱛᱩᱱ ᱚᱠᱛᱮ ᱨᱮ ᱜᱮ ᱟᱫᱚᱢ ᱡᱤᱱᱤᱥ ᱱᱵᱮᱱᱟᱣ ᱠᱟᱛᱮ ᱢᱟᱹᱱᱮ ᱦᱟᱹᱨ ᱞᱮᱫᱟ|
ᱩᱢᱟᱨ ᱢᱟᱨᱣᱤ
ᱩᱢᱟᱨ ᱢᱟᱨᱣᱤ ᱥᱮ ᱢᱟᱨᱩᱭᱤ ᱥᱤᱸᱫᱷ, ᱯᱟᱠᱤᱥᱛᱟᱱ ᱨᱤᱱᱤᱡ ᱢᱤᱫ ᱦᱚᱲ ᱛᱮᱛᱮᱫ ᱟᱱ ᱠᱟᱱᱟᱭ, ᱢᱤᱫ ᱟᱹᱛᱩ ᱨᱤᱱᱤᱡ ᱠᱩᱲᱤ ᱢᱟᱨᱣᱤ ᱢᱟᱨᱤᱪ ᱞᱟᱹᱜᱤᱫ ᱛᱮ, ᱡᱟᱦᱟᱸᱭ ᱢᱤᱫ ᱫᱟᱲᱮᱭᱟᱱ ᱨᱟᱡᱟ ᱨᱤᱱᱤᱡ ᱯᱚᱫᱽ ᱪᱤᱱᱦᱟᱹᱯ ᱟᱨ ᱢᱚᱦᱚᱞ ᱨᱮ ᱛᱟᱦᱮᱱ ᱞᱟᱹᱜᱤᱫ ᱛᱮ ᱵᱷᱟᱸᱬᱟᱣ ᱮᱫ ᱠᱚᱣᱟᱭ ᱾ ᱢᱤᱫ ᱨᱟᱱᱤ ᱨᱩᱯ ᱛᱮ, ᱟᱡᱟᱜ ᱟᱹᱛᱩ ᱦᱚᱲ ᱠᱚ ᱥᱟᱶ ᱥᱚᱨᱚᱞ ᱟᱹᱛᱩ ᱟᱲᱮ ᱯᱟᱥᱮᱡ ᱨᱮ ᱛᱟᱦᱮᱱ ᱠᱩᱥᱤᱜ ᱠᱟᱱᱟᱭ ᱾ ᱠᱟᱹᱦᱱᱤ ᱫᱚ ᱥᱟᱦ ᱡᱚ ᱨᱤᱥᱟᱞᱚ ᱟᱨ ᱮᱭᱟᱭ ᱵᱟᱰᱟᱭᱟᱱ ᱴᱨᱟᱜᱤᱠ ᱨᱚᱢᱟᱱᱥ ᱥᱤᱱᱫᱷᱤ ᱠᱷᱚᱱ ᱮ ᱥᱚᱫᱚᱨ ᱞᱮᱱᱟᱭ, ᱯᱟᱠᱤᱥᱛᱟᱱ ᱾ ᱟᱨ ᱯᱮᱭᱟ ᱟᱹᱨᱤᱪᱟᱹᱞᱤ ᱯᱟᱯᱴᱤᱭᱟ ᱡᱟᱦᱟᱸ ᱫᱚ ᱥᱟᱥᱩᱭᱤ ᱯᱩᱱᱦᱩᱱ, ᱥᱚᱦᱱᱤ ᱢᱮᱦᱟᱨ, ᱞᱤᱞᱟᱱ ᱪᱟᱱᱮᱥᱟᱨ, ᱱᱩᱨᱤ ᱡᱟᱢ ᱛᱟᱢᱟᱪᱤ, ᱥᱚᱨᱟᱛᱷ ᱨᱟᱭ ᱫᱤᱭᱟᱪ ᱟᱨ ᱢᱚᱢᱟᱞ ᱨᱟᱱᱚ ᱫᱚ ᱮᱭᱟᱭ ᱨᱟᱱᱤ ᱨᱤᱱᱤᱡ ᱡᱟᱦᱟᱸ ᱫᱚ ᱥᱤᱱᱫᱷ ᱠᱷᱚᱱ ᱢᱮᱱᱟᱭᱟ, ᱥᱮ ᱥᱟᱦ ᱟᱵᱽᱫᱩᱞ ᱞᱟᱛᱤᱯᱷ ᱵᱷᱤᱛᱛᱟᱭᱤ ᱫᱚ ᱮᱭᱟᱭ ᱯᱟᱯᱟᱴᱤᱭᱟ ᱨᱤᱱᱤᱡ ᱠᱟᱱᱟᱭ᱾
ᱵᱟᱰᱟᱭᱟᱱ ᱞᱟᱠᱪᱟᱨ
ᱛᱷᱚᱠ:AWB
ᱮᱭᱤ ᱟᱢᱚ ᱥᱚᱝᱥᱟᱨ
ᱮᱭᱤ ᱟᱢᱚ ᱥᱚᱝᱥᱟᱨ, ᱫᱚ ᱑᱙᱘᱖ ᱨᱮ ᱨᱤᱞᱤᱡᱽᱠᱟᱱ ᱳᱰᱤᱭᱟ ᱪᱚᱞᱚᱱ ᱪᱤᱛᱟ.ᱨ ᱠᱟᱱᱟ ᱾ ᱱᱚᱶᱟ ᱯᱷᱤᱞᱢ ᱨᱤᱱᱤᱡ ᱰᱤᱨᱮᱠᱴᱚᱨ ᱫᱚ ᱥᱤᱥᱤᱨ ᱢᱤᱥᱨᱚ ᱠᱟᱱᱟᱭ ।
ᱥᱮᱨᱮᱧ
ᱱᱚᱶᱟ ᱪᱚᱞᱚᱱ ᱪᱤᱛᱟ.ᱨ ᱨᱮ ᱥᱮᱨᱮᱧ,ᱨᱟᱦᱟ ᱟᱲᱟᱝ ᱨᱮ ᱰᱤᱨᱮᱠᱥᱚᱱ ᱚᱠᱷᱭᱚᱭ ᱢᱚᱦᱟᱱᱛᱤ ᱮᱢ ᱞᱮᱫᱟᱭ ।
ᱥᱚᱢᱵᱚᱞᱯᱩᱨᱤ ᱯᱟᱹᱨᱥᱤ
250px|thumb|ᱳᱰᱤᱥᱟ ᱟᱨ ᱪᱷᱚᱛᱤᱥᱜᱚᱲ ᱨᱮ ᱥᱚᱢᱵᱚᱞᱯᱩᱨᱤ ᱯᱟᱹᱨᱥᱤ ᱨᱚᱲ ᱴᱚᱴᱷᱟ
ᱥᱚᱢᱵᱚᱞᱯᱩᱨᱤ ᱥᱤᱧᱚᱛ ᱨᱮᱭᱟᱜ ᱯᱟᱪᱮ ᱳᱰᱤᱥᱟ ᱨᱮᱭᱟᱜ ᱢᱤᱫ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱯᱟᱪᱮ ᱳᱰᱤᱭᱟ ᱟᱨ ᱠᱳᱥᱟᱞᱤ (ᱠᱳᱥᱞᱤ, ᱠᱳᱥᱟᱞ ᱟᱨ ᱠᱳᱥᱟᱞᱤ) ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ ᱾ ᱠᱳᱥᱟᱞᱤ ᱧᱩᱛᱩᱢ ᱫᱚ ᱦᱟᱹᱞᱤ ᱜᱮ ᱟᱹᱰᱤ ᱱᱟᱢᱰᱟᱠ ᱞᱮᱱᱟ, ᱢᱮᱱᱠᱷᱟᱱ ᱱᱚᱣᱟ ᱧᱩᱛᱩᱢ ᱫᱚ ᱢᱤᱫ ᱨᱮᱯᱮᱪᱟᱜ ᱟᱹᱲᱟᱹ ᱠᱟᱱᱟ, ᱡᱟᱦᱟᱸ ᱫᱚ ᱱᱟᱜᱟᱢᱤᱭᱟᱹ ᱮᱛᱚᱢ ᱠᱳᱥᱟᱞ ᱠᱟᱴᱷᱟ ᱥᱟᱶ ᱡᱚᱯᱨᱟᱣ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱱᱟᱦᱟᱜ ᱥᱚᱢᱵᱚᱞᱯᱩᱨ ᱴᱚᱴᱷᱟ ᱦᱚᱸ ᱥᱮᱞᱮᱫ ᱛᱟᱦᱮ ᱠᱟᱱᱟ ᱾
ᱱᱚᱣᱟ ᱯᱟᱹᱨᱥᱤ ᱨᱚᱲᱼᱦᱚᱲ ᱫᱚ ᱱᱚᱣᱟ ᱢᱤᱫ ᱮᱴᱟᱜ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱧᱮᱞᱟ, ᱢᱮᱱᱠᱷᱟᱱ ᱵᱟᱨᱦᱮ ᱨᱮᱱ ᱦᱚᱲ ᱠᱚᱫᱚ ᱱᱚᱣᱟ ᱫᱚ ᱳᱰᱤᱭᱟ ᱨᱮᱭᱟᱜ ᱜᱮ ᱢᱤᱫ ᱪᱟᱸᱜᱟ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱟᱲᱟᱭᱟ ᱾ ᱟᱨ ᱥᱚᱨᱠᱟᱨᱤ ᱨᱚᱲᱼᱨᱚᱯᱚᱲ ᱨᱮ ᱥᱚᱢᱵᱚᱞᱯᱩᱨᱤ ᱨᱚᱲ ᱦᱚᱲ ᱫᱚ ᱢᱟᱱᱚᱠ ᱳᱰᱤᱭᱟ ᱜᱮᱠᱚ ᱵᱮᱵᱷᱟᱨᱮᱫ ᱠᱟᱱᱟ ᱾
ᱚᱛᱱᱚᱜ ᱪᱷᱮᱨ
ᱥᱚᱢᱵᱚᱞᱯᱩᱨᱤ ᱫᱚ ᱳᱰᱤᱥᱟ ᱨᱮᱭᱟᱜ ᱥᱚᱢᱵᱚᱞᱯᱩᱨ (ᱨᱮᱲᱟᱠᱷᱳᱞ ᱥᱟᱵᱽᱰᱤᱵᱷᱤᱥᱟᱱ ᱵᱟᱫᱽ ᱠᱟᱛᱮ), ᱡᱷᱟᱨᱥᱩᱜᱩᱰᱟ, ᱵᱚᱨᱚᱜᱚᱰ, ᱥᱩᱵᱟᱨᱱᱯᱩᱨ ᱟᱨ ᱵᱚᱞᱟᱝᱜᱤᱨ ᱦᱚᱱᱚᱛ ᱨᱮᱠᱚ ᱨᱚᱲᱟ ᱾ ᱟᱨᱦᱚᱸ ᱱᱩᱣᱟᱯᱚᱰᱟ ᱟᱨ ᱵᱚᱣᱫᱷᱚ ᱦᱚᱱᱚᱛ ᱨᱮᱭᱟᱜ ᱯᱟᱪᱮ ᱴᱚᱴᱷᱟ ᱟᱨ ᱪᱷᱚᱛᱤᱥᱜᱚᱲ ᱨᱮᱭᱟᱜ ᱥᱩᱨᱼᱥᱩᱯᱩᱨ ᱦᱚᱱᱚᱛ ᱠᱚᱨᱮ ᱦᱚᱠᱚ ᱨᱚᱲᱟ ᱾
ᱚᱞ ᱛᱚᱦᱚᱨ
ᱥᱚᱢᱵᱚᱞᱯᱩᱨᱤ ᱯᱟᱹᱨᱥᱤ ᱫᱚ ᱳᱰᱤᱭᱟ ᱪᱤᱠᱤ ᱛᱮ ᱠᱚ ᱚᱞᱟ ᱾ ᱯᱟᱹᱦᱤᱞ ᱫᱚ ᱱᱚᱣᱟ ᱫᱮᱵᱽᱱᱟᱜᱽᱨᱤ ᱪᱤᱠᱤ ᱛᱮ ᱚᱞᱚᱜ ᱠᱟᱱ ᱛᱟᱦᱮᱱᱟ ᱾ ᱛᱚᱵᱮ ᱒᱐ ᱜᱮᱥᱮᱨᱢᱟ ᱨᱮᱭᱟᱜ ᱮᱛᱚᱦᱚᱵ ᱠᱷᱚᱱ ᱜᱮ ᱳᱰᱤᱭᱟ ᱪᱤᱠᱤ ᱛᱮ ᱚᱞ ᱮᱦᱚᱵ ᱞᱮᱱᱟ ᱟᱨ ᱱᱟᱦᱟᱜ ᱦᱚᱸ ᱥᱟᱶᱦᱮᱫ ᱟᱨ ᱯᱟᱨᱥᱟᱞ ᱠᱟᱹᱢᱤ ᱨᱮ ᱳᱰᱤᱭᱟ ᱪᱤᱠᱤ ᱜᱮ ᱵᱮᱵᱷᱟᱨᱚᱜ ᱠᱟᱱᱟ ᱾
ᱯᱟᱹᱨᱥᱤ ᱟᱸᱫᱳᱲ
ᱯᱟᱹᱨᱥᱤ ᱨᱮᱭᱟᱜ ᱢᱟᱹᱱ ᱧᱟᱢ ᱞᱟᱹᱜᱤᱫ ᱢᱤᱫ ᱯᱟᱹᱨᱥᱤ ᱟᱸᱫᱳᱲ ᱪᱟᱹᱞᱩ ᱢᱮᱱᱟᱜᱼᱟ ᱾ ᱱᱚᱣᱟ ᱟᱸᱫᱳᱲ ᱨᱮᱭᱟᱜ ᱢᱩᱬᱩᱛ ᱡᱚᱥ ᱫᱚ ᱦᱩᱭᱩᱜ ᱠᱟᱱᱟ ᱥᱤᱧᱚᱛ ᱨᱮᱭᱟᱜ ᱘ ᱟᱱ ᱥᱤᱰᱩᱞ ᱨᱮ ᱱᱚᱣᱟ ᱯᱟᱹᱨᱥᱤ ᱥᱮᱞᱮᱫ ᱚᱪᱚ ᱾
ᱥᱟᱶᱦᱮᱫ
ᱯᱩᱭᱞᱩ ᱥᱚᱢᱵᱚᱞᱯᱩᱨᱤ ᱚᱱᱚᱞ ᱫᱮᱵᱽᱜᱚᱰ ᱠᱷᱚᱱ ᱑᱘᱙᱑ ᱥᱮᱨᱢᱟ ᱨᱮ ᱦᱟᱯᱛᱟᱠᱤᱭᱟᱹ "ᱥᱚᱢᱵᱚᱞᱯᱩᱨ ᱦᱤᱛᱮᱭᱥᱟᱱᱤ" ᱨᱮ ᱯᱟᱨᱥᱟᱞ ᱞᱮᱱᱟ ᱾ "ᱢᱚᱫᱷᱩᱥᱩᱫᱷᱚᱱ" ᱦᱚᱛᱮᱛᱮ ᱚᱞ ᱟᱠᱟᱱ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱛᱟᱦᱮ ᱠᱟᱱᱟ "ᱥᱚᱢᱵᱚᱞᱯᱩᱨ ᱚᱱᱪᱚᱞᱟᱨ ᱯᱨᱟᱪᱤᱱ ᱠᱚᱵᱤᱛᱟ" ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ:ᱥᱟᱢᱟᱝ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱪᱷᱚᱛᱤᱥᱜᱚᱲ ᱨᱮᱱᱟᱜ ᱯᱟᱹᱨᱥᱤ
ᱯᱷᱟᱡᱤᱞᱠᱟ
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱷᱟᱡᱤᱞᱠᱟ ᱨᱤᱱ ᱦᱚᱲ ᱮᱞ ᱗᱖,᱔᱙᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱮᱞ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱱᱟᱜᱼᱟ ᱾ ᱯᱷᱟᱡᱤᱞᱠᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱐.᱗% ᱢᱮᱱᱟᱜᱼᱟ: ᱠᱚᱲᱟ ᱟᱜ ᱥᱮᱪᱮᱫ ᱗᱔.᱖% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱖᱖.᱔% ᱢᱮᱱᱟᱜᱼᱟ ᱾ ᱑᱑% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱯᱟᱹᱨᱥᱤ
ᱯᱚᱧᱡᱟᱵᱤ ᱯᱷᱟᱡᱤᱞᱠᱟ ᱨᱮᱱᱟᱜ ᱯᱟᱹᱨᱥᱤ ᱠᱟᱱᱟ ᱾ ᱵᱟᱜᱽᱲᱤ ᱯᱟᱹᱨᱥᱤ ᱰᱮᱦᱮᱨ ᱛᱮᱫ ᱦᱚᱲ ᱠᱚ ᱨᱚᱲᱟ ᱾
ᱨᱮᱞᱣᱮ
ᱥᱚᱦᱚᱨ ᱨᱮᱱᱟᱜ ᱞᱮᱠᱟᱛᱮ ᱯᱩᱭᱞᱩ ᱨᱮᱞᱣᱮ ᱞᱟᱭᱤᱱ ᱑᱘᱙᱘ ᱥᱟᱞᱮ ᱨᱮ ᱨᱟᱹᱱᱤ ᱵᱤᱠᱴᱚᱨᱤᱭᱟ ᱤᱫᱤ ᱛᱮ ᱥᱤᱝᱦᱟᱥᱚᱱ ᱨᱮ ᱫᱮᱡ ᱮᱱᱟ ᱰᱟᱭᱢᱟᱸᱰ ᱡᱩᱵᱽᱞᱤ ᱨᱮᱱᱟᱜ ᱵᱮᱵᱚᱥᱛᱟ ᱛᱮ ᱴᱷᱟᱯᱚᱱ ᱞᱮᱱᱟ ᱛᱟᱦᱮᱸᱫ ᱾ ᱯᱷᱟᱡᱤᱞᱠᱟ ᱨᱮᱞᱣᱮ ᱤᱫᱤ ᱛᱮ ᱢᱮᱠᱞᱚᱰ ᱜᱚᱸᱡᱽ (ᱱᱤᱛᱚᱜ ᱯᱟᱠᱢᱚᱸᱰᱤ ᱥᱟᱫᱤᱠᱜᱚᱸᱡᱽ ᱨᱮ) ᱠᱷᱚᱱ ᱵᱚᱦᱟᱣᱟᱞᱱᱚᱜᱚᱨ ᱰᱟᱦᱟᱨ ᱨᱮ ᱟᱨ ᱟᱨᱦᱚᱸ ᱵᱚᱦᱟᱣᱟᱞᱯᱩᱨ ᱫᱷᱟᱹᱵᱤᱡ ᱡᱚᱲᱟᱣ ᱞᱮᱱᱟ ᱛᱟᱦᱮᱸᱫ ᱾ ᱯᱷᱟᱡᱤᱞᱠᱟ ᱨᱮᱞᱣᱮ ᱤᱫᱤ ᱛᱮ ᱟᱢᱨᱩᱠᱟ (ᱱᱤᱛᱚᱜ ᱯᱟᱠᱤᱥᱛᱟᱱ ᱨᱮ) ᱠᱷᱚᱱ ᱪᱚᱱᱣᱟᱞᱟ ᱞᱮᱠᱟᱛᱮ ᱡᱚᱲᱟᱣ ᱞᱮᱱᱟ ᱛᱟᱦᱮᱸᱫ ᱾ ᱯᱷᱟᱡᱤᱞᱠᱟ ᱠᱷᱚᱱ ᱢᱮᱠᱞᱤᱭᱚᱰ ᱜᱚᱸᱡᱽ ᱫᱷᱟᱹᱵᱤᱡ ᱯᱟᱴᱨᱤ ᱾ ᱯᱷᱟᱡᱤᱞᱠᱟ ᱠᱷᱚᱱ ᱪᱚᱱᱟᱣᱟᱞᱟ ᱞᱮᱠᱟᱛᱮ ᱡᱚᱲᱟᱣ ᱞᱮᱱᱟ ᱛᱟᱦᱮᱸᱫ ᱾ ᱯᱷᱟᱡᱤᱞᱠᱟ ᱠᱷᱚᱱ ᱪᱚᱱᱟᱣᱟᱞᱟ ᱫᱷᱟᱹᱵᱤᱡ ᱯᱟᱴᱨᱤ ᱵᱚᱸᱫᱽ ᱮᱱᱟ,
ᱯᱷᱟᱡᱤᱞᱠᱟ ᱨᱮᱞᱣᱮ ᱥᱴᱮᱥᱚᱱ ᱠᱤᱧᱮ ᱨᱮᱞᱣᱮ ᱨᱮᱱᱟᱜ ᱯᱷᱤᱨᱚᱡᱽᱯᱩᱨ ᱟᱨ ᱵᱚᱴᱷᱤᱱᱰᱟ ᱡᱚᱸᱠᱥᱚᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱮᱛᱚᱢ ᱥᱮᱦᱮᱫ ᱟᱵᱚᱦᱟᱨ ᱞᱟᱹᱜᱤᱫ ᱢᱤᱫᱴᱟᱝ ᱱᱟᱶᱟ ᱔᱓ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱨᱮᱞᱣᱮ ᱞᱟᱭᱤᱱ ᱛᱮᱭᱟᱨ ᱵᱤᱠᱟᱱᱮᱨ ᱠᱷᱚᱱ ᱥᱟᱸᱜᱤᱧᱟ ᱑᱐᱐ ᱠᱤᱞᱚᱢᱤᱴᱚᱨ ᱠᱷᱚᱱ ᱠᱚᱢ ᱞᱟᱹᱜᱤᱫ ᱛᱮ ᱛᱮᱭᱟᱨ ᱟᱠᱟᱱᱟ ᱾ ᱟᱵᱚᱦᱟᱨ ᱞᱟᱹᱜᱤᱫ ᱱᱟᱶᱟ ᱨᱮᱞᱣᱮ ᱞᱟᱭᱤᱱ ᱨᱮ ᱴᱨᱮᱱ ᱡᱩᱞᱟᱭ ᱒᱐᱑᱒ ᱨᱮ ᱪᱟᱞᱟᱣ ᱮᱱᱟ ᱾ ᱱᱚᱣᱟ ᱴᱨᱮᱠ ᱨᱮ ᱱᱚᱵᱷᱮᱢᱵᱚᱨ ᱒᱐᱑᱒ ᱨᱮ ᱟᱵᱚᱦᱟᱨ ᱟᱨ ᱯᱷᱟᱡᱤᱞᱠᱟ ᱛᱟᱞᱟ ᱨᱮ ᱥᱨᱤ ᱜᱟᱝᱜᱟᱱᱚᱜᱚᱨ ᱟᱨ ᱯᱷᱤᱨᱚᱡᱽᱯᱩᱨ ᱛᱟᱞᱟ ᱨᱮ ᱢᱤᱫᱴᱟᱝ ᱮᱠᱥᱯᱨᱮᱥ ᱴᱨᱮᱱ ᱮᱦᱚᱵ ᱮᱱᱟ ᱾
ᱥᱚᱲᱚᱠ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗ ᱯᱷᱟᱡᱤᱞᱠᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾ NH 7 ᱢᱟᱞᱚᱴ ᱨᱮ NH 9 ᱠᱷᱚᱱ ᱡᱚᱲᱟᱣᱜᱼᱟ ᱱᱚᱣᱟ ᱦᱤᱥᱟᱨ ᱟᱨ ᱨᱚᱦᱛᱟᱠ ᱞᱮᱠᱟᱛᱮ ᱫᱤᱞᱞᱤ ᱥᱮᱦᱮᱫ ᱥᱮᱱᱚᱜᱼᱟ ᱾ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱯᱷᱟᱡᱤᱞᱠᱟ ᱠᱷᱚᱱ ᱯᱷᱤᱨᱚᱡᱽ ᱯᱩᱨ ᱫᱷᱟᱹᱵᱤᱡ ᱟᱨ ᱯᱷᱟᱡᱤᱞᱠᱟ ᱠᱷᱚᱱ ᱢᱟᱞᱚᱴ ᱫᱷᱟᱹᱵᱤᱡ ᱪᱟᱞᱟᱜᱼᱟ ᱾ ᱵᱟᱱᱟᱨ ᱱᱟᱯᱟᱭ ᱥᱚᱲᱚᱠ ᱠᱟᱱᱟ ᱾
ᱩᱰᱟᱹᱱ ᱰᱟᱦᱟᱨ
ᱟᱢᱨᱤᱛᱥᱚᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱟᱨ ᱵᱚᱴᱷᱤᱱᱰᱟ ᱰᱚᱢᱮᱥᱴᱤᱠ ᱩᱰᱟᱹᱱ ᱰᱟᱹᱦᱤ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱱᱚᱣᱟ ᱙᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾
ᱛᱤᱱᱯᱟᱦᱟᱲ ᱡᱚᱝᱥᱚᱱ ᱨᱮᱞ ᱥᱴᱮᱥᱚᱱ
ᱛᱤᱱᱯᱟᱦᱟᱲ ᱡᱚᱝᱥᱚᱱ ᱨᱮᱞ ᱥᱴᱮᱥᱚᱱ ᱫᱚ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱞᱟᱭᱤᱱ ᱨᱮ ᱢᱤᱫ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ ᱱᱚᱣᱟ ᱢᱟᱞᱫᱟ ᱨᱮᱞ ᱠᱷᱚᱸᱰ ᱨᱮᱱᱟᱜ ᱥᱟᱢᱟᱝ ᱨᱮᱞ ᱡᱳᱱ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱛᱤᱱ ᱯᱟᱦᱟᱲ ᱨᱮ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱨᱮᱞ ᱥᱴᱮᱥᱚᱱ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱨᱮᱞ ᱥᱴᱮᱥᱚᱱ
ᱢᱟᱦᱟᱵᱷᱟᱨᱚᱛ
ᱢᱟᱦᱟᱵᱷᱟᱨᱚᱛ ᱫᱚ ᱦᱤᱱᱫᱩ ᱠᱚᱣᱟᱜ ᱢᱤᱱ ᱫᱟᱢᱟᱱ ᱫᱷᱚᱨᱚᱢᱯᱩᱛᱷᱤ ᱠᱟᱱᱟ ᱾ ᱡᱟᱦᱟᱸ ᱫᱚ ᱠᱷᱟᱹᱞᱤ ᱩᱭᱦᱟᱹᱨ ᱦᱟᱹᱴᱤᱧ ᱨᱮᱜᱮ ᱦᱟᱹᱡᱩᱜᱼᱟ ᱾ ᱢᱤ-ᱢᱤᱫ ᱫᱷᱟᱣ ᱫᱚ "ᱵᱷᱟᱨᱚᱛ" ᱢᱮᱱᱛᱮ ᱢᱮᱛᱟᱦᱟᱜ ᱱᱚᱶᱟ ᱫᱷᱚᱨᱚᱢᱯᱩᱛᱷᱤ ᱫᱚ ᱵᱷᱟᱨᱚᱛ ᱨᱮᱭᱟᱜ ᱫᱷᱚᱨᱚᱢᱤᱭᱟᱹ, ᱢᱟᱨᱮ ᱠᱟᱛᱷᱟ, ᱱᱟᱜᱟᱢᱤᱭᱟᱹ, ᱟᱨ ᱥᱟᱱᱟᱥᱤᱭᱟᱹ ᱯᱩᱛᱷᱤ ᱠᱟᱱᱟ ᱾ ᱡᱮᱜᱮᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱡᱤᱞᱤᱧ ᱥᱟᱱᱟᱶᱦᱮᱫ ᱯᱩᱛᱷᱤ ᱦᱤᱱᱫᱩ ᱫᱷᱚᱨᱚᱢ ᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱩᱛᱷᱤ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱯᱩᱛᱷᱤ ᱫᱚ ᱦᱤᱱᱫᱩ ᱫᱷᱚᱨᱚᱢ ᱨᱮ ᱯᱚᱧᱪᱚᱢ ᱵᱮᱫᱽ ᱢᱮᱱᱛᱮ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜᱼᱟ ᱾ ᱡᱩᱫᱤ ᱦᱚᱸ ᱱᱚᱣᱟ ᱥᱟᱱᱟᱶᱦᱮᱫ ᱨᱮᱭᱟᱜ ᱡᱚᱛᱚ ᱠᱷᱚᱱ ᱥᱚᱨᱮᱥ ᱥᱤᱨᱡᱚᱱ ᱠᱷᱚᱱ ᱢᱤᱫᱴᱟᱹᱜ ᱢᱟᱱᱟᱣ ᱵᱟᱛᱟᱣ ᱦᱩᱭᱩᱜ ᱠᱟᱱᱟ ᱾ ᱤᱠᱷᱟᱹ ᱰ ᱛᱮᱦᱮᱧ ᱫᱚ ᱱᱚᱣᱟ ᱯᱩᱛᱷᱤ ᱫᱚ ᱡᱚᱛᱚ ᱵᱷᱟᱨᱚᱛᱤᱭᱟᱹ ᱠᱚ ᱞᱟᱹᱜᱤᱫ ᱱᱟᱯᱟᱭ ᱡᱤᱭᱚᱱ ᱨᱮᱭᱟᱜ ᱢᱤᱫ ᱰᱟᱦᱟᱨ ᱠᱟᱱᱟ ᱾ ᱱᱚᱣᱟ ᱥᱤᱨᱡᱚᱱ ᱫᱚ ᱯᱟᱹᱦᱤᱞ ᱵᱷᱟᱨᱚᱛ ᱱᱟᱜᱟᱢ ᱨᱮᱭᱟᱜ ᱢᱤᱫ ᱜᱟᱛᱷᱟ ᱠᱟᱱᱟ ᱾ ᱱᱚᱣᱟ ᱨᱮᱜᱮ ᱦᱤᱱᱫᱩ ᱫᱷᱚᱨᱚᱢ ᱨᱮᱭᱟᱜ ᱥᱚᱱᱚᱛ ᱯᱩᱛᱷᱤ "ᱵᱷᱟᱜᱽᱵᱚᱛᱜᱤᱛᱟ" ᱴᱷᱟᱶ ᱮ ᱦᱟᱛᱟᱣᱟ ᱾ ᱯᱩᱨᱟᱹ ᱢᱟᱦᱟᱵᱷᱟᱨᱚᱛ ᱨᱮ ᱥᱩᱨ ᱥᱩᱯᱩᱨ ᱑᱑᱐,᱐᱐᱐ ᱦᱟᱹᱴᱤᱧ ᱢᱮᱱᱟᱜᱼᱟ ᱾ ᱡᱟᱦᱟᱸ ᱜᱨᱤᱠ ᱚᱱᱚᱬᱦᱮ ᱤᱞᱤᱭᱚᱰ ᱟᱨ ᱚᱰᱤᱥᱮᱭ ᱠᱷᱚᱱ ᱞᱟᱹᱴᱩᱨᱮ ᱜᱮᱞ ᱜᱟᱵᱟᱬ ᱢᱟᱨᱟᱝᱟ ᱾
ᱦᱤᱱᱫᱩᱣᱟᱜ ᱢᱟᱱᱟᱣ ᱵᱟᱛᱟᱣ, ᱢᱟᱨᱮ ᱠᱟᱛᱷᱟ ᱥᱟᱹᱠᱷᱭᱟᱹᱛ ᱟᱨ ᱱᱤᱡᱮ ᱢᱟᱦᱟᱵᱷᱟᱨᱚᱛ ᱞᱮᱠᱟᱛᱮ ᱱᱚᱣᱟ ᱯᱩᱛᱷᱤ ᱨᱤᱱᱤᱡ ᱚᱱᱚᱞᱤᱭᱟᱹ ᱫᱚ ᱵᱮᱫᱽᱵᱭᱟᱥ ᱜᱮᱠᱚ ᱢᱟᱱᱟᱣ ᱵᱟᱛᱟᱣ ᱮᱭᱟ ᱾ ᱱᱚᱣᱟ ᱯᱩᱛᱷᱤ ᱨᱤᱱᱤᱡ ᱚᱱᱚᱞᱤᱭᱟᱹ ᱵᱮᱫᱽᱵᱭᱟᱥ ᱱᱚᱣᱟ ᱯᱩᱛᱷᱤ ᱨᱮ ᱱᱭᱟᱭ, ᱥᱮᱪᱮᱫ, ᱛᱤᱠᱪᱷᱟᱹ, ᱡᱭᱚᱛᱤᱥ, ᱵᱩᱫᱷᱤᱱᱤᱛᱤ, ᱡᱚᱜᱟ-ᱟᱹᱨᱤ, ᱠᱟᱹᱣᱰᱤ-ᱟᱹᱨᱤ, ᱵᱟᱹᱥᱛᱩ-ᱟᱹᱨᱤ, ᱵᱟᱰᱚᱦᱤ-ᱟᱹᱨᱤ, ᱠᱟᱹᱢᱤ-ᱟᱹᱨᱤ, ᱟᱨ ᱫᱷᱚᱨᱚᱢ-ᱟᱹᱨᱤ ᱦᱚᱸ ᱯᱟᱥᱱᱟᱣ ᱠᱟᱛᱮ ᱜᱟᱞᱟᱝ ᱜᱟᱵᱟᱱ ᱵᱤᱥᱲᱤ ᱟᱠᱟᱱᱟ ᱾
ᱯᱩᱛᱷᱤ ᱚᱞ ᱨᱮᱭᱟᱜ ᱱᱟᱜᱟᱢ
ᱵᱮᱫᱽᱵᱭᱟᱥ ᱢᱟᱦᱟᱵᱷᱟᱨᱚᱛ ᱯᱩᱨᱟᱹ ᱚᱞ-ᱛᱚᱞ ᱞᱟᱹᱜᱤᱫ ᱛᱮ ᱓ ᱥᱮᱨᱢᱟ ᱞᱟᱜᱟᱣ ᱟᱫᱮ ᱛᱟᱦᱮᱸᱫ ᱾ ᱱᱚᱣᱟ ᱨᱮᱭᱟᱜ ᱮᱛᱮᱫ ᱫᱚ ᱱᱚᱣᱟ ᱦᱩᱭ ᱫᱟᱲᱮᱭᱟᱜᱼᱟ ᱩᱱ ᱚᱠᱛᱚ ᱨᱮ ᱚᱱᱚᱞ ᱞᱤᱯᱤ ᱨᱮᱭᱟᱜ ᱩᱱᱟᱹᱜ ᱩᱛᱱᱟᱹᱣ ᱵᱟᱝ ᱦᱩᱭ ᱟᱠᱟᱱ ᱛᱟᱦᱮᱸᱫ ᱾ ᱩᱱ ᱚᱠᱛᱚ ᱨᱮᱫᱚ ᱢᱩᱱᱤ ᱨᱩᱥᱤ ᱠᱚ ᱦᱚᱛᱮᱛᱮ ᱫᱷᱚᱨᱚᱢ ᱠᱟᱛᱷᱟ ᱠᱚᱫᱚ ᱡᱩᱜᱽ ᱡᱩᱜᱽ ᱨᱮᱭᱟᱜ ᱞᱟᱠᱪᱟᱨ ᱠᱚᱫᱚ ᱢᱚᱱᱮ ᱢᱚᱪᱟ ᱨᱮᱜᱮ ᱩᱭᱦᱟᱹᱨ ᱠᱟᱛᱮ ᱠᱚ ᱵᱟᱧᱪᱟᱣ ᱫᱚᱦᱚᱭᱮᱫ ᱛᱟᱦᱮᱸᱫ ᱾ ᱩᱱ ᱚᱠᱛᱚ ᱨᱮᱫᱚ ᱨᱤᱥᱤ ᱠᱚᱣᱟᱜ ᱯᱟᱹᱨᱥᱤ ᱫᱚ ᱥᱚᱸᱥᱠᱨᱩᱛ ᱛᱟᱦᱮᱸ ᱠᱟᱱᱟ ᱾ ᱱᱚᱝᱠᱟ ᱜᱮ ᱨᱩᱥᱤ ᱠᱚ ᱦᱚᱛᱮᱛᱮ ᱫᱷᱚᱨᱚᱢ ᱥᱟᱶᱦᱮᱫ ᱠᱚᱫᱚ ᱯᱩᱨᱟᱹ ᱢᱚᱱᱮ ᱢᱚᱪᱟ ᱨᱮᱜᱮ ᱩᱭᱦᱟᱹᱨ ᱫᱚᱦᱚ ᱠᱟᱛᱮ ᱡᱩᱜᱽ ᱛᱟᱭᱚᱢ ᱡᱩᱜᱽ ᱥᱟᱭ ᱥᱟᱭ ᱥᱮᱨᱢᱟ ᱫᱷᱟᱹᱵᱤᱡ ᱩᱭᱦᱟᱹᱨ ᱫᱚᱦᱚ ᱦᱩᱭ ᱞᱮᱱᱟ ᱾
ᱤᱠᱷᱟᱹᱱ ᱛᱤᱱ ᱡᱚᱦᱚᱜ ᱵᱟᱹᱭ ᱵᱟᱹᱭ ᱛᱮ ᱚᱠᱛᱚ ᱨᱮᱭᱟᱜ ᱚᱨᱥᱚᱝ ᱛᱮ ᱵᱚᱭᱫᱤᱠ ᱡᱸᱜᱽ ᱨᱮᱭᱟᱜ ᱢᱩᱪᱟᱹᱫ ᱥᱟᱶ ᱛᱮᱜᱮ ᱨᱩᱥᱤ ᱠᱚᱣᱟᱜ ᱵᱚᱭᱫᱤᱠ ᱥᱟᱶᱦᱮᱫ ᱩᱭᱦᱟᱹᱨ ᱫᱚᱦᱚᱭ ᱨᱮᱭᱟᱜ ᱛᱚᱦᱚᱨ ᱢᱟᱞᱚᱴ ᱮᱱᱟ ᱩᱱ ᱠᱷᱚᱱ ᱵᱚᱭᱫᱤᱠ ᱥᱟᱶᱦᱮᱫ ᱫᱚ ᱯᱟᱹᱱᱰᱩ ᱪᱤᱠᱤ ᱛᱮ ᱚᱞ ᱠᱟᱛᱮ ᱵᱟᱧᱪᱟᱣ ᱫᱚᱦᱚᱭ ᱞᱟᱹᱜᱤᱫ ᱵᱮᱵᱷᱟᱨ ᱦᱩᱭ ᱮᱱᱟ ᱾ ᱱᱚᱶᱟ ᱫᱚ ᱡᱚᱛᱚ ᱦᱚᱲ ᱜᱮᱠᱚ ᱢᱟᱱᱟᱣ ᱵᱟᱛᱟᱣᱟ ᱡᱮ ᱢᱟᱦᱟᱵᱷᱟᱨᱚᱛ ᱨᱮᱭᱟᱜ ᱱᱤᱛᱚᱜᱟᱜ ᱨᱩᱯ ᱫᱚ ᱛᱤᱱᱟᱹᱝ ᱮᱴᱠᱮᱴᱚᱬᱮ ᱯᱟᱨᱚᱢ ᱠᱟᱛᱮ ᱵᱮᱱᱟᱣ ᱦᱩᱭ ᱟᱠᱟᱱᱟ ᱾
ᱩᱯᱨᱩᱢ
ᱟᱹᱰᱤ ᱞᱮᱠᱟᱱ ᱧᱩᱛᱩᱢ ᱱᱚᱶᱟ ᱢᱟᱦᱟᱱ ᱯᱩᱛᱷᱤ ᱫᱚ "ᱡᱚᱭ ᱥᱚᱝᱦᱤᱛᱟ", "ᱵᱷᱟᱨᱚᱛ" ᱟᱨ "ᱢᱟᱦᱟᱵᱷᱟᱨᱚᱛ" ᱱᱚᱣᱟ ᱯᱮᱭᱟ ᱧᱩᱛᱩᱢ ᱛᱮ ᱜᱩᱱᱢᱟᱹᱱ ᱢᱮᱱᱟᱜᱼᱟ ᱾ ᱥᱟᱹᱨᱤ ᱛᱮ ᱵᱮᱫᱽᱵᱭᱟᱥ ᱫᱚ ᱡᱚᱛᱚ ᱠᱷᱚᱱ ᱢᱟᱬᱟᱝ ᱨᱮ ᱑,᱐᱐,᱐᱐᱐ ᱥᱞᱚᱠᱚ ᱨᱮᱭᱟᱜ ᱚᱨᱡᱚ ᱨᱮᱭᱟᱜ "ᱵᱷᱟᱨᱚᱛ" ᱧᱩᱛᱩᱢᱟᱱ ᱯᱩᱛᱷᱤ ᱫᱚᱭ ᱜᱟᱞᱟᱝ ᱜᱟᱵᱟᱱ ᱞᱮᱜᱼᱟ ᱾ ᱱᱚᱣᱟᱨᱮ ᱩᱱᱤ ᱫᱚ ᱵᱷᱟᱨᱚᱛ ᱵᱚᱨᱥᱚ ᱨᱮᱭᱟᱜ ᱪᱩᱨᱤᱛ ᱥᱟᱶ-ᱥᱟᱶ ᱛᱮ ᱮᱴᱟᱜ ᱠᱚᱜ ᱟᱹᱰᱤᱜᱟᱱ ᱢᱟᱦᱟᱱ ᱨᱩᱥᱤ, ᱪᱚᱸᱫᱽᱨᱚᱵᱚᱝᱥᱤ, ᱥᱩᱨᱭᱟᱵᱚᱝᱥᱤ ᱨᱟᱡᱟ ᱠᱚᱣᱟᱜ ᱠᱷᱟᱴᱚ ᱠᱟᱹᱦᱱᱤ ᱥᱟᱶᱛᱮ ᱟᱹᱰᱤᱜᱟᱱ ᱮᱴᱟᱝ ᱫᱷᱚᱨᱚᱢᱤᱭᱟᱹ ᱠᱟᱹᱦᱱᱤ ᱠᱚᱦᱚᱸᱭ ᱥᱮᱞᱮᱫ ᱞᱮᱜᱼᱟ ᱾ ᱤᱱᱟᱹ ᱛᱟᱭᱚᱢ ᱵᱭᱟᱥ ᱫᱚ ᱒᱔,᱐᱐᱐ ᱥᱞᱚᱠᱚ ᱨᱮᱭᱟᱜ ᱵᱤᱱᱟᱹ ᱮᱴᱟᱜ ᱨᱩᱥᱤ, ᱪᱚᱸᱫᱽᱨᱚᱵᱚᱝᱥᱤ, ᱥᱩᱨᱭᱟᱵᱚᱝᱥᱤ ᱨᱟᱡᱟ ᱠᱚᱣᱟᱜ ᱠᱷᱟᱴᱚ ᱠᱟᱹᱦᱱᱤ ᱠᱷᱟᱹᱞᱤ ᱵᱷᱟᱨᱚᱛᱤᱭᱟᱹ ᱠᱚ ᱩᱨᱩᱢ ᱠᱟᱛᱮ ᱵᱷᱟᱨᱚᱛ ᱯᱩᱛᱷᱤᱭ ᱵᱮᱱᱟᱣ ᱠᱮᱜᱼᱟ ᱾ ᱱᱚᱣᱟ ᱵᱟᱱᱟᱨ ᱚᱞ-ᱛᱚᱞ ᱨᱮ ᱫᱷᱚᱨᱢ ᱚᱫᱷᱚᱨᱢ ᱴᱷᱮᱱ ᱡᱤᱛᱠᱟᱹᱨᱚᱜ ᱨᱮᱭᱟᱜ ᱮᱛᱮᱫ ᱠᱷᱟᱹᱛᱤᱨ ᱱᱩᱭ ᱫᱚ 'ᱡᱚᱭ' ᱢᱮᱱᱛᱮ ᱦᱚᱸᱠᱚ ᱢᱮᱛᱟ ᱫᱮᱭᱟ ᱾ ᱢᱟᱦᱟᱵᱷᱟᱨᱚᱛ ᱨᱮ ᱢᱤᱫ ᱠᱟᱛᱷᱟ ᱢᱮᱱᱟᱜᱼᱟ ᱡᱮ ᱛᱤᱱ ᱡᱚᱦᱚᱜ ᱫᱮᱵᱽ ᱜᱩᱱ ᱠᱚ ᱯᱟᱹᱞᱤ ᱨᱮᱭᱟᱜ ᱢᱤᱫ ᱫᱷᱟᱨᱮ ᱨᱮ ᱯᱩᱱᱭᱟᱹ ᱵᱮᱫᱚᱸ ᱠᱚ ᱫᱚᱦᱚ ᱠᱮᱜᱼᱟ ᱟᱨ ᱫᱚᱥᱟᱨ ᱯᱟᱦᱴᱟ ᱨᱮᱫᱚ ᱵᱷᱟᱨᱚᱛ ᱯᱩᱛᱷᱤ ᱠᱚ ᱫᱚᱦᱚ ᱠᱮᱜᱼᱟ ᱮᱱᱠᱷᱟᱱ ᱵᱷᱟᱨᱚᱛ ᱯᱩᱛᱷᱤ ᱫᱚ ᱡᱚᱛᱚ ᱵᱮᱫᱚ ᱛᱩᱞᱟᱹᱡᱚᱠᱷᱟᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱟᱢᱟᱞ ᱩᱯᱨᱩᱢ ᱮ ᱮᱢ ᱠᱮᱜᱼᱟ ᱾ ᱡᱟᱦᱟᱸ ᱠᱷᱟᱹᱛᱤᱨ ᱵᱷᱟᱨᱚᱛ ᱯᱩᱛᱷᱤ ᱨᱮᱭᱟᱜ ᱱᱚᱶᱟ ᱫᱟᱢᱟᱱ ᱦᱟᱢᱟᱞ ᱧᱮᱞ ᱠᱟᱛᱮ ᱫᱮᱵᱽᱜᱩᱱ ᱟᱨ ᱨᱩᱥᱤ ᱠᱚ ᱱᱚᱣᱟ ᱫᱚ "ᱢᱟᱦᱟᱵᱷᱟᱨᱚᱛ" ᱧᱩᱛᱩᱢ ᱠᱚ ᱪᱟᱞᱟᱫᱼᱟ ᱟᱨ ᱱᱚᱣᱟ ᱠᱟᱛᱷᱟ ᱠᱷᱟᱹᱛᱤᱨ ᱜᱮ ᱢᱟᱹᱱᱢᱤ ᱠᱚ ᱴᱷᱮᱱ ᱱᱚᱣᱟ ᱯᱩᱛᱷᱤ ᱫᱚ 'ᱢᱟᱦᱟᱵᱷᱟᱨᱚᱛ' ᱧᱩᱛᱩᱢ ᱛᱮᱜᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱜᱩᱱ ᱢᱟᱹᱱ ᱮ ᱟᱢᱮᱴ ᱠᱮᱜᱼᱟ ᱾
ᱢᱟᱦᱟᱵᱷᱟᱨᱚᱛ ᱨᱮᱭᱟᱜ ᱠᱷᱟᱴᱚ ᱠᱟᱛᱷᱟ
"ᱯᱩᱨᱟᱬ" (ᱢᱟᱨᱮ ᱠᱟᱛᱷᱟ) ᱞᱮᱠᱟᱛᱮ ᱵᱨᱚᱦᱢᱟ ᱠᱷᱚᱱ ᱚᱛᱨᱤ, ᱚᱛᱨᱤ ᱠᱷᱚᱱ ᱪᱚᱸᱫᱽᱨᱚᱢᱟ, ᱪᱚᱸᱫᱽᱨᱚᱢᱟ ᱠᱷᱚᱱ ᱵᱩᱫᱷ ᱟᱨ ᱵᱩᱫᱷ ᱠᱷᱚᱱ ᱤᱞᱚ ᱱᱚᱱᱫᱚᱱ ᱯᱩᱨᱩᱵᱟ ᱦᱟᱜ ᱡᱟᱱᱟᱢ ᱦᱩᱭ ᱮᱱᱟ ᱾ ᱩᱱᱤ ᱠᱷᱚᱱ ᱟᱭᱩ, ᱟᱭᱩ ᱠᱷᱚᱱ ᱨᱟᱡᱟ ᱱᱚᱦᱩᱥ, ᱟᱨ ᱱᱚᱦᱩᱥ ᱠᱷᱚᱱ ᱭᱚᱭᱟᱛᱤ ᱭ ᱡᱟᱱᱟᱢ ᱮᱱᱟ ᱾ ᱭᱚᱭᱟᱛᱤ ᱠᱷᱚᱱ ᱯᱩᱨᱩ ᱭ ᱦᱩᱭ ᱮᱱᱟ ᱾ ᱯᱩᱨᱩᱣᱟᱜ ᱵᱚᱝᱥᱚ ᱨᱮ ᱵᱷᱚᱨᱚᱛ ᱟᱨ ᱵᱷᱚᱨᱚᱛᱟᱭ ᱜᱷᱟᱨᱚᱸᱡᱽ ᱨᱮ ᱨᱟᱡᱟ ᱠᱩᱨᱩᱭ ᱦᱩᱭ ᱮᱱᱟ ᱾ ᱠᱩᱨᱩᱣᱟᱜ ᱵᱚᱝᱥᱚ ᱨᱮ ᱨᱟᱡᱟ ᱥᱟᱱᱛᱚᱱᱩ ᱭ ᱦᱩᱭ ᱮᱱᱟ ᱾ ᱥᱟᱱᱛᱚᱱᱩ ᱠᱷᱚᱱ ᱜᱚᱝᱜᱟ ᱦᱚᱯᱚᱱ ᱵᱷᱤᱥᱢᱚ ᱭ ᱦᱩᱭ ᱮᱱᱟ ᱾ ᱥᱟᱱᱛᱚᱱᱩ ᱨᱤᱱ ᱥᱚᱛᱭᱚᱵᱚᱛᱤᱭᱟᱜ ᱟᱭᱳ ᱠᱚᱞᱮ ᱠᱷᱚᱱ ᱪᱤᱛᱨᱟᱜᱚᱸᱫᱽ ᱟᱨ ᱵᱤᱪᱤᱛᱨᱚᱵᱤᱨᱡᱽ ᱠᱤᱱ ᱡᱟᱱᱟᱢ ᱮᱱᱟ ᱾ ᱪᱤᱛᱨᱟᱜᱚᱸᱫᱷ ᱜᱚᱸᱫᱷᱚᱨᱵᱷᱚ ᱦᱚᱛᱮᱛᱮᱭ ᱜᱚᱡ ᱦᱚᱪᱚᱭᱮᱱᱟ ᱟᱨ ᱨᱟᱡᱟ ᱵᱤᱪᱤᱛᱨᱚᱵᱤᱨᱡᱽ ᱦᱚᱸᱭ ᱵᱚᱸᱜᱟ ᱫᱤᱥᱚᱢ ᱮᱱᱟ ᱾ ᱩᱱ ᱡᱚᱦᱚᱜ ᱥᱚᱛᱭᱚᱵᱚᱛᱤᱭᱟᱜ ᱵᱷᱮᱡᱟ ᱛᱮᱜᱮ ᱵᱭᱟᱥ ᱫᱚ ᱱᱤᱭᱳᱜᱽ ᱦᱚᱛᱮᱛᱮ ᱚᱢᱵᱤᱠᱟᱦᱟᱜ ᱟᱭᱳ ᱠᱚᱞᱮ ᱠᱷᱚᱱ ᱫᱷᱨᱩᱛᱚᱨᱟᱥᱴᱨᱚ ᱟᱨ ᱚᱢᱵᱟᱞᱤᱠᱟ ᱦᱟᱜ ᱟᱭᱳ ᱠᱚᱞᱮ ᱠᱷᱚᱱ ᱯᱟᱱᱰᱩ ᱭ ᱡᱟᱱᱟᱢ ᱮᱱᱟ ᱾ ᱫᱷᱨᱩᱛᱚᱨᱟᱥᱴᱨᱚ ᱫᱚ ᱜᱟᱸᱫᱷᱟᱨᱤ ᱦᱚᱛᱮᱛᱮ ᱥᱟᱭ ᱦᱚᱯᱚᱱ ᱮ ᱡᱟᱱᱟᱢ ᱠᱮᱫ ᱠᱚᱣᱟ, ᱡᱟᱦᱟᱸᱨᱮ ᱫᱩᱨᱡᱚᱫᱷᱚᱱ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ ᱾ ᱟᱨ ᱯᱟᱱᱰᱩ ᱨᱤᱱ ᱡᱩᱫᱷᱤᱥᱴᱤᱨ, ᱵᱷᱤᱢ, ᱚᱨᱡᱩᱱ, ᱱᱚᱠᱩᱞ ᱟᱨ ᱥᱚᱦᱫᱮᱵᱽ ᱢᱚᱬᱮ ᱦᱚᱯᱚᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱫᱷᱨᱩᱛᱚᱨᱟᱥᱴᱨᱚ ᱫᱚ ᱡᱟᱱᱟᱢ ᱠᱷᱚᱱ ᱜᱮ ᱠᱟᱬᱟᱭ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸ ᱠᱷᱟᱹᱛᱤᱨ ᱩᱱᱤᱭᱟᱜ ᱴᱷᱟᱶᱨᱮ ᱯᱟᱱᱰᱩ ᱨᱟᱡᱟ ᱠᱚ ᱵᱮᱱᱟᱣ ᱠᱮᱫᱮᱭᱟ ᱾ ᱢᱤᱫ ᱫᱷᱟᱣ ᱵᱤᱨ ᱨᱮ ᱥᱮᱸᱫᱽᱨᱟ ᱮᱱᱮᱡ ᱚᱠᱛᱚ ᱨᱮ ᱯᱟᱱᱰᱩᱣᱟᱜ ᱥᱟᱨ ᱛᱮ ᱢᱤᱫ ᱫᱩᱯᱩᱞᱟᱹᱲ ᱫᱟᱨᱦᱟ ᱨᱮᱠᱤᱱ ᱩᱱᱩᱢ ᱟᱫ ᱟᱠᱟᱱ ᱡᱤᱞ ᱡᱟᱱᱣᱟ ᱨᱩᱯ ᱨᱮ ᱨᱩᱥᱤᱭ ᱛᱮᱨᱟᱝ ᱜᱚᱡ ᱮᱱᱟ ᱾ ᱩᱱᱤ ᱨᱩᱥᱤ ᱦᱚᱛᱮᱛᱮ ᱯᱟᱱᱰᱩ ᱚᱵᱷᱤᱥᱟᱯ ᱮ ᱮᱢ ᱦᱚᱪᱚ ᱮᱱᱟ ᱫᱚ, 'ᱱᱤᱛᱚᱜ ᱫᱚ ᱡᱟᱦᱟᱸ ᱛᱤᱥ ᱜᱮ ᱟᱢ ᱟᱢᱤᱡ ᱮᱨᱟ ᱥᱟᱶ ᱮᱢ ᱫᱩᱯᱩᱞᱟᱹᱲᱟ, ᱩᱱ ᱡᱚᱦᱚᱜ ᱜᱮ ᱟᱢᱟᱜ ᱡᱤᱣᱤ ᱩᱰᱩᱠᱚᱜᱼᱟ ᱾' ᱯᱟᱱᱰᱩ ᱟᱹᱰᱤ ᱵᱟᱹᱲᱛᱤ ᱠᱟᱺᱦᱤᱥ ᱠᱟᱛᱮ ᱟᱡ ᱨᱤᱱ ᱮᱨᱟ ᱠᱚ ᱥᱟᱶ ᱛᱤᱥ ᱦᱚᱸ ᱫᱩᱞᱟᱹᱱ ᱥᱟᱹᱜᱟᱹᱭ ᱵᱟᱭ ᱫᱚᱦᱚ ᱞᱮᱜᱼᱟ ᱾ ᱟᱨ ᱫᱷᱨᱩᱛᱚᱨᱟᱥᱴᱨᱚ ᱟᱡᱟᱜ ᱨᱟᱡᱟ ᱟᱺᱜᱤᱵᱷᱟᱨ ᱪᱟᱞ ᱦᱚᱴᱚ ᱠᱟᱛᱮ ᱟᱡ ᱨᱤᱱ ᱮᱨᱟ ᱥᱟᱶ ᱵᱤᱨ ᱵᱟᱥᱟ ᱡᱤᱭᱚᱱ ᱠᱚ ᱠᱷᱟᱸᱰᱟᱣ ᱠᱮᱜᱼᱟ ᱾
ᱟᱨ ᱦᱚᱸ ᱧᱮᱞ ᱢᱮ
https://en.m.wikipedia.org/wiki/Kali_Yuga
https://en.m.wikipedia.org/wiki/Characters_in_the_Mahabharata
ᱥᱟᱹᱠᱷᱭᱟᱹᱛ
https://en.m.wikipedia.org/wiki/Random_House_Webster%27s_Unabridged_Dictionary
http://www.oxforddictionaries.com/definition/english/Mahabharata
https://books.google.com/books?id=zB4n3MVozbUC&pg=PA1755&dq=itihasa
ᱵᱟᱦᱨᱮ ᱡᱚᱱᱚᱲ
https://web.archive.org/web/20101107222102/http://www.sub.uni-goettingen.de/ebene_1/fiindolo/gretil/1_sanskr/2_epic/mbh/sas/mahabharata.htm
http://www.holybooks.com/mahabharata-all-volumes-in-12-pdf-files/
http://www.brown.edu/Departments/Sanskrit_in_Classics_at_Brown/Mahabharata/MBh2Biblio.html#Poona
ᱫᱟᱢᱩᱲᱦᱩᱫᱟ ᱩᱯᱚᱡᱮᱞᱟ
ᱫᱟᱢᱩᱲᱦᱩᱫᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱪᱩᱣᱟᱰᱟᱝᱜᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ
᱓᱐᱘.᱑᱑ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱥᱩᱢᱩᱝ ᱱᱤᱭᱟᱹ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱠᱷᱩᱞᱱᱟ ᱠᱷᱚᱸᱰ ᱪᱩᱣᱟᱰᱟᱝᱜᱟ ᱦᱚᱱᱚᱛ ᱨᱮ ᱢᱮᱱᱟᱜ-ᱟ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱪᱩᱣᱟᱰᱟᱝᱜᱟ ᱥᱚᱫᱚᱨ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱸᱜᱽᱞᱟ ᱟᱨ ᱢᱮᱦᱮᱨᱯᱩᱨ ᱦᱚᱱᱚᱛ, ᱩᱛᱟᱨ ᱫᱚ ᱢᱮᱦᱮᱨᱯᱩᱨ ᱦᱚᱱᱚᱛ ᱟᱨ ᱟᱞᱚᱢᱰᱟᱝᱜᱟ ᱩᱯᱚᱡᱮᱞᱟ, ᱟᱨ ᱫᱟᱹᱠᱷᱤᱱ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱸᱜᱽᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱫᱟᱢᱩᱲᱦᱩᱫᱟ ᱛᱷᱟᱱᱟ ᱫᱚ ᱑᱙᱑᱓ ᱥᱮᱨᱢᱟ ᱨᱮ ᱦᱩᱭᱟᱠᱟᱱᱟ᱾ ᱟᱨ ᱩᱯᱚᱡᱮᱞᱟ ᱨᱮ ᱥᱮᱞᱮᱫ ᱟᱠᱟᱱᱟ ᱑᱙᱘᱓ ᱥᱮᱨᱢᱟ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱫᱚ ᱢᱤᱫᱴᱟᱝ ᱯᱳᱣᱨᱳᱥᱚᱵᱷᱟ ᱟᱨ ᱘ ᱜᱚᱴᱟᱝ ᱤᱭᱩᱱᱤᱭᱚᱱ ᱢᱮᱱᱟᱜ-ᱟ᱾ ᱯᱳᱣᱨᱚᱥᱚᱵᱷᱟ ᱤᱭᱩᱱᱤᱭᱚᱱᱠᱚ
ᱫᱷᱚᱱ ᱫᱩᱨᱤᱵᱽ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱫᱚ ᱩᱞ, ᱠᱟᱱᱴᱷᱟᱲ, ᱥᱟᱹᱯᱲᱤ, ᱛᱚᱨᱢᱩᱡᱽ, ᱟᱱᱟᱨᱚᱥ, ᱯᱟᱹᱯᱤᱭᱟ ᱥᱟᱶ ᱟᱨᱦᱚᱸ ᱮᱢᱟᱱᱛᱮᱭ ᱡᱚ ᱠᱚ ᱟᱹᱰᱤ ᱜᱮ ᱧᱟᱢᱚᱜ-ᱟ᱾ ᱚᱱᱟᱠᱚ ᱵᱮᱜᱚᱨ ᱦᱚᱸ ᱟᱨᱦᱚᱸ ᱞᱚᱜᱽᱲᱤ, ᱪᱟᱹᱴᱠᱤ ᱦᱚᱸ ᱱᱚᱸᱰᱮ ᱧᱟᱢᱚᱜ-ᱟ᱾ ᱠᱨᱤᱥᱤ ᱟᱵᱟᱫ ᱦᱚᱸ ᱟᱹᱰᱤ ᱜᱮ ᱢᱮᱵᱟᱜ-ᱟ᱾
ᱱᱟᱸᱭ ᱱᱟᱞᱟᱠᱚ
ᱫᱟᱢᱩᱲᱦᱩᱫᱟ ᱩᱯᱚᱡᱮᱞᱟ ᱨᱮ ᱯᱮ ᱜᱚᱴᱟᱝ ᱜᱟᱰᱟ ᱢᱮᱱᱟᱜ-ᱟ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ,
ᱤᱥᱟ ᱫᱮᱣᱞ
ᱯᱩᱭᱞᱩ ᱡᱤᱭᱚᱱ
ᱤᱥᱟ ᱫᱮᱣᱚᱞ ᱫᱚ ᱒ ᱱᱚᱵᱷᱮᱢᱵᱚᱨ ᱑᱙᱘᱑ ᱥᱟᱹᱦᱤᱛ ᱨᱮ ᱢᱩᱢᱵᱟᱭ (ᱥᱮᱫᱟᱭᱟᱜ ᱵᱚᱢᱵᱮ) ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱵᱚᱞᱤᱣᱩᱰ ᱮᱠᱴᱚᱨ ᱫᱷᱚᱨᱢᱮᱱᱫᱽᱨᱚ  ᱟᱨ ᱦᱮᱢᱟᱢᱟᱞᱤᱱᱤ ᱛᱤᱠᱤᱱᱤᱡ ᱢᱟᱨᱟᱝ ᱠᱩᱲᱤ ᱠᱟᱱᱟᱭ ᱾ ᱟᱡ ᱠᱷᱚᱱ ᱦᱩᱰᱤᱧᱤᱡ ᱠᱩᱲᱤ ᱜᱤᱫᱽᱨᱟᱹ ᱫᱚ "ᱟᱦᱟᱱᱟ" ᱧᱩᱛᱩᱢ ᱟᱭ ᱛᱟᱦᱮᱸᱫ ᱾ ᱩᱱᱤ ᱫᱚ ᱵᱚᱵᱤ ᱫᱮᱣᱞ ᱟᱨ ᱥᱚᱱᱤ ᱫᱮᱣᱞ ᱛᱤᱠᱤᱱᱤᱡ ᱪᱷᱩᱴᱠᱤ ᱟᱭᱳ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱟᱡᱤᱡ ᱟᱯᱟᱛ ᱫᱚ ᱯᱚᱧᱡᱟᱵᱤ ᱟᱨ ᱮᱸᱜᱟᱛ ᱫᱚ ᱛᱟᱢᱤᱞᱤ ᱠᱟᱱ ᱛᱟᱦᱮᱸᱫ ᱮ ᱾  ᱩᱱᱤ ᱫᱚ ᱮᱡ ᱟᱭᱚ ᱟᱨ ᱵᱚᱠᱚᱛ ᱠᱩᱲᱤ ᱥᱟᱶ ᱛᱟᱢᱤᱞ ᱯᱟᱹᱨᱥᱤ ᱛᱮ ᱨᱚᱲ ᱠᱟᱱ ᱛᱟᱦᱮᱸᱫ ᱾
ᱟᱥᱲᱟ ᱨᱮ ᱯᱟᱲᱦᱟᱣᱜ ᱚᱠᱛᱚ ᱨᱮ ᱯᱷᱩᱴᱵᱚᱞ ᱮᱱᱮᱡ ᱟᱹᱰᱤ ᱡᱩᱨ ᱮ ᱠᱩᱥᱤᱭᱟᱜ ᱠᱟᱱ ᱛᱟᱦᱮᱸᱫ ᱟᱨ ᱢᱤᱰᱯᱷᱤᱞᱰᱚᱨ ᱴᱷᱟᱶ ᱨᱮ ᱮᱱᱮᱡ ᱠᱟᱱ ᱛᱟᱦᱮᱸᱫ ᱾ ᱟᱠᱚᱣᱟᱜ ᱟᱥᱲᱟ ᱨᱮᱱᱟᱜ ᱫᱚᱞ ᱨᱤᱱᱤᱡ ᱠᱟᱯᱴᱮ (ᱟᱹᱭᱩᱨᱤᱭᱟᱹ) ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸᱫ ᱾ ᱯᱚᱱᱚᱛ ᱛᱷᱚᱠ ᱨᱮ ᱟᱠᱚᱣᱟᱜ ᱠᱚᱞᱮᱡᱽ ᱠᱷᱚᱱ ᱦᱮᱱᱰᱵᱚᱞ (Handball) ᱮᱱᱮᱡ ᱨᱮ ᱠᱟᱯᱴᱮᱱ ᱦᱚᱸᱭ ᱛᱟᱦᱮᱸ ᱠᱟᱱᱟ ᱟᱨ ᱥᱤᱧᱚᱛ᱾ᱭᱟᱹ ᱡᱟᱹᱛᱤᱭᱟᱹᱨᱤ ᱯᱷᱩᱴᱵᱚᱞ ᱫᱚᱞ ᱞᱟᱹᱜᱤᱫ ᱦᱚᱸᱭ ᱵᱟᱪᱷᱳᱱ ᱞᱮᱱ ᱛᱟᱦᱮᱸᱫ ᱾
ᱟᱡᱟᱜ ᱡᱤᱭᱚᱱ
ᱤᱥᱟ ᱦᱟᱜ ᱦᱚᱨᱚᱜᱪᱤᱱ ᱫᱚ ᱵᱮᱯᱟᱨᱤ ᱫᱩᱞᱟᱹᱲᱤᱭᱟᱹ ᱵᱷᱚᱨᱚᱛ ᱛᱚᱠᱷᱛᱟᱱᱤ ᱥᱟᱶᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱯᱷᱮᱵᱽᱨᱩᱣᱟᱨᱤ ᱒᱐᱑᱒ ᱨᱮ ᱟᱨ ᱥᱮᱯᱴᱮᱢᱵᱚᱨ ᱒᱐᱑᱒ ᱨᱮ ᱫᱚ ᱠᱤᱱ ᱵᱟᱯᱞᱟ ᱞᱮᱱ ᱛᱟᱦᱮᱸᱫ ᱾ ᱮᱯᱨᱤᱞ ᱒᱐᱑᱗ ᱥᱟᱹᱦᱤᱛ ᱟᱠᱤᱱᱤᱡ ᱯᱩᱭᱞᱩ ᱦᱚᱯᱚᱱᱮ ᱦᱤᱡᱩᱜ ᱠᱟᱱ ᱨᱮᱱᱟᱜ ᱠᱤᱱ ᱞᱟᱹᱭ ᱥᱚᱫᱚᱨ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱢᱩᱢᱵᱟᱭ ᱨᱮᱱᱟᱜ ᱦᱤᱱᱫᱩᱡᱟ ᱦᱚᱥᱯᱤᱴᱟᱞ ᱨᱮ ᱢᱤᱫ ᱠᱩᱲᱤ ᱜᱤᱫᱽᱨᱟᱹᱭ ᱡᱟᱱᱟᱢ ᱞᱮᱫᱮ ᱛᱟᱦᱮᱸᱫ ᱾ ᱒᱐᱑᱙ ᱥᱟᱹᱦᱤᱛ ᱨᱮ ᱫᱚᱥᱟᱨ ᱦᱚᱯᱚᱱ ᱞᱮᱠᱟᱛᱮ ᱟᱨᱢᱤᱫ ᱠᱩᱲᱤ ᱜᱤᱫᱽᱨᱟ,ᱭ ᱦᱩᱭ ᱞᱮᱱ ᱛᱟᱹᱠᱤᱱᱟ ᱾
ᱡᱮᱜᱮᱛ ᱵᱤᱨᱫᱟᱜᱟᱲ
ᱡᱮᱜᱮᱛ ᱵᱤᱨᱫᱟᱜᱟᱲ ᱫᱚ ᱟᱭᱢᱟ ᱯᱟᱹᱛᱭᱟᱹᱣ ᱨᱮ ᱟᱠᱮᱰᱢᱤᱠᱟᱞ ᱰᱤᱜᱽᱨᱤ ᱮᱢᱚᱜ ᱥᱟᱶᱛᱮ ᱟᱭᱢᱟ ᱟᱥᱲᱟ (ᱵᱟᱝ ᱛᱤᱨᱞᱟᱹ) ᱥᱮᱪᱮᱫ ᱟᱨ ᱯᱟᱹᱛᱭᱟᱹᱣ ᱨᱮᱱᱟᱜ ᱢᱤᱫ ᱜᱟᱶᱛᱟ ᱠᱟᱱᱟ ᱾ ᱡᱮᱜᱮᱛ ᱵᱤᱨᱫᱟᱜᱟᱲ ᱠᱚᱫᱚ ᱵᱤᱠᱟᱥ ᱟᱨ ᱯᱳᱥᱴ ᱜᱨᱮᱡᱩᱮᱴ ᱯᱨᱚᱜᱽᱨᱟᱢ ᱠᱚ ᱮᱢᱟ ᱠᱚᱣᱟ ᱡᱟᱭᱜᱟ ᱠᱟᱱᱟ ᱾ ᱟᱢᱮᱨᱤᱠᱟ ᱨᱮ, ᱱᱚᱣᱟ ᱧᱩᱛᱩᱢ ᱫᱚ ᱜᱽᱨᱟᱡᱩᱣᱮᱴ ᱠᱚᱞᱮᱡᱽ ᱠᱚ ᱞᱟᱹᱜᱤᱫ ᱛᱮ ᱧᱩᱛᱩᱢ ᱞᱚ ᱫᱚᱦᱚᱭᱟ ᱾
ᱡᱮᱜᱮᱛ ᱵᱤᱨᱫᱟᱜᱟᱲ ᱫᱚ ᱞᱮᱴᱤᱱ ᱟᱹᱲᱟᱹ universitas magistrorum et scholarium ᱠᱷᱚᱱ ᱦᱮᱡ ᱠᱟᱱᱟ ᱡᱟᱦᱟᱸ ᱫᱚ "ᱢᱟᱪᱮᱛ ᱟᱨ ᱥᱠᱚᱞᱟᱨ ᱠᱚᱣᱟᱜ ᱜᱟᱶᱛᱟ" ᱮ ᱵᱩᱡᱷᱟᱹᱣᱟ ᱾
ᱥᱤᱞᱤᱜᱩᱲᱤ
ᱥᱤᱞᱤᱜᱩᱲᱤ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱡᱚᱞᱯᱟᱭᱜᱩᱲᱤ ᱟᱨ ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱱᱟᱜ ᱢᱮᱴᱨᱳᱯᱚᱞᱤᱴᱚᱱ ᱥᱟᱦᱟᱨ ᱠᱟᱱᱟ᱾ ᱱᱚᱭᱟ ᱥᱟᱱᱟᱨ ᱥᱟᱢᱟᱝᱼᱠᱚᱭᱮ ᱥᱤᱧᱚᱛ ᱨᱮᱱᱟᱜ ᱵᱚᱞᱚᱜ ᱫᱩᱭᱟᱹᱨ ᱠᱟᱱᱟ᱿ ᱡᱟᱦᱟ ᱫᱚ ᱦᱮᱢᱟᱞ ᱵᱩᱨᱩ ᱞᱟᱛᱟᱨ ᱛᱚᱨᱟᱭ ᱚᱱᱪᱚᱞ ᱨᱮᱱᱟᱜ ᱢᱟᱦᱟᱱᱟᱱᱫᱟ ᱜᱟᱰᱟ ᱟᱨᱮᱨᱮ ᱢᱮᱱᱟᱜᱼᱟ᱾ ᱥᱤᱞᱤᱜᱩᱲᱤ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱥᱟᱦᱟᱨ ᱠᱟᱱᱟ(ᱠᱚᱞᱠᱟᱛᱟ, ᱟᱥᱟᱱᱥᱳᱞ ᱛᱟᱭᱚᱢ)᱾ ᱱᱩᱭᱟ ᱥᱟᱦᱟᱨ ᱫᱚ ᱛᱚᱨᱟᱭ ᱚᱱᱪᱚᱞ ᱨᱮᱱᱟᱜ ᱠᱟᱴᱷ,ᱪᱟ ᱟᱨ ᱫᱟᱲᱟᱱ ᱞᱟᱹᱜᱤᱫ ᱵᱟᱰᱟᱭᱚᱜᱼᱟ᱿ ᱥᱤᱞᱤᱜᱩᱲᱤ ᱪᱮᱛᱟᱱ ᱛᱮ ᱟᱭᱢᱟ ᱡᱟᱹᱛᱤᱭᱟᱹᱨᱤ ᱥᱚᱨᱚᱠ ᱟᱨ ᱨᱮᱞ ᱥᱚᱨᱚᱠ ᱪᱟᱞᱟᱜ ᱟᱠᱟᱱᱟ ᱫᱟᱨᱡᱤᱞᱤᱝ,ᱥᱤᱠᱤᱢ ᱟᱨ ᱥᱟᱢᱟᱝᱼᱠᱚᱭᱮ ᱥᱤᱧᱚᱛ ᱨᱮᱫ᱿
ᱚᱛᱱᱚᱜ
ᱥᱤᱞᱤᱜᱩᱲᱤ ᱫᱚ ᱥᱟᱢᱟᱝᱦᱮᱢᱟᱞ ᱵᱩᱨᱩ ᱞᱟᱛᱟᱨ ᱨᱮ ᱢᱮᱱᱟᱜᱼᱟ᱾ ᱱᱩᱭᱟ ᱥᱟᱦᱟᱨ ᱨᱮᱱᱟᱜ ᱞᱳᱠᱮᱥᱟᱱ ᱫᱚ 26.71°N-88.43°E ᱠᱟᱱᱟ᱾ ᱱᱩᱭᱟ ᱥᱟᱦᱟᱨ ᱫᱚ ᱒᱖᱐ ᱜᱟᱺᱴ ᱠᱤᱢᱤ ᱡᱟᱜᱟ ᱛᱮ ᱯᱟᱥᱱᱟᱶ ᱢᱮᱱᱟᱜᱼᱟ᱾ ᱥᱤᱞᱤᱜᱩᱲᱤ ᱥᱟᱵᱽᱰᱤᱵᱷᱤᱥᱚᱱ ᱨᱮᱱᱟᱜ ᱮᱛᱚᱢ ᱥᱮᱫ ᱫᱚ ᱵᱟᱝᱞᱟᱫᱮᱥ, ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱩᱛᱛᱨ ᱫᱤᱱᱟᱡᱯᱩᱨ ᱦᱚᱱᱚᱛ ᱟᱨ ᱵᱤᱦᱟᱨ ᱯᱚᱱᱚᱛ ᱢᱮᱱᱟᱜᱼᱟ,ᱥᱟᱢᱟᱝ ᱥᱮᱫ ᱫᱚ ᱡᱚᱞᱯᱟᱭᱜᱩᱲᱤ ᱦᱚᱱᱚᱛ ᱟᱨ ᱠᱟᱞᱤᱢᱯᱚᱝ ᱥᱟᱵᱽᱰᱤᱵᱷᱤᱥᱚᱱ ᱢᱮᱱᱟᱜᱼᱟ,ᱠᱚᱭᱮ ᱥᱮᱫ ᱫᱚ ᱦᱮᱢᱟᱞ ᱵᱩᱨᱩ ᱟᱨ ᱯᱟᱪᱮ ᱥᱮᱫ ᱫᱚ ᱱᱮᱯᱟᱞ ᱫᱤᱥᱟᱹᱢ ᱢᱮᱱᱟᱜ ᱛᱮ ᱱᱩᱭᱟ ᱥᱟᱦᱟᱨ ᱟᱹᱰᱤ ᱜᱟᱱ ᱜᱚᱱᱚᱝᱼᱟ ᱥᱤᱧᱚᱛ ᱫᱤᱥᱟᱹᱢ ᱞᱟᱹᱜᱤᱫ᱾ ᱱᱚᱭᱟ ᱫᱚ ᱫᱚᱲᱭᱟ ᱟᱴᱮᱫ ᱠᱷᱚᱱ ᱑᱒᱒ ᱢᱤᱴᱟᱨ (᱔᱐᱐ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾ ᱢᱚᱦᱟᱱᱚᱱᱫᱟ ᱟᱨ ᱛᱤᱥᱛᱟ ᱜᱟᱰᱟ ᱟᱨᱮ ᱨᱮ ᱛᱚᱨᱟᱭ ᱚᱱᱪᱚᱞ ᱨᱮ ᱢᱮᱱᱟᱜᱼᱟ ᱥᱤᱞᱤᱜᱩᱲᱤ ᱥᱟᱦᱟᱨ ᱫᱚ᱿
ᱦᱮᱡᱥᱮᱱ
ᱦᱚᱨ ᱰᱟᱦᱟᱨ NH27 ᱰᱟᱦᱟᱨ ᱫᱚ ᱥᱟᱦᱟᱨ ᱛᱟᱞᱟᱛᱮ ᱪᱟᱞᱟᱣ ᱟᱠᱟᱱᱟ,ᱡᱟᱦᱟᱫᱚ ᱱᱤᱛᱚᱜ AH2 ᱯᱨᱚᱡᱮᱴ ᱨᱮᱦᱚ ᱥᱮᱞᱮᱫ ᱢᱮᱱᱟᱜᱼᱟ᱾ ᱥᱟᱭ ᱥᱮᱨᱢᱟ ᱢᱟᱨᱮ NH110(᱗᱗ ᱠᱤᱢᱤ) ᱛᱮ ᱫᱟᱨᱡᱤᱞᱤᱝ ᱥᱟᱝ ᱥᱤᱞᱤᱜᱩᱲᱤ ᱡᱚᱯᱨᱟᱣ ᱢᱮᱱᱟᱜᱼᱟ, ᱱᱩᱣᱟ ᱫᱟ ᱵᱨᱤᱴᱤᱥ ᱨᱟᱡᱽ ᱨᱮ ᱵᱩᱲᱩ ᱜᱮᱫ ᱠᱟᱛᱮᱡᱽ ᱠᱚ ᱵᱮᱱᱟᱣ ᱟᱠᱟᱫᱟ᱾ ᱥᱤᱞᱤᱜᱩᱲᱤ ᱟᱨᱦᱚ NH10 ᱰᱟᱦᱟᱨ ᱛᱮ ᱜᱟᱝᱴᱚᱠ ᱡᱚᱯᱨᱟᱣ ᱢᱮᱱᱟᱜᱼᱟ᱾ ᱛᱮᱱᱡᱤᱝ ᱱᱳᱨᱜᱮ ᱵᱟᱥ ᱴᱟᱨᱢᱤᱱᱟᱞ ᱠᱷᱚᱱ ᱯᱩᱪᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱮᱴᱟᱜ ᱥᱟᱦᱟᱨ ᱠᱚᱨᱮ ᱦᱮᱥᱼᱥᱮᱱ ᱡᱩᱛᱩᱜᱼᱟ᱿
ᱨᱮᱞ
ᱥᱤᱞᱤᱜᱩᱲᱤ ᱨᱮ ᱯᱩᱱᱭᱟ ᱨᱮᱞ ᱰᱮᱥᱚᱱ ᱢᱮᱱᱟᱜᱼᱟ᱾ ᱱᱤᱭᱩ ᱡᱟᱞᱯᱟᱜᱩᱲᱤ ᱡᱟᱝᱥᱟᱱ ᱨᱮᱞ ᱰᱮᱥᱚᱱ
ᱱᱤᱭᱩ ᱡᱟᱞᱯᱟᱜᱩᱲᱤ ᱡᱟᱝᱥᱟᱱ ᱨᱮᱞ ᱰᱮᱥᱚᱱ ᱫᱚ ᱦᱩᱭᱩᱜ ᱠᱟᱱᱟ ᱥᱟᱢᱟᱝᱼᱠᱚᱭᱮ ᱥᱤᱧᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱨᱮᱞ ᱰᱮᱥᱚᱱ ᱠᱟᱱᱟ ᱱᱩᱣᱟ ᱴᱮᱥᱚᱱ ᱫᱚ ᱑᱙᱖᱐ ᱥᱮᱨᱢᱟ ᱨᱮ ᱠᱚ ᱵᱮᱱᱟᱣ ᱟᱠᱟᱫᱟ ᱟᱨ ᱴᱮᱥᱚᱱ ᱨᱮᱱᱟᱜ ᱠᱳᱰ ᱧᱩᱛᱩᱢ ᱫᱚ NJP ᱠᱟᱱᱟ᱾ ᱱᱚᱣᱟ ᱴᱮᱥᱚᱱ ᱠᱷᱚᱱ ᱫᱤᱥᱚᱢ ᱨᱮᱱᱟᱜ ᱥᱟᱱᱟᱢ ᱡᱟᱜᱟ ᱨᱮᱜᱮ ᱥᱮᱱ ᱛᱩᱛᱩᱜᱼᱟ᱾
ᱥᱤᱞᱤᱜᱩᱲᱤ ᱡᱟᱝᱥᱟᱱ
ᱥᱤᱞᱤᱜᱩᱲᱤ ᱡᱟᱝᱥᱟᱱ ᱫᱚ ᱑᱙᱔᱙ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱱᱟ, ᱱᱚᱣᱟ ᱰᱮᱥᱚᱱ ᱨᱮᱱᱟᱜ ᱠᱳᱰ ᱧᱩᱛᱩᱢ ᱫᱚ SGUJ᱾
ᱥᱤᱞᱤᱜᱩᱲᱤ ᱴᱟᱣᱩᱱ ᱨᱮᱞ ᱴᱮᱥᱚᱱ
ᱱᱚᱣᱟ ᱮᱞᱟᱠᱟ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱮ ᱨᱮᱞ ᱴᱮᱥᱚᱱ ᱠᱚ ᱢᱩᱫ ᱨᱮ ᱥᱤᱞᱤᱜᱩᱲᱤ ᱴᱟᱣᱩᱱ ᱨᱮᱞ ᱴᱮᱥᱚᱱ ᱦᱩᱭᱩᱜ ᱠᱟᱱᱟ ᱢᱤᱫ ᱢᱟᱨᱮ ᱴᱮᱥᱚᱱ, ᱱᱚᱣᱟ ᱴᱮᱥᱚᱱ ᱑᱘᱘᱐ ᱥᱮᱨᱢᱟ ᱨᱮ ᱠᱚ ᱵᱮᱱᱟᱣ ᱞᱮᱫᱟ ᱾ ᱴᱮᱥᱚᱱ ᱨᱮᱱᱟᱜ ᱠᱳᱰ ᱧᱩᱛᱩᱢ ᱫᱚ SGUT ᱠᱟᱱᱟ᱿ ᱫᱟᱨᱡᱤᱞᱤᱝ ᱦᱮᱢᱟᱞ ᱨᱮᱞ(ᱴᱚᱭ ᱴᱨᱮᱱ) ᱨᱮᱱᱟᱜ ᱢᱤᱫ ᱴᱮᱥᱚᱱ ᱠᱟᱱᱟ, ᱱᱚᱣᱟ ᱴᱮᱥᱚᱱ ᱟᱨ ᱫᱟᱨᱡᱤᱞᱤᱝ ᱢᱩᱫ ᱨᱮ ᱴᱚᱭ ᱴᱨᱮᱱ ᱦᱮᱡᱼᱥᱮᱱᱚᱜ ᱟ᱿
ᱵᱟᱜᱰᱳᱜᱨᱟ ᱨᱮᱞ ᱴᱮᱥᱚᱱ
ᱱᱚᱣᱟ ᱴᱮᱥᱚᱱ ᱨᱮᱱᱟᱜ ᱠᱳᱰ ᱧᱩᱛᱩᱢ ᱫᱚ BORA ᱠᱟᱱᱟ᱾
ᱵᱟᱦᱨᱮ ᱡᱚᱱᱚᱲ
᱑)https://en.m.wikipedia.org/wiki/Siliguri ᱒)https://bn.m.wikipedia.org/wiki/%E0%A6%B6%E0%A6%BF%E0%A6%B2%E0%A6%BF%E0%A6%97%E0%A7%81%E0%A6%A1%E0%A6%BC%E0%A6%BF
ᱥᱟᱞᱚ ᱟᱨ ᱯᱟᱞᱚ
ᱥᱟᱞᱚ ᱟᱨ ᱯᱟᱞᱚ
ᱠᱟ.ᱢᱨᱩ ᱜᱩᱨᱩ ᱫᱚᱭ ᱥᱮᱱ ᱮᱱᱟ ᱠᱟᱢᱨᱩᱯ ᱫᱤᱥᱚᱢ ᱛᱮ ᱾ ᱱᱚᱣᱟ ᱫᱤᱥᱚᱢ ᱨᱮ ᱮᱨᱟ ᱛᱟᱭ ᱟᱨ ᱵᱟᱨ ᱦᱚᱲ ᱠᱩᱲᱤ ᱜᱤᱫᱽᱨᱟ.ᱭ ᱵᱟ.ᱜᱤ ᱚᱴᱚ ᱟᱫ ᱠᱤᱱᱟ ᱾ ᱩᱱᱠᱤᱱ ᱫᱚ ᱡᱟᱣᱟ ᱛᱮᱠᱤᱱ ᱡᱟᱱᱟᱢ ᱞᱮᱱᱟ ᱾ ᱧᱩᱛᱩᱢ ᱛᱟ.ᱠᱤᱱ ᱫᱚ ᱥᱟᱞᱚ ᱟᱨ ᱯᱟᱞᱚ ᱾ ᱱᱩᱠᱤᱱ ᱫᱚ ᱦᱟᱨᱟ ᱤᱫᱤ ᱮᱱ ᱠᱷᱟᱱ ᱠᱤᱱ ᱟ.ᱠᱤᱱᱤᱡ ᱵᱟᱵᱟ ᱨᱤᱱ ᱪᱩᱸᱰᱤ ᱵᱚᱸᱜᱟ ᱠᱚ ᱫᱤᱱ ᱦᱤᱞᱚᱜ ᱠᱩᱠᱢᱩ ᱛᱮᱠᱤᱱ ᱧᱟᱢ ᱠᱮᱫ ᱠᱚᱣᱟ ᱾ ᱚᱱᱠᱟ ᱜᱮ ᱢᱤᱫ ᱫᱤᱱ ᱫᱚ ᱯᱟᱞᱚᱭ ᱠᱩᱠᱢᱩ ᱠᱮᱫ ᱠᱷᱟᱱ ᱥᱟᱞᱚᱭ ᱢᱮᱛᱟᱭ ᱠᱟᱱᱟ, ᱮ ᱫᱟ.ᱭ, ᱠᱩᱠᱢᱩ ᱛᱮ ᱢᱤᱫ ᱱᱟᱯᱟᱭ ᱞᱮᱠᱟᱱ ᱠᱚᱲᱟ ᱢᱟᱲᱟ ᱠᱩᱲ ᱫᱷᱤᱨᱤ ᱪᱟ.ᱣᱨᱟ. ᱴᱷᱮᱱ ᱮ ᱦᱚᱦᱚ ᱟ.ᱧ ᱠᱟᱱᱟ ᱾ ᱢᱮᱛᱟ.ᱧ ᱠᱟᱱᱟᱭ, ᱫᱮᱞᱟ ᱦᱟ.ᱡᱩᱜ ᱢᱟ, ᱨᱚᱫ ᱠᱟ.ᱧ, ᱱᱟ.ᱠᱤᱡ ᱠᱟ.ᱧ ᱢᱮ ᱾ ᱫᱚᱥᱟᱨ ᱦᱤᱞᱚᱜ ᱧᱤᱫᱟ. ᱦᱚᱸ ᱚᱱᱠᱟ ᱜᱮᱭ ᱠᱩᱠᱢᱩ ᱠᱮᱫ ᱠᱷᱟᱱ ᱟᱨ ᱦᱚᱸ ᱥᱟᱞᱚ ᱴᱷᱮᱱ ᱮ ᱞᱟ.ᱭ ᱠᱮᱫᱼᱟ ᱾ ᱠᱷᱟᱱ ᱜᱮ ᱥᱟᱞᱚᱭ ᱢᱮᱱ ᱠᱮᱜᱼᱟ, ᱫᱮᱞᱟ ᱥᱮ ᱵᱷᱟᱞᱟ, ᱚᱠᱟ ᱢᱟᱲᱟᱠᱩᱲ ᱫᱷᱤᱨᱤ ᱪᱟ.ᱶᱨᱟ. ᱴᱷᱮᱱ ᱩᱱᱤ ᱠᱚᱲᱟ ᱢᱮᱱᱟᱭᱟ, ᱧᱮᱞᱮ ᱟᱞᱟᱝ ᱾ ᱟᱫᱚ ᱚᱱᱟ ᱧᱤᱫᱟ. ᱜᱮ ᱟ.ᱛᱩ ᱵᱟᱦᱮᱨ ᱛᱮ ᱠᱤᱱ ᱥᱮᱱ ᱮᱱᱟ ᱾ ᱢᱚᱥᱟᱱ ᱡᱟᱭᱜᱟ ᱫᱷᱤᱨᱤ ᱴᱷᱮᱱ ᱾
ᱠᱩᱠᱢᱩ ᱠᱚᱲᱟ
ᱥᱟ.ᱨᱤ ᱜᱮ ᱧᱮᱞ ᱮᱭᱟ ᱠᱤᱱ ᱢᱤᱫ ᱵᱷᱟ.ᱜᱤ ᱠᱚᱲᱟᱭ ᱛᱤᱸᱜᱩ ᱟᱠᱟᱱᱟ ᱾ ᱩᱱᱤ ᱧᱮᱞ ᱛᱮ ᱵᱟ.ᱭ ᱵᱟ.ᱭ ᱛᱮ ᱠᱤᱱ ᱯᱟ.ᱪᱷᱞᱟ.ᱜ ᱠᱟᱱ ᱛᱟᱦᱮᱸᱫ ᱾ ᱠᱷᱟᱱ ᱜᱮ ᱩᱱᱤ ᱠᱚᱲᱟᱭ ᱢᱮᱱ ᱠᱮᱜ-ᱟ, ᱟᱞᱚ ᱵᱤᱱ ᱵᱚᱛᱚᱨᱚᱜ-ᱟ ᱾ ᱫᱮᱞᱟ ᱦᱟ.ᱡᱩᱜ ᱵᱤᱱ ᱾ ᱟᱫᱚ ᱠᱤᱱ ᱥᱮᱱ ᱥᱩᱨ ᱮᱱ ᱠᱷᱟᱱ ᱟ.ᱰᱤ ᱞᱮᱠᱟᱱ ᱠᱟᱛᱷᱟ ᱠᱚ ᱜᱟᱞᱚᱪ ᱠᱮᱜ-ᱟ ᱾ ᱩᱱᱤ ᱠᱚᱲᱟᱭ ᱢᱮᱱ ᱠᱮᱫ-ᱟ, ᱤᱧ ᱫᱚ ᱦᱚᱨ ᱤᱧ ᱟᱫ ᱟᱠᱟᱜ-ᱟ ᱾ ᱟ.ᱛᱩ ᱛᱮ ᱤᱫᱤ ᱛᱟᱨᱟ ᱠᱟ.ᱧ ᱵᱤᱱ ᱾ ᱠᱷᱟᱱ ᱜᱮ ᱟ.ᱛᱩ ᱛᱮᱠᱚ ᱨᱩᱣᱟ.ᱲ ᱠᱟᱱᱟ ᱾ ᱤᱱᱟ.ᱜ ᱛᱮ ᱥᱤᱢᱨᱟᱜ ᱚᱠᱛᱚ ᱦᱩᱭ ᱮᱱᱟ ᱾ ᱠᱩᱞᱦᱤ ᱢᱩᱪᱟ.ᱫ ᱠᱚ ᱥᱮᱴᱮᱨ ᱮᱱ ᱠᱷᱟᱱ ᱩᱱᱤ ᱠᱚᱲᱟᱭ ᱢᱮᱱ ᱠᱮᱫ-ᱟ, ᱜᱟᱯᱟ ᱦᱚᱸ ᱦᱟ.ᱡᱩᱜ ᱵᱤᱱ ᱾ ᱟ.ᱰᱤ ᱞᱮᱠᱟᱱ ᱠᱟᱛᱷᱟ.ᱧ ᱞᱟ.ᱭ ᱟ.ᱵᱤᱱᱟ ᱾ ᱚᱱᱠᱟ ᱢᱮᱱ ᱠᱟᱛᱮ ᱩᱱᱤ ᱠᱚᱲᱟ ᱫᱚ ᱛᱟ.ᱨᱩᱵ ᱮ ᱯᱟᱞᱴᱟᱣ ᱮᱱᱛᱮ ᱮᱴᱟᱜ ᱦᱚᱨ ᱛᱮᱭ ᱨᱩᱣᱟ.ᱲ ᱮᱱᱟ ᱾
ᱵᱤᱨ ᱠᱟᱰᱟ ᱵᱤᱨ ᱪᱮᱬᱮ
ᱩᱱᱤ ᱠᱚᱲᱟᱭ ᱢᱮᱱ ᱠᱮᱜᱼᱟ, ᱫᱩ ᱢᱤᱫᱴᱟ.ᱝ ᱵᱤᱨ ᱠᱟᱰᱟ ᱟᱨ ᱵᱤᱨ ᱪᱮᱬᱮ ᱟ.ᱜᱩ ᱠᱟᱛᱮ ᱱᱚᱰᱮ ᱵᱚᱸᱜᱟ ᱠᱤᱱ ᱵᱤᱱ ᱾ ᱱᱩᱠᱤᱱ ᱠᱩᱲᱤ ᱠᱤᱱ ᱢᱮᱱ ᱠᱮᱜᱼᱟ ᱼ ᱵᱤᱨ ᱠᱟᱰᱟ ᱵᱤᱨ ᱪᱮᱬᱮ ᱫᱚ ᱚᱠᱟ ᱨᱮᱞᱤᱧ ᱧᱟᱢ ᱠᱤᱱᱟ ? ᱠᱷᱟᱱ ᱜᱮ ᱩᱱᱠᱤᱱ ᱠᱚᱲᱟ ᱠᱩᱲᱤ ᱠᱤᱱ ᱢᱮᱱ ᱠᱮᱜᱼᱟ, ᱢᱤᱫᱴᱟ.ᱝ ᱠᱟᱠᱲᱟ ᱟᱨ ᱢᱤᱫᱴᱟᱹᱝ ᱜᱟᱺᱜᱤ ᱥᱚᱥᱨᱚᱡ ᱧᱟᱢ ᱟ.ᱜᱩ ᱠᱤᱱ ᱵᱤᱱ ᱾ ᱥᱟᱞᱚ ᱟᱨ ᱯᱟᱞᱚ ᱢᱤᱫᱴᱟᱹᱝ ᱠᱟᱠᱲᱟ ᱟᱨ ᱢᱤᱫᱴᱟᱹᱝ ᱥᱚᱥᱨᱚᱡ ᱠᱤᱱ ᱧᱟᱢ ᱟ.ᱜᱩ ᱠᱮᱫ ᱠᱤᱱᱟ ᱾ ᱟᱫᱚ ᱩᱱᱠᱤᱱ ᱠᱚᱲᱟ ᱠᱩᱲᱤ ᱠᱤᱱ ᱢᱮᱱ ᱠᱮᱜᱼᱟ, ᱟ.ᱞᱤᱧ ᱫᱚ ᱱᱟᱜᱽ ᱪᱩᱱᱰᱤ ᱠᱩᱸᱫᱽᱨᱟ. ᱟᱨ ᱵᱤᱥᱟᱱ ᱪᱩᱱᱰᱤ ᱠᱩᱸᱫᱽᱨᱟ. ᱾ ᱟ.ᱧᱤᱧᱟᱜ ᱧᱩᱛᱩᱢ ᱢᱮᱱ ᱠᱟᱛᱮ ᱱᱩᱠᱤᱱ ᱠᱟᱠᱲᱟ ᱟᱨ ᱥᱚᱥᱨᱚᱡ ᱫᱚ ᱢᱤᱫ ᱥᱟᱦᱮᱫ ᱛᱮ ᱜᱮᱨ ᱛᱚᱯᱟᱜ ᱠᱤᱱ ᱵᱤᱱ ᱾ ᱢᱮᱱ ᱵᱤᱱ, ᱢᱟ ᱛᱚᱵᱮ ᱱᱟᱜᱽ ᱪᱩᱱᱰᱤ ᱠᱩᱸᱫᱽᱨᱟ. ᱟᱨ ᱵᱤᱥᱟᱱ ᱪᱩᱱᱰᱤ ᱠᱩᱸᱫᱽᱨᱟ. ᱵᱤᱨ ᱠᱟᱰᱟ ᱟᱨ ᱵᱤᱨ ᱪᱮᱬᱮ ᱞᱤᱧ ᱫᱟᱬᱮ ᱟ.ᱵᱤᱱ ᱠᱟᱱᱟ, ᱟᱛᱟᱝ ᱠᱟᱜ ᱛᱮᱞᱟ ᱠᱟᱜ ᱵᱤᱱ ᱾ ᱥᱟᱞᱚ ᱟᱨ ᱯᱟᱞᱚ ᱚᱱᱠᱟ ᱜᱮ ᱠᱤᱱ ᱠᱟ.ᱢᱤ ᱠᱮᱜᱼᱟ ᱾ ᱟᱫᱚ ᱩᱱᱠᱤᱱ ᱠᱚᱲᱟ ᱠᱩᱲᱤ ᱠᱤᱱ ᱢᱮᱱ ᱠᱮᱜᱼᱟ, ᱢᱟ ᱱᱚᱣᱟ ᱥᱮᱨᱮᱧ ᱡᱷᱟ.ᱨᱱᱤ ᱵᱤᱱ ᱾ ᱟᱫᱚ ᱥᱮᱨᱮᱧ ᱠᱤᱱ ᱞᱟ.ᱭ ᱟᱫ ᱠᱤᱱᱟ ᱾ ᱥᱟᱞᱚ ᱟᱨ ᱯᱟᱞᱚ ᱚᱱᱠᱟ ᱜᱮ ᱠᱤᱱ ᱠᱟ.ᱢᱤ ᱠᱮᱜᱼᱟ ᱾
ᱜᱮᱞ ᱪᱩᱱᱰᱤ
ᱥᱮᱨᱮᱧ ᱟᱸᱡᱚᱢ ᱠᱟᱛᱮ ᱟᱨ ᱦᱚᱸ ᱜᱮᱞ ᱜᱚᱴᱟᱝ ᱪᱩᱱᱰᱤ ᱵᱚᱸᱜᱟ ᱠᱚ ᱦᱮᱡ ᱮᱱᱟ ᱾ ᱟᱫᱚ ᱩᱱᱠᱩ ᱦᱚᱸ ᱟᱠᱚᱣᱟᱜ ᱠᱟᱛᱷᱟ ᱠᱚ ᱞᱟ.ᱭ ᱠᱮᱜᱼᱟ ᱾ ᱢᱮᱱ ᱠᱮᱜᱼᱟ ᱠᱚ ᱟᱞᱮ ᱫᱚ ᱪᱩᱱᱰᱤ ᱵᱚᱸᱜᱟ ᱠᱟᱱᱟ ᱞᱮ ᱾ ᱟᱞᱮ ᱫᱚ ᱱᱚᱣᱟ ᱵᱤᱨ ᱨᱮ ᱥᱟᱱᱟᱢ ᱯᱟᱠᱟᱲ ᱢᱮᱱᱟᱜ ᱞᱮᱭᱟ ᱾ ᱟᱞᱮ ᱫᱚ ᱡᱚᱢ ᱨᱟᱡᱽ ᱦᱟ.ᱫᱩᱲ ᱨᱟᱡᱽ ᱨᱤᱱ ᱯᱮᱭᱟᱫᱟ ᱞᱮᱠᱟ ᱞᱮ ᱠᱟ.ᱢᱤᱭᱟ ᱾ ᱟᱞᱮ ᱫᱚ ᱛᱟ.ᱨᱩᱵ ᱨᱩᱯ ᱛᱮᱦᱚᱸ ᱞᱮ ᱫᱟᱬᱟ ᱵᱟᱲᱟᱭᱟ ᱾ ᱱᱚᱣᱟ ᱫᱷᱟ.ᱨᱛᱤ ᱨᱮ ᱚᱠᱚᱭ ᱢᱟ.ᱱᱢᱤᱭᱟᱜ ᱛᱟᱦᱮᱸᱱ ᱫᱤᱱ ᱯᱩᱨᱟ.ᱣ ᱠᱚᱜᱼᱟ, ᱩᱱᱤ ᱫᱚ ᱡᱚᱢ ᱨᱟᱡᱽ ᱴᱷᱮᱱ ᱞᱮ ᱥᱟᱵ ᱤᱫᱤ ᱮᱭᱟ ᱾ ᱟᱨ ᱡᱟᱦᱟᱸᱭ ᱜᱮ ᱟᱞᱮᱭ ᱫᱮᱵᱟ ᱥᱮᱵᱟ ᱞᱮ ᱠᱷᱟᱱ ᱩᱱᱤᱭᱟᱜ ᱠᱟᱛᱷᱟ ᱦᱚᱸ ᱞᱮ ᱵᱟᱛᱟᱣᱟ ᱾ ᱩᱱᱤ ᱦᱚᱲ ᱡᱟᱦᱟᱸᱭ ᱜᱮ ᱥᱟᱵ ᱟ.ᱜᱩᱭ ᱢᱮᱱ ᱞᱮᱠᱷᱟᱱ ᱩᱱᱠᱩ ᱦᱚᱸ ᱞᱮ ᱥᱟᱵ ᱟ.ᱜᱩ ᱠᱚᱣᱟ ᱾ ᱤᱠᱷᱟ.ᱱ ᱚᱠᱚᱭ ᱦᱚᱲᱟᱜ ᱫᱷᱟ.ᱨᱛᱤ ᱨᱮ ᱛᱟᱦᱮᱸᱱ ᱫᱤᱱ ᱯᱩᱨᱟ.ᱣ ᱠᱚᱜᱼᱟ, ᱩᱱᱤ ᱜᱮᱞᱮ ᱥᱟᱵ ᱟ.ᱜᱩ ᱮᱭᱟ ᱟᱨ ᱵᱟᱝ ᱯᱩᱨᱟ.ᱣ ᱠᱚᱜ ᱨᱮ ᱥᱟᱵ ᱟ.ᱜᱩᱭ ᱢᱮᱱ ᱞᱮᱠᱷᱟᱱ ᱩᱱᱤ ᱵᱷᱮᱡᱟ ᱦᱚᱲ ᱜᱮ ᱢᱟᱨᱟᱝ ᱵᱮᱢᱟᱨ ᱦᱚᱸ ᱞᱮ ᱜᱤᱰᱤ ᱟᱭᱟ ᱾ ᱱᱚᱝᱠᱟ ᱛᱮ ᱥᱟᱞᱚ ᱟᱨ ᱯᱟᱞᱚ ᱩᱱᱠᱩ ᱪᱩᱱᱰᱤ ᱵᱚᱸᱜᱟ ᱟ.ᱥᱩᱞ ᱠᱟᱛᱮ ᱠᱷᱚᱱ ᱪᱩᱲᱤᱱ ᱵᱤᱨᱫᱟ.ᱯ ᱠᱤᱱ ᱥᱮᱬᱟ ᱠᱮᱜᱼᱟ ᱾ ᱥᱟᱞᱚ ᱟᱨ ᱯᱟᱞᱚ ᱴᱷᱮᱱ ᱠᱷᱚᱱ ᱜᱮ ᱥᱟᱱᱟᱢ ᱠᱷᱮᱨᱣᱟᱲ ᱜᱟᱫᱮᱞ ᱨᱮ ᱰᱟ.ᱱ ᱪᱩᱲᱤᱱ ᱵᱤᱨᱫᱟ.ᱯ ᱯᱟᱥᱱᱟᱣ ᱮᱱᱟ ᱾ ᱟᱨ ᱱᱩᱠᱩ ᱪᱩᱱᱰᱤ ᱵᱚᱸᱜᱟ ᱜᱮ ᱠᱩᱸᱫᱽᱨᱟ ᱵᱚᱸᱜᱟ ᱞᱮᱠᱟᱛᱮ ᱠᱷᱮᱨᱣᱟᱲ ᱜᱟᱫᱮᱞ ᱨᱮᱠᱚ ᱵᱚᱞᱚ ᱮᱱᱟ ᱾
ᱥᱟᱞᱚ ᱟᱨ ᱯᱟᱞᱚ ᱵᱟᱠᱷᱮᱬ
ᱩᱱ ᱡᱚᱦᱚᱜ ᱠᱷᱚᱱ ᱜᱮ ᱢᱟᱜᱽ ᱥᱤᱢ ᱵᱚᱸᱜᱟ ᱠᱚᱨᱮ ᱟ.ᱛᱩ ᱵᱚᱸᱜᱟ ᱠᱚ ᱰᱟᱠᱟᱣ ᱠᱚᱨᱮ ᱱᱩᱠᱤᱱ ᱥᱟᱞᱚ ᱟᱨ ᱯᱟᱞᱚ ᱦᱚᱸ ᱠᱤᱱ ᱵᱟᱠᱷᱮᱬ ᱛᱤᱭᱩᱜᱚᱜ ᱠᱟᱱᱟ ᱾ ᱨᱩᱢ ᱠᱟᱛᱮ ᱵᱚᱸᱜᱟᱭ ᱞᱟ.ᱭᱟ, ᱦᱤᱸ~ᱥᱟ.ᱦᱟᱜ, ᱚᱠᱟᱨᱮ ᱵᱟᱝ ᱠᱷᱟᱱ ᱵᱩᱨᱩ ᱢᱚᱬᱮ ᱟ.ᱜᱤᱞ ᱦᱟᱯᱲᱟᱢ ᱠᱚ ᱵᱚᱸᱜᱟ ᱠᱚ ᱵᱳᱨᱳ ᱠᱚ ᱥᱤᱨᱟ. ᱜᱟᱸᱰᱚ ᱯᱟᱴᱟ ᱜᱟᱸᱰᱚ ᱛᱮ ᱦᱮᱸᱥᱟᱜ ᱵᱩᱴᱟ. ᱵᱟᱲᱮ ᱵᱩᱴᱟ. ᱨᱮ ᱵᱤᱞ ᱞᱚᱴᱚᱢ ᱟᱴᱮᱫ ᱞᱚᱴᱚᱢ ᱟᱠᱟᱫ ᱠᱚ, ᱩᱱᱠᱩ ᱦᱚᱸ ᱞᱤᱧ ᱵᱩᱡᱷᱟ.ᱣ ᱠᱮᱫ ᱠᱚ, ᱵᱚᱫᱷᱟᱣ ᱠᱮᱫ ᱠᱚ, ᱩᱱᱠᱩ ᱦᱚᱸ ᱱᱟᱭ ᱜᱮ ᱱᱟᱯᱟᱭ ᱜᱮ ᱾ ᱚᱠᱟᱨᱮ ᱵᱟᱝ ᱠᱷᱟᱱ ᱥᱤᱢᱟ. ᱨᱮ ᱥᱟᱲᱮ ᱨᱮ ᱵᱚᱸᱜᱟ ᱠᱚ ᱵᱳᱨᱳ ᱠᱚ ᱚᱯᱮᱞ ᱟᱠᱟᱱ ᱵᱩᱥᱟ.ᱲ ᱟᱠᱟᱱ ᱩᱱᱠᱩ ᱦᱚᱸ ᱞᱤᱧ ᱵᱩᱡᱷᱟ.ᱣ ᱠᱮᱫ ᱵᱚᱫᱷᱟᱣ ᱠᱮᱫ ᱠᱚ, ᱩᱱᱠᱩ ᱦᱚᱸ ᱱᱟᱭ ᱜᱮ ᱱᱟᱯᱟᱭ ᱜᱮ ᱾ ᱚᱠᱟᱨᱮ ᱵᱟᱝᱠᱷᱟᱱ ᱥᱟᱞᱚ ᱟᱨ ᱯᱟᱞᱚ ᱥᱟᱢᱟᱱᱚᱢ ᱴᱷᱮᱠᱟᱛᱮ (ᱠᱷᱟ.ᱧᱪᱤ ᱛᱮ) ᱨᱚᱜᱟᱜ ᱵᱷᱤᱜᱤᱱᱟᱜ ᱫᱤᱯᱤᱞ ᱟ.ᱜᱩ ᱵᱷᱟ.ᱨᱭᱟ. ᱟ.ᱜᱩ ᱟᱠᱟᱫ ᱩᱱᱠᱤᱱ ᱦᱚᱸ ᱞᱤᱧ ᱵᱩᱡᱷᱟ.ᱣ ᱠᱮᱫ ᱵᱚᱫᱷᱟᱣ ᱠᱮᱫ ᱠᱤᱱ ᱩᱱᱠᱤᱱ ᱦᱚᱸ ᱱᱟᱭ ᱜᱮ ᱱᱟᱯᱟᱭ ᱜᱮ ᱾ ᱚᱱᱟ ᱢᱮᱱᱛᱮ ᱪᱮᱫ ᱢᱮᱱᱛᱮ ᱞᱟ.ᱳᱡᱷᱟᱳ ᱯᱟᱳᱡᱷᱟᱳ ᱠᱟᱛᱮ ᱢᱤᱫ ᱫᱤᱱ ᱛᱟᱨᱟ ᱫᱤᱱ ᱫᱚ ᱵᱚᱞᱠᱟᱜ ᱵᱷᱟᱜᱽ ᱠᱟᱜ ᱫᱚ .... ᱫᱮᱡᱟ ᱢᱟ.ᱱᱢᱤ ᱤᱧ ᱫᱚ ....(ᱵᱚᱸᱜᱟ ᱧᱩᱛᱩᱢ ᱮ ᱞᱟ.ᱭ ᱛᱟᱭᱟ) ᱾
ᱥᱮᱞᱮᱫ ᱯᱚᱱᱚᱛ ᱟᱢᱮᱨᱤᱠᱟ
ᱥᱮᱞᱮᱫ ᱯᱚᱱᱚᱛ United States of America (USA), commonly known as the United States (U.S.) or America, ᱫᱚ ᱩᱛᱟᱹᱨ ᱟᱢᱮᱨᱤᱠᱟ ᱢᱮᱱᱟᱜ ᱕᱐ ᱜᱚᱴᱟᱝ ᱯᱚᱱᱚᱛ ᱟᱨ ᱢᱤᱫᱴᱮᱱ ᱥᱮᱞᱮᱫ ᱯᱚᱱᱚᱴ ᱡᱤᱞᱟ ᱱᱤᱭᱟᱹᱛᱮ ᱵᱮᱱᱟᱣ ᱟᱠᱟᱱ ᱥᱮᱞᱮᱫ ᱯᱚᱱᱚᱛ ᱠᱟᱱᱟ᱾
ᱱᱟᱜᱟᱢ
᱑᱕᱐᱗ ᱥᱮᱨᱢᱟ ᱨᱮ ᱡᱟᱨᱢᱟᱱ ᱥᱤᱢᱟᱹᱱᱟ ᱪᱤᱛᱟᱹᱨᱤᱭᱟᱹ ᱚᱣᱟᱞᱰ ᱥᱤᱢᱩᱞᱟᱨ ᱫᱷᱟᱹᱨᱛᱤ ᱨᱮᱱᱟᱜ ᱪᱤᱛᱟᱹᱨᱮ ᱩᱰᱩᱝ ᱞᱮᱫᱟ᱾ ᱚᱱᱟᱨᱮ ᱩᱱᱤᱫᱚ ᱯᱟᱹᱪᱷᱤᱢ ᱜᱳᱞᱟᱨᱫᱷᱚ ᱨᱮᱭᱟ ᱧᱩᱛᱩᱢᱮ ᱫᱚᱦᱚ ᱞᱮᱫᱟ ᱟᱢᱮᱨᱤᱠᱟ᱾ ᱢᱟᱨᱠᱤᱱ ᱥᱮᱞᱮᱫ ᱯᱚᱱᱚᱛ ᱦᱤᱥᱟᱹᱵᱛᱮ ᱦᱚᱸ ᱱᱚᱣᱟ ᱫᱤᱥᱟᱹᱢ ᱫᱚᱠᱩ ᱵᱟᱰᱟᱭᱟ᱾ ᱱᱚᱸᱰᱮᱱᱠᱩ ᱢᱟᱹᱱᱢᱤ ᱫᱚ ᱢᱟᱨᱠᱤᱱᱤ ᱦᱤᱥᱟᱹᱵ ᱛᱮᱠᱩ ᱵᱟᱰᱟᱭᱚᱜᱼᱟ᱾
ᱚᱛᱱᱚᱜ
ᱥᱮᱞᱮᱫ ᱯᱚᱱᱚᱛ ᱨᱮᱭᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 3,796,742 sq mi (9,833,520 km2)᱾ ᱱᱚᱣᱟ ᱫᱤᱥᱟᱹᱢ ᱩᱛᱟᱹᱨ ᱨᱮ ᱫᱚ ᱠᱟᱱᱟᱰᱟ, ᱫᱟᱹᱠᱷᱤᱱ ᱥᱮᱡ ᱫᱚ ᱥᱮᱞᱮᱫ ᱟᱠᱟᱱᱟ ᱢᱮᱠᱥᱤᱠᱟᱱ ᱫᱤᱥᱟᱹᱢᱠᱩ ᱢᱮᱱᱟᱜᱼᱟ, ᱯᱩᱨᱩᱵᱽ ᱥᱮᱡ ᱟᱴᱞᱟᱱᱴᱤᱠ ᱢᱚᱦᱟᱫᱚᱨᱮᱭᱟ ᱟᱨ ᱯᱟᱹᱪᱷᱤᱢ ᱥᱮᱡ ᱯᱨᱚᱥᱟᱱᱛᱚ ᱢᱚᱦᱟᱫᱚᱨᱮᱭᱟ ᱢᱮᱱᱟᱜᱼᱟ᱾
ᱮᱛᱚᱢ ᱥᱤᱧᱚᱛ
ᱮᱛᱚᱢ ᱥᱤᱧᱚᱛ ᱫᱚ ᱟᱱᱫᱷᱨᱚ ᱯᱨᱚᱫᱮᱥ, ᱠᱚᱨᱱᱟᱴᱚᱠ, ᱠᱮᱨᱟᱞᱟ, ᱛᱟᱢᱤᱞᱱᱟᱰᱩ ᱟᱨ ᱛᱮᱞᱮᱝᱜᱟᱱᱟ ᱥᱟᱶᱛᱮ ᱟᱱᱰᱟᱢᱟᱱ ᱟᱨ ᱱᱤᱠᱚᱵᱚᱨ ᱯᱩᱧᱡᱤᱰᱷᱤᱯ, ᱞᱟᱠᱷᱭᱟᱫᱤᱯ ᱟᱨ ᱯᱩᱰᱩᱪᱮᱨᱤ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮ ᱥᱤᱧᱚᱛ ᱨᱮᱱᱟᱜ ᱑᱙᱑% ᱴᱚᱴᱷᱟ (᱖᱓᱕,᱗᱘᱐ ᱫᱚᱦᱨᱟ ᱠᱤᱞᱚᱢᱤᱴᱚᱨ ᱟᱨᱵᱟᱝ ᱒᱔᱕,᱔᱘᱐ ᱫᱚᱦᱨᱟ ᱢᱤᱞ) ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱯᱮᱱᱤᱱᱥᱩᱞᱟᱨ (peninsular) ᱰᱮᱠᱠᱟᱱ ᱯᱟᱴᱷᱟᱨ ᱨᱮᱱᱟᱜ ᱮᱛᱚᱢ ᱥᱮᱫ ᱫᱚ ᱮᱥᱮᱫ ᱟᱠᱟᱫᱟ, ᱮᱛᱚᱢ ᱥᱤᱧᱚᱛ ᱥᱟᱢᱟᱝ ᱨᱮ ᱵᱮᱸᱜᱚᱞ ᱫᱚᱨᱭᱟ, ᱯᱟᱪᱮ ᱨᱮ ᱟᱨᱚᱵᱽ ᱫᱚᱨᱭᱟ ᱟᱨ ᱮᱛᱚᱢ ᱨᱮ ᱥᱤᱧᱚᱛ ᱢᱟᱦᱟᱫᱚᱨᱭᱟ ᱛᱮ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱚᱛᱱᱚᱜ ᱵᱟᱨᱭᱟ ᱩᱥᱩᱞ ᱵᱩᱨᱩ ᱥᱟᱶᱛᱮ ᱢᱮᱱᱟᱜᱼᱟ - ᱯᱟᱪᱮ ᱟᱨ ᱥᱟᱢᱟᱝ ᱜᱷᱟᱴ, ᱚᱟᱴᱷᱟᱨ ᱦᱟᱫᱟᱭ ᱴᱚᱴᱷᱟ ᱨᱮᱱᱟᱜ ᱥᱤᱢᱟᱹ ᱾ ᱜᱚᱫᱟᱵᱟᱨᱤ, ᱠᱨᱤᱥᱱᱟ, ᱠᱟᱵᱮᱨᱤ, ᱛᱩᱝᱵᱷᱟᱫᱨᱟ ᱟᱨ ᱵᱨᱜᱟᱭ ᱜᱟᱰᱟ ᱫᱟᱜ ᱨᱮᱱᱟᱜ ᱞᱟᱹᱠᱛᱤ ᱜᱮᱨ- ᱵᱟᱨᱚᱦᱢᱟᱥᱤ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱪᱮᱱᱱᱟᱭ, ᱵᱟᱸᱜᱽᱞᱳᱨ, ᱦᱟᱭᱫᱽᱨᱟᱵᱟᱫᱽ, ᱠᱚᱪᱤ, ᱠᱚᱭᱟᱢᱵᱟᱴᱩᱨ, ᱵᱤᱥᱟᱠᱷᱟᱯᱟᱴᱱᱟᱢ, ᱢᱟᱫᱩᱨᱟᱭ, ᱢᱟᱭᱥᱩᱨ, ᱠᱚᱡᱷᱤᱠᱚᱰ, ᱛᱤᱨᱩᱪᱤᱨᱟᱯᱚᱞᱞᱤ, ᱛᱤᱨᱩᱣᱚᱱᱚᱱᱛᱯᱩᱨᱚᱢ, ᱢᱟᱸᱜᱽᱞᱳᱨ ᱟᱨ ᱣᱟᱨᱟᱝᱜᱟᱞ ᱮᱢᱟᱱ ᱢᱩᱬ ᱥᱚᱦᱚᱨ ᱢᱮᱱᱟᱜᱼᱟ ᱾
ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱥᱟᱝᱜᱮ ᱦᱚᱲ ᱫᱨᱟᱵᱤᱲ ᱯᱟᱹᱨᱥᱤ ᱨᱮᱱᱟᱜ ᱯᱩᱱᱭᱟᱹ ᱢᱩᱬ ᱯᱟᱹᱨᱥᱤ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱠᱚ ᱨᱚᱲᱟ : ᱛᱮᱞᱮᱜᱩ, ᱛᱟᱢᱤᱞ, ᱠᱚᱱᱱᱚᱰᱚ ᱟᱨ ᱢᱟᱞᱟᱭᱟᱞᱟᱢ ᱾ ᱟᱡᱟᱜ ᱱᱟᱜᱟᱢ ᱨᱮᱱᱟᱜ ᱚᱠᱛᱚ, ᱟᱹᱰᱤ ᱜᱟᱱ ᱨᱟᱡᱽ ᱵᱚᱝᱥᱚ ᱫᱚ ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱴᱷᱟᱶ ᱨᱮ ᱥᱟᱥᱚᱱ ᱠᱮᱫᱼᱟ ᱠᱚ ᱟᱨ ᱮᱛᱚᱢ ᱟᱨ ᱮᱛᱚᱢ ᱥᱟᱢᱟᱝ ᱮᱥᱤᱭᱟ ᱨᱮ ᱥᱤᱧᱚᱛᱤᱭᱟᱹ ᱩᱯᱢᱟᱦᱟᱫᱤᱯ ᱨᱮ ᱢᱩᱥᱞᱤᱢ ᱵᱤᱡᱟᱭ ᱥᱮᱴᱮᱨ ᱮᱱᱟ ᱟᱨ ᱚᱱᱟ ᱴᱚᱴᱷᱟ ᱨᱮ ᱱᱟᱜᱟᱢ ᱟᱨ ᱥᱟᱸᱥᱠᱨᱤᱛᱤ ᱫᱚ ᱵᱟᱲᱤᱡᱽ ᱠᱮᱫᱼᱟ ' ᱮᱛᱚᱢ ᱥᱤᱧᱚᱛ ᱨᱮ ᱛᱷᱟᱯᱚᱱ ᱠᱮᱫᱼᱟ ᱢᱩᱬ ᱨᱟᱡᱽ ᱵᱚᱝᱥᱚ ᱨᱮ ᱪᱮᱨᱚᱥ, ᱪᱚᱞ, ᱯᱟᱱᱰᱭᱟ, ᱯᱟᱞᱞᱟᱣ, ᱥᱟᱛᱣᱟᱦᱟᱱ, ᱪᱟᱞᱩᱠᱭᱟ, ᱨᱟᱥᱴᱨᱟᱠᱩᱴ, ᱢᱟᱫᱩᱨᱮ, ᱵᱟᱦᱢᱚᱱᱤ, ᱰᱮᱠᱠᱟᱱ ᱥᱚᱞᱛᱟᱱᱛ, ᱵᱤᱡᱟᱭᱱᱚᱜᱚᱨ, ᱢᱚᱨᱟᱴᱷᱟ ᱥᱚᱢᱨᱟᱡᱽ ᱟᱨ ᱢᱮᱭᱥᱩᱨ ᱥᱮᱞᱮᱫ ᱢᱮᱱᱟᱜᱼᱟ ᱾
ᱵᱳᱞᱯᱩᱨ
ᱵᱳᱞᱯᱩᱨ ᱫᱚ ᱥᱤᱧᱚᱛ ᱫᱤᱥᱟᱹᱢ ᱨᱮᱱᱟᱜ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱢᱤᱫ ᱢᱚᱸᱦᱩᱠᱩᱢᱟᱨ ᱥᱟᱦᱟᱨ ᱟᱨ ᱵᱟᱝ ᱯᱳᱣᱨᱚᱥᱚᱵᱷᱟ ᱮᱞᱟᱠᱟ ᱠᱟᱱᱟ᱾ ᱱᱩᱭᱟ ᱥᱟᱦᱟᱨ ᱫᱚ ᱠᱳᱞᱠᱟᱛᱟ ᱠᱷᱚᱱ ᱑᱔᱕ ᱠᱤᱞᱳᱢᱤᱴᱟᱨ ᱠᱚᱭᱮ ᱥᱮᱫ ᱨᱮ ᱢᱮᱱᱟᱜᱼᱟ᱾ ᱵᱳᱞᱯᱩᱨ ᱫᱚ ᱡᱮᱜᱮᱫ ᱚᱱᱚᱞᱤᱭᱟᱹ ᱨᱚᱵᱤᱱᱫᱨᱚᱱᱟᱛᱷ ᱴᱷᱟᱠᱩᱨᱟᱜ ᱵᱤᱥᱥᱚᱵᱷᱟᱨᱚᱛᱤ ᱡᱮᱜᱮᱫᱵᱤᱨᱫᱟᱹᱜᱟᱨ ᱠᱷᱟᱹᱛᱤᱨ ᱵᱟᱰᱟᱭᱚᱜᱼᱟ,ᱡᱟᱦᱟ ᱫᱚ ᱥᱟᱱᱛᱤᱱᱤᱠᱮᱛᱚᱱ ᱥᱤᱱᱤᱠᱮᱛᱚᱱ ᱥᱩᱨᱨᱮ ᱢᱮᱱᱟᱜᱼᱟ᱾
ᱮᱛᱚᱢ ᱥᱤᱧᱚᱛ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:Peninsulas of India ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱴᱚᱴᱷᱟ ᱛᱷᱚᱠ:ᱮᱛᱚᱢ ᱮᱥᱤᱭᱟ ᱛᱷᱚᱠ:Landforms of Andhra Pradesh ᱛᱷᱚᱠ:Landforms of Kerala ᱛᱷᱚᱠ:Landforms of Karnataka ᱛᱷᱚᱠ:Landforms of Tamil Nadu ᱛᱷᱚᱠ:Landforms of Telangana ᱛᱷᱚᱠ:Landforms of Lakshadweep ᱛᱷᱚᱠ:Landforms of Puducherry
ᱵᱳᱞᱯᱩᱨ
thumb|ᱵᱳᱞᱯᱩᱨ ᱞᱚᱡ ᱢᱳᱲ
ᱱᱟᱜᱟᱢ
᱑᱕᱐ ᱥᱮᱨᱢᱟ ᱞᱟᱦᱟ ᱨᱮ ᱵᱳᱞᱯᱩᱨ ᱫᱚ ᱥᱩᱯᱩᱨ ᱯᱚᱨᱚᱜᱟᱱᱟ ᱨᱮᱱᱟᱜ ᱢᱤᱫ ᱟᱛᱩ ᱛᱟᱦᱮᱠᱟᱱᱟ᱾ ᱠᱟᱞᱤᱠᱟ ᱯᱩᱨ ᱡᱟᱦᱟ ᱫᱚ ᱱᱮᱛᱟᱨ ᱵᱳᱞᱯᱩᱨ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱚᱱᱟ ᱫᱚ ᱵᱳᱞᱯᱩᱨ ᱨᱮᱱᱟᱜ ᱢᱟᱨᱮ ᱴᱷᱟᱣ ᱛᱟᱦᱮᱠᱟᱱᱟ᱾ ᱡᱟᱦᱟᱨᱮ ᱵᱟᱝ ᱛᱟᱦᱮᱠᱟᱱᱟ ᱨᱮᱞ ᱡᱳᱜᱟᱡᱳᱠ ᱵᱟᱝ ᱛᱟᱦᱮᱠᱟᱱᱟ ᱢᱚᱡ ᱦᱚᱲᱼᱰᱟᱦᱟᱲ᱾ ᱟᱛᱩ ᱫᱷᱟᱨᱮᱼᱯᱟᱥᱮ ᱠᱷᱟᱹᱞᱤ ᱦᱚᱲᱚ ᱠᱷᱮᱛ ᱛᱟᱦᱮᱠᱟᱱᱟ᱾ ᱑᱘᱕᱙ ᱥᱮᱨᱢᱟ ᱨᱮ ᱤᱝᱨᱮᱡᱽ ᱥᱚᱨᱠᱟᱨ ᱱᱚᱰᱮ ᱨᱮᱞ ᱞᱟᱭᱤᱱ ᱮ ᱵᱟᱹᱭᱥᱟᱣ ᱠᱮᱫᱟ ᱡᱚᱠᱷᱚᱱ ᱚᱡᱚᱭ ᱜᱟᱰᱟ ᱯᱟᱨᱚᱢ ᱠᱟᱛᱮᱡ ᱥᱟᱦᱮᱵᱽᱜᱚᱡᱽ ᱦᱟᱹᱵᱤᱡ ᱨᱮᱞ ᱞᱟᱭᱤᱱ ᱤᱫᱤ ᱦᱩᱭᱮᱱᱟ᱿ ᱟᱨ ᱑᱘᱖᱐ ᱥᱮᱨᱢᱟ ᱨᱮ ᱵᱳᱞᱯᱩᱨ ᱴᱮᱥᱚᱱ ᱠᱩ ᱵᱮᱱᱟᱣ ᱥᱚᱫᱚᱨ ᱞᱮᱫᱟ᱾
ᱴᱷᱟᱶ
ᱵᱳᱞᱯᱩᱨ ᱥᱟᱦᱟᱨ ᱫᱚ ᱒᱓.᱖᱗°ᱠᱚᱭᱮ ᱘᱗.᱗᱒° ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱟᱨ ᱫᱚᱲᱭᱟ ᱟᱴᱮᱫ ᱠᱷᱚᱱ ᱕᱘ ᱢᱤᱴᱟᱨ(᱑᱖᱐ ᱯᱷᱩᱴ)ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾ ᱥᱟᱦᱟᱨ ᱫᱚ ᱑᱓.᱑᱓ ᱠᱤᱢᱤ2 ᱮᱞᱟᱠᱟ ᱨᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱯᱩᱞᱤᱥ ᱛᱷᱟᱱᱟ
ᱵᱳᱞᱯᱩᱨ ᱥᱟᱱᱛᱤᱱᱤᱠᱮᱛᱚᱱ ᱥᱟᱶᱛᱟ ᱥᱩᱥᱟᱹᱨ ᱵᱽᱞᱚᱠ ᱪᱮᱛᱟᱱ ᱵᱳᱞᱯᱩᱨ ᱯᱩᱞᱤᱥ ᱛᱷᱟᱱᱟ ᱨᱮᱭᱟᱜ ᱪᱟᱪᱞᱟᱣ ᱢᱮᱱᱟᱜᱼᱟ᱾
ᱦᱮᱡᱥᱮᱱ
ᱵᱳᱞᱯᱩᱨ ᱫᱚ ᱨᱮᱞ ᱟᱨ ᱥᱚᱨᱚᱠ ᱛᱮ ᱫᱤᱥᱟᱢ ᱨᱮᱱᱟᱜ ᱮᱴᱜ ᱥᱟᱦᱟᱨ ᱠᱚ ᱥᱟᱝ ᱡᱚᱯᱨᱟᱣ ᱢᱮᱱᱟᱜᱼᱟ᱾
ᱥᱚᱲᱚᱠ ᱦᱚᱨ
ᱫᱩᱨᱜᱟᱯᱩᱨ ᱥᱤᱴᱤᱥᱮᱴᱟᱨ ᱵᱟᱥ ᱴᱮᱱᱰ ᱟᱨ ᱠᱳᱞᱠᱟᱛᱟ ᱥᱟᱛᱨᱟ ᱜᱟᱪᱷᱤ ᱨᱮᱞ ᱴᱮᱥᱚᱱ ᱠᱷᱚᱱ ᱵᱟᱥ ᱟᱨ ᱜᱟᱹᱰᱤᱛᱮ ᱥᱮᱱ ᱡᱩᱛᱩᱜᱼᱟ᱾ ᱵᱳᱞᱯᱩᱨ ᱠᱷᱚᱱ ᱥᱟᱭᱛᱷᱤᱭᱟ ᱥᱤᱭᱩᱲᱤ ᱟᱥᱟᱱᱥᱳᱞ ᱮᱢᱟᱱ ᱥᱟᱦᱟᱨ ᱠᱚ ᱨᱮ ᱵᱟᱥ ᱛᱮ ᱦᱮᱡᱥᱮᱱ ᱡᱩᱛᱩᱜᱼᱟ᱾
ᱨᱮᱞ
ᱵᱳᱞᱯᱩᱨ ᱨᱮ ᱵᱟᱲᱭᱟ ᱨᱮᱞ ᱴᱮᱥᱚᱱ ᱢᱮᱱᱟᱜᱼᱟ ᱮᱛᱚᱢ ᱥᱮᱫ ᱵᱳᱞᱯᱩᱨᱼᱥᱟᱱᱛᱤᱱᱤᱠᱮᱛᱚᱱ ᱨᱮᱞ ᱴᱮᱥᱚᱱ ᱟᱨ ᱠᱚᱭᱮ ᱥᱮᱫ ᱯᱨᱟᱱᱛᱤᱠ ᱨᱮᱞ ᱴᱮᱥᱚᱱ᱾ ᱯᱨᱟᱱᱛᱤᱠ ᱠᱷᱟᱱ ᱫᱚ ᱵᱳᱞᱯᱩᱨᱼᱥᱟᱱᱛᱤᱱᱤᱠᱮᱛᱚᱱ ᱨᱮᱞ ᱴᱮᱥᱟᱱ ᱜᱮ ᱢᱟᱨᱟᱝᱼᱟ᱾ ᱥᱟᱱᱛᱤᱱᱤᱠᱮᱛᱚᱱ ᱮᱥᱯᱨᱮᱥ ᱫᱤᱱᱦᱤᱞᱟᱹᱜ ᱦᱟᱣᱲᱟ ᱴᱮᱥᱚᱱ ᱠᱷᱚᱱ ᱪᱟᱞᱟᱜ ᱦᱤᱡᱩᱜᱼᱟ᱾
ᱩᱰᱟᱹᱱ ᱦᱚᱨ
ᱵᱳᱞᱯᱩᱨ ᱥᱟᱦᱟᱨ ᱨᱮ ᱫᱚ ᱩᱰᱟᱹᱱ ᱰᱟᱹᱦᱤ ᱵᱟᱹᱱᱩᱜᱼᱟ᱾ ᱛᱟᱵᱮ ᱠᱷᱟᱱ ᱵᱳᱞᱯᱩᱨ ᱠᱷᱚᱱ ᱛᱷᱩᱨᱮ ᱥᱟᱹᱜᱤᱱ ᱫᱩᱨᱜᱟᱯᱩᱨ ᱨᱮ ᱠᱟᱡᱤ ᱱᱳᱡᱨᱩᱞ ᱤᱥᱞᱟᱢ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ᱾ ᱵᱳᱞᱯᱩᱨ ᱥᱤᱨ ᱨᱮ ᱮᱴᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱠᱚᱞᱠᱟᱛᱟ ᱩᱰᱟᱹᱱ ᱰᱟᱹᱦᱤ ᱠᱟᱱᱟ᱿
ᱥᱟᱹᱠᱷᱭᱟᱹᱛ
᱑)https://bn.m.wikipedia.org/wiki/%E0%A6%AC%E0%A7%8B%E0%A6%B2%E0%A6%AA%E0%A7%81%E0%A6%B0 ᱒)https://en.m.wikipedia.org/wiki/Bolpur ᱓)https://hi.m.wikipedia.org/wiki/%E0%A4%AC%E0%A5%8B%E0%A4%B2%E0%A4%AA%E0%A5%81%E0%A4%B0,_%E0%A4%AA%E0%A4%B6%E0%A5%8D%E0%A4%9A%E0%A4%BF%E0%A4%AE_%E0%A4%AC%E0%A4%82%E0%A4%97%E0%A4%BE%E0%A4%B2
ᱣᱟᱨᱟᱝᱜᱟᱞ
ᱣᱟᱨᱟᱝᱜᱟᱞ ᱫᱚ ᱵᱟᱨᱭᱟ ᱢᱟᱦᱟᱱᱚᱜᱚᱨ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱥᱚᱦᱚᱨ ᱾ ᱱᱚᱣᱟ ᱣᱟᱨᱟᱝᱜᱟᱞ ᱥᱚᱦᱨᱤ ᱦᱚᱱᱚᱛ ᱟᱨ ᱣᱟᱨᱟᱝᱜᱟᱞ ᱫᱮᱦᱟᱛ ᱦᱚᱱᱚᱛ ᱵᱟᱱᱟᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱣᱟᱨᱟᱝᱜᱟᱞ ᱯᱚᱱᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱰᱮᱦᱮᱨ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ, ᱚᱠᱟ ᱨᱮ ᱢᱟᱲᱟᱝ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱦᱟᱭᱫᱽᱨᱟᱵᱟᱫᱽ ᱠᱟᱱᱟ ᱾ ᱒᱐᱑᱑ ᱨᱮ ᱣᱟᱨᱟᱝᱜᱟᱞ ᱨᱤᱱ ᱦᱚᱲ ᱮᱞ 830,281 ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱨ ᱔᱐᱖ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱕᱗ ᱜᱟᱺᱴ ᱢᱤᱞ) ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱾
ᱣᱟᱨᱟᱝᱜᱟᱞ ᱫᱚ ᱠᱟᱠᱛᱤᱭ ᱨᱟᱡᱽᱵᱚᱝᱥᱚ ᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱼᱟ, ᱚᱠᱚᱭ ᱑᱑᱖᱓ ᱨᱮ ᱛᱷᱟᱯᱚᱱ ᱞᱮᱱᱟ ᱛᱟᱦᱮᱸᱫ ᱾
ᱪᱷᱟᱹᱴᱭᱟᱹᱨ
ᱠᱟᱠᱛᱤᱭ ᱥᱟᱥᱚᱱ ᱚᱠᱛᱚ, ᱣᱟᱨᱟᱝᱜᱟᱞ ᱫᱚ ᱳᱨᱩᱜᱟᱞᱞᱩ, ᱮᱠᱥᱤᱞᱟ ᱱᱟᱜᱽᱨᱟᱢ ᱟᱨᱵᱟᱝ ᱳᱢᱟᱴᱤᱠᱚᱸᱰᱟ ᱞᱮᱠᱟᱱ ᱵᱷᱤᱱᱟᱹ ᱵᱷᱤᱱᱟᱹ ᱧᱩᱛᱩᱢ ᱥᱟᱶ ᱥᱟᱹᱠᱷᱭᱟᱹᱛ ᱞᱮᱫᱼᱟ ᱛᱟᱦᱮᱸᱫ, ᱱᱚᱣᱟ ᱡᱚᱛᱚ ᱨᱮᱱᱟᱜ ᱢᱟᱱᱮ ᱣᱟᱨᱟᱝᱜᱟᱞ ᱠᱤᱞᱟ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱢᱤᱫᱴᱟᱹᱝ ᱟᱹᱰᱤ ᱢᱟᱨᱟᱝ ᱜᱨᱮᱱᱟᱭᱤᱴ ᱵᱚᱞᱰᱟᱨ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱨᱮ ᱢᱤᱫ 'ᱮᱠᱷᱞᱟ ᱫᱷᱤᱨᱤ' ᱢᱮᱱᱟᱜᱼᱟ ᱾ ᱛᱤᱥ ᱑᱓᱒᱓ ᱥᱟᱞᱮ ᱨᱮ ᱠᱟᱠᱛᱤᱭ ᱨᱟᱡᱽᱵᱚᱝᱥᱚ ᱫᱤᱞᱞᱤ ᱥᱩᱞᱛᱟᱱᱛ ᱮ ᱦᱟᱨᱟᱣ ᱠᱮᱫᱮᱭᱟ, ᱚᱱᱟ ᱚᱠᱛᱚ ᱨᱟᱡᱟ ᱡᱩᱱᱟ ᱠᱷᱟᱱ ᱫᱚ ᱱᱚᱣᱟ ᱥᱚᱦᱚᱨ ᱨᱮ ᱡᱤᱛᱠᱟᱹᱨ ᱮᱱᱟ ᱟᱨ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱥᱩᱞᱛᱟᱱᱯᱩᱨ ᱠᱮᱫᱼᱟ ᱾ ᱛᱟᱭᱚᱢ ᱛᱮ ᱢᱩᱥᱩᱱᱩᱨᱤ ᱱᱟᱭᱚᱠ ᱫᱚ ᱑᱓᱓᱖ ᱮ. ᱰᱤ. ᱨᱮ ᱣᱟᱨᱟᱝᱜᱟᱞ ᱫᱚ ᱟᱨᱦᱚᱸ ᱟᱨᱡᱟᱣ ᱠᱮᱫᱼᱟ ᱟᱨ ᱱᱤᱭᱟᱹ ᱟᱨᱦᱚᱸ ᱳᱨᱩᱜᱟᱞᱞᱩ ᱧᱩᱛᱩᱢ ᱮ ᱮᱢ ᱠᱮᱫᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱦᱚᱨ ᱨᱤᱱ ᱦᱚᱲ ᱮᱞ 627,449, ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱛᱟᱭᱚᱢ ᱛᱮ ᱵᱟᱲᱦᱟᱣ ᱟᱠᱟᱱᱟ ᱥᱚᱦᱚᱨ ᱨᱮᱱᱟᱜ ᱥᱤᱢᱟᱹ ᱥᱟᱶᱛᱮ ᱘᱓᱐,᱒᱘᱑ ᱦᱚᱲ ᱮᱞ ᱱᱤᱛᱚᱜ ᱠᱚ ᱵᱟᱲᱦᱟᱣ ᱦᱟᱱᱛᱟᱨ ᱟᱠᱟᱱᱟ ᱠᱚ ᱾
ᱣᱟᱨᱟᱝᱜᱟᱞ ᱨᱮ ᱢᱩᱬ ᱫᱷᱚᱨᱚᱢ ᱦᱤᱱᱫᱩ ᱫᱷᱚᱨᱚᱢ ᱠᱟᱱᱟ, ᱚᱱᱰᱮ ᱘᱓% ᱦᱚᱲ ᱮᱞ ᱱᱩᱠᱩ ᱠᱟᱹᱢᱤ ᱭᱟᱠᱚ ᱾ ᱤᱥᱞᱟᱢ ᱑᱔% ᱨᱮ ᱟᱹᱰᱤ ᱢᱟᱨᱟᱝ ᱢᱚᱱᱤᱨᱤᱴᱤ ᱠᱟᱱᱟ ᱾ ᱤᱥᱟᱹᱭ, ᱭᱟᱦᱩᱫᱤ ᱟᱨ ᱵᱩᱫᱫᱷᱚ ᱨᱤᱱᱤᱡ ᱦᱩᱰᱤᱧ ᱜᱩᱴ ᱠᱟᱱᱟ ᱾
ᱥᱚᱲᱚᱠ ᱰᱟᱦᱟᱨ
ᱥᱚᱦᱚᱨ ᱥᱚᱲᱚᱠ ᱟᱨ ᱨᱮᱞᱣᱮ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱢᱩᱬ ᱥᱚᱦᱚᱨ ᱟᱨ ᱱᱚᱜᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱱᱚᱣᱟ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱖᱓ ᱠᱟᱱᱟ, ᱱᱚᱣᱟ ᱦᱟᱭᱫᱽᱨᱟᱵᱟᱫᱽ ᱟᱨ ᱵᱷᱚᱯᱟᱞᱯᱟᱨᱱᱟᱢ ᱡᱚᱲᱟᱜᱼᱟ ; NH ᱕᱖᱓ ᱨᱟᱢᱟᱜᱩᱸᱰᱚᱢ ᱟᱨ ᱠᱷᱚᱢᱢᱚᱢ ᱡᱚᱲᱟᱣ ᱟᱜ ; ᱯᱚᱱᱚᱛ ᱨᱟᱡᱽᱰᱟᱦᱟᱨ ᱓ ᱾ TSRTC ᱥᱚᱦᱚᱨ ᱨᱮᱱᱟᱜ ᱦᱚᱱᱚᱢᱠᱚᱸᱰᱟ ᱟᱨ ᱣᱟᱨᱟᱝᱜᱟᱞ ᱵᱟᱥ ᱥᱴᱮᱥᱚᱱ ᱠᱷᱚᱱ ᱵᱷᱤᱱᱟᱹ ᱵᱷᱤᱱᱟᱹ ᱴᱷᱟᱶ ᱞᱟᱹᱜᱤᱫ ᱵᱟᱥ ᱪᱟᱪᱞᱟᱣ ᱢᱮᱱᱟᱜᱼᱟ ᱾ ᱥᱚᱦᱚᱨ ᱟᱨ ᱡᱚᱜᱚ ᱥᱤᱦᱨᱤ ᱴᱚᱴᱷᱟ ᱨᱮ ᱵᱷᱤᱱᱟᱹ ᱵᱷᱤᱱᱟᱹ ᱰᱟᱦᱟᱨ ᱨᱮ ᱗᱘ ᱥᱚᱦᱚᱨ ᱵᱟᱥ ᱥᱮᱱᱚᱜᱼᱟ ᱱᱚᱣᱟ ᱔᱕ ᱥᱚᱦᱚᱨ ᱵᱟᱥ ᱥᱚᱦᱚᱨ ᱠᱷᱚᱱ ᱥᱩᱨ ᱥᱩᱯᱩᱨ ᱨᱮᱱᱟᱜ ᱟᱹᱛᱩ ᱫᱷᱟᱹᱵᱤᱡ ᱥᱮᱱᱚᱜᱼᱟ ᱾
ᱩᱰᱟᱹᱱ ᱰᱟᱦᱟᱨ
ᱣᱟᱨᱟᱝᱜᱟᱞ ᱨᱮ ᱑᱙᱓᱐ ᱨᱮ ᱢᱚᱡᱽᱱᱩᱨ ᱨᱮ ᱱᱤᱡᱟᱢ ᱤᱫᱤ ᱛᱮ ᱵᱮᱱᱟᱣ ᱟᱠᱟᱱᱟ ᱢᱤᱫᱴᱟᱹᱝ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:ᱥᱤᱧᱚᱛ ᱨᱮ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ ᱛᱷᱚᱠ:Archaeological sites in Telangana ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱚ
ᱢᱚᱰᱤᱠᱮᱨᱤ
ᱢᱚᱰᱤᱠᱮᱨᱤ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱠᱚᱰᱟᱜᱩ (ᱠᱩᱨᱜᱽ) ᱦᱚᱱᱚᱛ ᱨᱮᱱᱟᱜ ᱢᱚᱰᱤᱠᱮᱨᱤ ᱛᱟᱞᱩᱠ ᱨᱮ ᱢᱤᱫ ᱵᱩᱨᱩ ᱴᱷᱟᱶ ᱥᱚᱦᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱰᱟᱜᱩ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱪᱷᱟᱹᱴᱭᱟᱹᱨ
ᱢᱚᱰᱤᱠᱮᱨᱤ ᱫᱚ ᱢᱩᱫᱽᱫᱩ ᱨᱟᱡᱟ ᱠᱮᱨᱤ ᱭᱟᱜ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ, ᱚᱠᱚᱭᱟᱜ ᱟᱹᱲᱟᱹ ᱢᱩᱫᱽᱫᱩᱨᱟᱡᱟ ᱟᱜ ᱥᱚᱦᱚᱨ ᱛᱟᱦᱮᱸ ᱠᱟᱱᱟ, ᱩᱱᱤᱭᱟᱜ ᱧᱩᱛᱩᱢ ᱢᱩᱬ ᱦᱚᱞᱮᱨᱤ ᱨᱟᱡᱟ ᱢᱩᱫᱽᱫᱩᱨᱟᱡᱟ ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱞᱮᱱ ᱛᱟᱦᱮᱸᱫ ᱚᱠᱚᱭ ᱫᱚ ᱑᱖᱓᱓ ᱥᱟᱞ ᱠᱷᱚᱱ᱑᱙᱘᱗ ᱥᱟᱞ ᱫᱷᱟᱹᱵᱤᱡ ᱠᱚᱰ ᱟᱜᱩ ᱨᱮ ᱥᱟᱥᱚᱱᱮᱫ ᱛᱟᱦᱮᱸᱫ ᱾ ᱑᱘᱓᱔ ᱥᱟᱞ ᱠᱷᱚᱱ, ᱵᱨᱤᱴᱤᱥ ᱨᱟᱡᱽ ᱚᱠᱛᱚ, ᱱᱚᱣᱟ ᱫᱚ ᱢᱚᱨᱠᱟᱨᱟ ᱠᱚ ᱢᱮᱛᱟᱜᱼᱟ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ, ᱢᱟᱭᱥᱩᱨ ᱥᱚᱨᱠᱟᱨ ᱦᱚᱛᱮᱛᱮ ᱱᱚᱣᱟ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱢᱚᱰᱤᱠᱮᱨᱤ ᱠᱮᱜᱼᱟ ᱾
ᱚᱛᱱᱚᱜ ᱟᱨ ᱦᱚᱭᱫᱟᱜ
ᱢᱚᱰᱤᱠᱮᱨᱤ ᱨᱮ ᱢᱤᱫ ᱴᱨᱚᱯᱤᱠᱟᱞ ᱩᱥᱩᱞ ᱚᱛ ᱦᱚᱭᱫᱟᱜ ᱢᱮᱱᱟᱜᱼᱟ ᱪᱮᱫᱟᱜ ᱪᱮ ᱱᱚᱣᱟ ᱨᱮᱱᱟᱜ ᱫᱚ ᱑,᱑᱕᱐ ᱢᱤᱴᱚᱨ (᱓,᱗᱗᱐ ᱯᱷᱤᱴ) ᱢᱮᱱᱟᱜᱼᱟ ᱾ ᱢᱚᱰᱤᱠᱮᱨᱤ 12.42°N, 75.73°W ᱨᱮ ᱢᱮᱱᱟᱜᱼᱟ ᱾ ᱢᱚᱰᱤᱠᱮᱨᱤ ᱫᱚ ᱯᱟᱪᱮ ᱜᱷᱟᱴ ᱨᱮ ᱢᱮᱱᱟᱜᱼᱟ ᱟᱨ ᱢᱤᱫ ᱞᱟᱹᱠᱛᱤᱭᱟᱱ ᱵᱩᱨᱩ ᱴᱷᱟᱶ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱥᱚᱦᱚᱨ ᱫᱤ ᱠᱚᱧᱮ ᱨᱮ ᱦᱚᱥᱚᱱ, ᱯᱟᱪᱮ ᱨᱮ ᱢᱟᱸᱜᱽᱞᱳᱨ ᱟᱨ ᱥᱟᱢᱟᱝ ᱨᱮ ᱢᱟᱭᱥᱩᱨ ᱢᱮᱱᱟᱜᱼᱟ ᱾ ᱠᱮᱨᱚᱞ ᱠᱷᱚᱱ ᱠᱟᱱᱱᱩᱨ ᱫᱚ ᱑᱐᱐ ᱠᱤᱞᱚᱢᱤᱴᱚᱨ (᱖᱒ ᱢᱤᱞ) ᱥᱟᱺᱜᱤᱧᱟ ᱾ ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱠᱟᱱᱱᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱱᱚᱣᱟ ᱘᱐ ᱠᱤᱞᱚᱢᱤᱴᱚᱨ (᱕᱐ ᱢᱤᱞ) ᱥᱟᱺᱜᱤᱧᱟ ᱾
ᱢᱟᱱᱰᱩ ᱵᱚᱱᱚᱛ
ᱢᱟᱱᱰᱩ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱨᱟᱢᱜᱚᱲ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱢᱟᱱᱰᱩ 23.7942°N, 85.47°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱕᱐᱘ ᱢᱤᱴᱚᱨ (᱑,᱖᱖᱗ ᱯᱷᱩᱴ) ᱩᱥᱩᱞ ᱢᱮᱱᱟᱜᱼᱟ ᱾
ᱢᱟᱱᱰᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱪᱩᱨᱪᱩ ᱟᱨ ᱴᱟᱴᱤ ᱡᱷᱟᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱵᱚᱠᱟᱨᱚ ᱦᱚᱱᱚᱛ ᱨᱮ ᱜᱚᱢᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱨᱟᱢᱜᱚᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱫᱟᱫᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱢᱟᱱᱰᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱔᱒᱓.᱘᱒ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱢᱟᱱᱰᱩ ᱯᱩᱞᱤᱥ ᱥᱴᱮᱥᱚᱱ ᱫᱚ ᱢᱟᱱᱰᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱢᱟᱱᱰᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱟᱱᱰᱩ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱱᱰᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒᱕᱓,᱐᱓᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱓᱓,᱗᱕᱗ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱑᱑᱙,᱒᱗᱕ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸᱱᱟ ᱾ ᱑᱓᱑,᱔᱘᱖ (᱕᱒%) ᱠᱚᱲᱟ ᱟᱨ ᱑᱒᱑,᱕᱔᱖ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱓᱖,᱓᱑᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱓᱕,᱐᱑᱕ (᱑᱓.᱘᱔%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱕᱑,᱔᱙᱓ (᱒᱐.᱓᱕%) ᱢᱮᱱᱟᱜ ᱠᱚᱣᱟ ᱾
ᱢᱟᱱᱰᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱱᱰᱩ, ᱴᱮᱯᱤᱝ, ᱵᱟᱨᱩᱜᱷᱩᱴᱩ, ᱠᱮᱰᱞᱟ, ᱟᱨᱟ, ᱠᱩᱡᱩ, ᱴᱚᱯᱟ, ᱚᱨᱞᱟ, ᱥᱚᱱᱨᱤ ᱟᱞᱤᱭᱟᱥ ᱛᱤᱞᱮᱭᱟ, ᱵᱚᱸᱜᱟᱵᱟᱨ ᱟᱨ ᱥᱮᱣᱴᱟ ᱫᱚ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱱᱰᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱕᱗,᱕᱑᱓ ᱜᱚᱴᱟᱝ (᱗᱒.᱖᱘%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱙᱒,᱒᱙᱕ (᱘᱑.᱙᱘%) ᱠᱚᱲᱟ ᱟᱨ ᱖᱕,᱒᱑᱘ (᱖᱒.᱖᱒%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱠᱩᱲᱤ ᱟᱨ ᱠᱚᱲᱟ ᱚᱞ ᱯᱟᱲᱦᱟᱣ ᱛᱟᱞᱟᱨᱮ ᱵᱷᱮᱜᱟᱨ) ᱫᱚ ᱑᱙.᱓᱖% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱟᱝᱜᱟᱨᱯᱟᱫᱟ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱟᱝᱜᱟᱨᱯᱟᱫᱟ ᱵᱟᱝᱢᱟ ᱚᱝᱜᱟᱨᱯᱚᱫᱟ (ᱤᱝᱞᱤᱥ ᱺ Angarapada) ᱫᱚ ᱢᱤᱫ ᱦᱩᱰᱤᱧ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱒᱓ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱕᱗᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱒᱗᱖ ᱜᱚᱴᱟᱝ ᱠᱚᱲᱟ ᱟᱨ ᱒᱙᱖ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱢᱟᱱᱰᱩ ᱵᱚᱱᱚᱛ
ᱦᱮᱡ ᱥᱮᱱ
ᱠᱚᱰᱟᱨᱢᱟ-ᱦᱟᱡᱟᱨᱤᱵᱟᱜᱽ-ᱵᱟᱨᱠᱟᱠᱟᱱᱟ-ᱨᱟᱺᱪᱤ ᱞᱟᱭᱤᱱ ᱫᱚ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱠᱩᱡᱩ ᱟᱨ ᱢᱟᱱᱰᱩ ᱨᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱟᱝᱜᱟᱨᱯᱟᱫᱟ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱕᱗᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱘᱐ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱓ᱹ᱙᱙% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱒᱗᱖ ᱜᱚᱴᱟᱝ ᱠᱚᱲᱟ ᱟᱨ ᱒᱙᱖ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱗᱒, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱐᱕᱑, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱔ᱹ᱖᱓% ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱗ᱹ᱖᱔%, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱕᱒ᱹ᱕᱕ % ᱾
ᱢᱟᱱᱰᱩ ᱵᱚᱱᱚᱛ
ᱥᱮᱪᱮᱫ
ᱢᱟᱱᱰᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱒᱕ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱖᱕ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱓᱒ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱑᱖ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱘ ᱜᱚᱴᱟᱝ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾ *ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾
ᱟᱝᱜᱟᱨᱯᱟᱫᱟ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱡᱚᱨᱫᱟ (ᱡᱩᱨᱫᱷᱟ) ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱢᱟᱱᱰᱩ ᱵᱚᱱᱚᱛ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱟᱝᱜᱟᱨᱯᱟᱫᱟ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱟᱹᱛᱩ ᱠᱷᱚᱱᱟᱜ ᱱᱟᱥᱮ ᱥᱟᱺᱜᱤᱧ ᱨᱮ ᱛᱟᱱᱟᱞᱟ ᱩᱥᱩᱞ ᱵᱤᱨᱫᱟᱹᱜᱟᱲ ᱢᱩᱦᱩᱞᱰᱷᱤᱭᱟᱹ (ᱢᱚᱦᱩᱞᱰᱤᱦᱟ) ᱟᱨ ᱵᱟᱫᱟᱢᱯᱟᱦᱟᱰ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱥᱳᱵᱷᱟ ᱱᱟᱭᱰᱩ
ᱥᱳᱵᱷᱟ ᱱᱟᱭᱰᱩ ᱫᱚ ᱥᱤᱧᱚᱛ ᱨᱮᱱ ᱧᱩᱛᱩᱢᱟᱱ ᱠᱩᱪᱤᱯᱩᱲᱤ ᱱᱚᱨᱛᱚᱠᱤ ᱵᱷᱤᱛᱨᱤᱨᱮᱢᱤᱫᱴᱮᱱ ᱠᱟᱱᱟᱭ᱾ ᱠᱩᱪᱤᱯᱩᱲᱤ ᱮᱱᱮᱡ ᱨᱮᱱ ᱧᱩᱛᱩᱢᱟᱱ ᱜᱩᱨᱩ ᱵᱷᱮᱢᱯᱚᱛᱤ ᱪᱤᱱᱱᱟ ᱥᱚᱛᱛᱚᱢ ᱨᱮᱱ ᱥᱤᱥᱥᱚᱭ ᱛᱟᱸᱦᱮᱸᱠᱟᱱᱟ᱾ ᱟᱹᱰᱤ ᱦᱩᱰᱤᱧ ᱵᱚᱭᱚᱥ ᱠᱷᱚᱱ ᱜᱮ ᱥᱳᱵᱷᱟ ᱫᱚ ᱠᱩᱪᱤᱯᱩᱲᱤ ᱮᱱᱮᱡᱮ ᱟᱭᱚᱛᱛᱚ ᱟᱹᱜᱩ ᱞᱮᱫᱟ ᱟᱨ ᱚᱱᱟ ᱨᱮᱱᱟᱜ ᱢᱩᱬᱩᱛ ᱪᱚᱨᱤᱛ ᱨᱮ ᱚᱵᱷᱤᱱᱚᱭᱮ ᱮᱛᱦᱚᱵ ᱞᱮᱫᱟ᱾ ᱩᱱᱤ ᱫᱚ ᱟᱡ ᱨᱮᱱ ᱜᱩᱨᱩ ᱟᱜ ᱫᱚᱞ ᱠᱷᱚᱡ ᱥᱚᱛᱛᱚᱵᱷᱟᱢᱟ ᱟᱨ ᱯᱚᱫᱫᱚᱵᱚᱛᱤ ᱟᱜ ᱪᱚᱨᱤᱛ ᱨᱮᱭ ᱚᱵᱷᱤᱱᱚᱭ ᱟᱠᱟᱫᱟ ᱟᱨ ᱚᱱᱟ ᱠᱷᱟᱹᱛᱤᱨ ᱟᱭᱢᱟ ᱵᱟᱨᱦᱮ ᱫᱤᱥᱟᱹᱢᱨᱮᱭ ᱫᱟᱬᱟᱣᱠᱟᱫᱟ᱾
ᱚᱱᱟ ᱵᱟᱫᱽ ᱠᱟᱛᱮ ᱦᱚᱸ ᱩᱱᱤ ᱫᱚ ᱟᱹᱰᱤ ᱱᱟᱯᱟᱭ ᱱᱟᱪᱚᱱᱤᱭᱟᱹ ᱠᱟᱱᱟᱭ᱾ ᱦᱟᱭᱫᱟᱨᱟᱵᱟᱫᱽ ᱨᱮᱱᱟᱜ ᱠᱩᱪᱤᱯᱩᱲᱤ ᱮᱱᱮᱡ ᱟᱨᱴ ᱮᱠᱟᱰᱮᱢᱤ ᱨᱮᱱ ᱢᱩᱬᱩᱛ ᱥᱳᱵᱷᱟ ᱱᱟᱭᱰᱩ ᱫᱚ ᱱᱮᱛᱟᱨ ᱦᱩᱰᱤᱧ ᱵᱚᱭᱚᱥ ᱨᱮᱱ ᱠᱩᱲᱤ ᱜᱤᱫᱨᱟᱹ ᱠᱚ ᱮᱱᱮᱡᱮ ᱪᱤᱛ ᱟᱹᱠᱩ ᱠᱟᱱᱟ᱾ ᱒᱐᱑᱒᱐ ᱥᱮᱨᱢᱟ ᱨᱮ ᱚᱱᱟ ᱮᱠᱟᱰᱮᱢᱤ ᱨᱮᱱᱟᱜ ᱓᱐ ᱥᱮᱨᱢᱟ ᱯᱩᱨᱟᱹᱣ ᱠᱩ ᱢᱟᱱᱟᱣ ᱞᱮᱫᱟ᱾ ᱩᱱᱤ ᱫᱚ ᱵᱮᱥ ᱠᱚᱭᱮᱠᱴᱤ ᱮᱱᱮᱡ ᱱᱟᱴᱚᱠ ᱨᱮᱱᱟᱜ ᱮ ᱯᱚᱨᱤᱪᱟᱞᱚᱱᱟᱣ ᱠᱟᱫᱟ᱾ ᱩᱱᱤ ᱫᱚ ᱢᱟᱫᱨᱟᱡᱽ ᱨᱮᱱᱟᱜ ᱠᱨᱤᱥᱱᱚ ᱜᱚᱱᱚ ᱥᱚᱵᱷᱟ ᱠᱷᱚᱱ ᱮᱱᱮᱡ ᱪᱩᱲᱟᱢᱚᱱᱤ ᱨᱮᱱᱟᱜ ᱩᱯᱟᱫᱷᱤᱭ ᱧᱟᱢ ᱞᱮᱫᱟ᱾
ᱮᱛᱦᱚᱵ ᱡᱤᱭᱚᱱ
ᱥᱳᱵᱷᱟ ᱱᱟᱭᱰᱩ ᱑᱙᱕᱖ ᱥᱮᱨᱢᱟ ᱨᱮ ᱚᱱᱫᱷᱨᱚ ᱯᱚᱱᱚᱛ ᱨᱮᱱᱟᱜ ᱵᱤᱥᱟᱠᱷᱟᱯᱚᱛᱛᱚᱱᱚᱢ ᱦᱚᱱᱚᱛ ᱨᱮᱱᱟᱜ ᱟᱱᱟᱠᱟᱯᱟᱞᱞᱮᱛᱮᱭ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱫᱚ ᱪᱮᱱᱱᱟᱭ ᱨᱮ ᱛᱟᱸᱦᱮᱸᱠᱟᱛᱮ ᱠᱩᱪᱤᱯᱩᱲᱤ ᱮᱱᱮᱡ ᱪᱤᱛ ᱥᱟᱶ ᱠᱩᱭᱤᱱ ᱢᱮᱹᱨᱤ ᱠᱚᱞᱮᱡᱽ ᱠᱷᱚᱱ ᱰᱤᱜᱨᱤᱭ ᱧᱟᱢ ᱞᱮᱫᱟ᱾
ᱟᱡ ᱵᱟᱵᱟ ᱫᱚ ᱢᱤᱫᱴᱮᱱ Engineer ᱮ ᱛᱟᱸᱦᱮᱸᱠᱟᱱᱟ᱾ ᱟᱡ ᱵᱟᱵᱟ ᱫᱚᱭ ᱢᱮᱱᱞᱮᱫᱟ ᱥᱳᱵᱷᱟ ᱫᱚ ᱞᱟᱹᱴᱩ ᱠᱟᱛᱮ ᱰᱟᱠᱛᱟᱨᱮ ᱦᱩᱭᱩᱜ ᱢᱟ᱾ ᱟᱨ ᱥᱳᱵᱷᱟ ᱟᱜ ᱢᱚᱱ ᱫᱚ ᱮᱱᱮᱡ ᱨᱮ ᱛᱟᱸᱦᱮᱸᱠᱟᱱᱟ᱾ ᱟᱡ ᱜᱚᱜᱚ ᱚᱱᱟ ᱵᱩᱡᱷᱟᱹᱣ ᱠᱟᱛᱮ ᱜᱷᱟᱸᱨᱚᱡ ᱨᱮᱱᱟᱜ ᱢᱟᱱᱟ ᱛᱟᱸᱦᱮᱸᱱ ᱥᱟᱶᱛᱮ ᱦᱚᱸ ᱥᱚᱨᱳᱡᱤᱱᱤ ᱫᱮᱹᱵᱤ ᱨᱟᱡᱽ ᱢᱚᱦᱮᱱᱫᱨᱚ ᱵᱚᱨᱚᱢᱮ ᱯᱤ ᱮᱞ ᱨᱮᱰᱰᱤ ᱟᱜ ᱛᱤ ᱛᱮᱭ ᱯᱟᱲᱦᱟᱣ ᱚᱪᱚ ᱞᱤᱫᱤᱭᱟ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱧᱩᱛᱩᱢᱟᱱ ᱥᱨᱤ ᱵᱷᱮᱢᱯᱚᱛᱤ ᱪᱤᱱᱱᱟ ᱥᱚᱛᱛᱚᱢ ᱟᱜ ᱟᱫᱷᱤᱱ ᱨᱮᱭ ᱛᱟᱸᱦᱮᱸᱠᱟᱱᱟ᱾ ᱩᱱᱤ ᱨᱮᱱ ᱡᱚᱛᱚᱠᱷᱚᱱ ᱥᱚᱨᱮᱥ ᱪᱮᱪᱮᱫᱤᱭᱟᱹᱭ ᱛᱟᱸᱦᱮᱸᱠᱟᱱᱟ ᱥᱳᱵᱷᱟ᱾
ᱥᱤᱨᱯᱟᱹᱠᱚ
ᱥᱳᱵᱷᱟ ᱱᱟᱭᱰᱩ ᱫᱚ ᱠᱷᱟᱹᱞᱤ ᱟᱭᱟᱜ ᱫᱤᱥᱟᱹᱢ ᱨᱮ ᱫᱚ ᱵᱟᱝ ᱜᱚᱴᱟ ᱫᱷᱟᱹᱨᱛᱤ ᱡᱩᱲᱮᱭ ᱮᱱᱮᱡ ᱠᱷᱟᱹᱛᱤᱨᱮ ᱧᱩᱛᱩᱢ ᱞᱮᱫᱟ᱾ ᱴᱟᱱᱟ (TANA)  ᱧᱩᱛᱩᱢᱟᱱ ᱢᱤᱫᱴᱮᱱ ᱥᱚᱝᱜᱚᱴᱷᱚᱱᱟᱜ ᱟᱹᱭᱩᱨᱛᱮ ᱥᱳᱵᱷᱟ ᱢᱟᱨᱠᱤᱱ ᱡᱚᱱᱚᱲᱯᱚᱱᱚᱛ ᱨᱮᱱᱟᱜ ᱟᱭᱢᱟ ᱡᱟᱜᱟ ᱨᱮ ᱫᱟᱬᱟ ᱠᱮᱛᱮᱛ ᱮᱱᱮᱡ ᱟᱨᱮ ᱚᱵᱷᱤᱱᱚᱭ ᱞᱮᱫᱟ᱾ ᱤᱱᱟᱹ ᱵᱟᱫᱽ ᱠᱟᱛᱮ ᱦᱚᱸ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ, ᱥᱤᱨᱤᱭᱟ, ᱛᱩᱨᱚᱥᱠᱚ, ᱦᱚᱝᱠᱚᱝ, ᱵᱟᱜᱫᱟᱫᱽ, ᱠᱟᱢᱯᱩᱪᱤᱭᱟ ᱟᱨ ᱵᱮᱝᱠᱚᱠ ᱨᱮᱦᱚᱸ ᱮᱱᱮᱡ ᱥᱮᱨᱮᱧ ᱚᱱᱩᱥᱴᱷᱟᱱ ᱨᱮᱭ ᱥᱮᱞᱮᱫᱽ ᱟᱠᱟᱱᱟ᱾ ᱯᱟᱪᱷᱮ ᱮᱥᱤᱭᱟ ᱫᱟᱬᱟ ᱵᱷᱟᱜᱟᱣ ᱠᱟᱛᱮ ᱥᱤᱧᱚᱛ ᱫᱤᱥᱟᱹᱢ ᱨᱮᱱ ᱥᱚᱨᱠᱟᱨ ᱯᱟᱸᱦᱴᱟ ᱠᱷᱚᱱ ᱱᱟᱭᱰᱩ ᱫᱚ ᱳᱭᱮᱥᱴ ᱤᱱᱰᱤᱡᱽ, ᱢᱮᱠᱥᱤᱠᱳ, ᱵᱷᱮᱱᱮᱡᱩᱭᱮᱞᱟ, ᱛᱤᱣᱱᱤᱥᱤᱭᱟ ᱟᱨ ᱠᱤᱣᱵᱟ ᱨᱮᱦᱚᱸ ᱫᱟᱬᱟᱣ ᱟᱠᱟᱫᱟ᱾
ᱥᱤᱞᱯᱟ ᱥᱮᱴᱷᱤ
ᱥᱤᱞᱯᱟ ᱥᱮᱴᱷᱤ ᱠᱩᱸᱫᱽᱨᱟ (ᱡᱟᱱᱟᱢ:᱘ ᱡᱩᱱ ᱑᱙᱗᱕) ᱫᱚ ᱥᱤᱧᱚᱛ ᱨᱮᱱ ᱢᱤᱫ ᱚᱵᱷᱤᱱᱚᱭ ᱠᱷᱮᱞᱚᱰᱤᱭᱟᱹ ᱠᱟᱱᱟᱭ ᱾ ᱑᱙᱙᱓ ᱥᱮᱨᱢᱟ ᱨᱮ ᱥᱟᱦᱟᱨᱩᱠᱷ ᱠᱷᱟᱱ ᱥᱟᱶ ᱵᱟᱡᱤᱜᱚᱨ ᱥᱤᱱᱮᱢᱟ ᱨᱮ ᱯᱟᱹᱦᱤᱞ ᱫᱷᱟᱣ ᱞᱮᱠᱟᱛᱮ ᱚᱵᱷᱤᱱᱚᱭ ᱨᱮᱭ ᱯᱷᱮᱰ ᱞᱮᱱᱟ ᱾ ᱤᱱᱟᱹ ᱛᱟᱭᱚᱢ ᱱᱤᱛ ᱫᱷᱟᱹᱵᱤᱡ ᱔᱐ ᱜᱚᱴᱟᱝ ᱵᱚᱞᱤᱣᱰ, ᱛᱟᱢᱤᱞ, ᱛᱮᱞᱩᱜᱩ ᱟᱨ ᱠᱚᱱᱱᱚᱲ ᱥᱤᱱᱮᱢᱟ ᱨᱮᱭ ᱚᱵᱷᱤᱱᱚᱭ ᱟᱠᱟᱫᱟ ᱾ ᱥᱤᱞᱯᱟ ᱫᱚ ᱯᱟᱹᱦᱤᱞ ᱫᱷᱟᱣ ᱞᱮᱠᱟᱛᱮ ᱑᱙᱙᱔ ᱥᱮᱨᱢᱟ ᱨᱮ ᱟᱜᱽ ᱥᱤᱱᱮᱢᱟ ᱨᱮ ᱢᱩᱬᱩᱛ ᱪᱚᱨᱤᱛ ᱨᱮᱭ ᱚᱵᱷᱤᱱᱚᱭ ᱟᱠᱟᱫᱟ ᱾ ᱒᱐᱐᱐ ᱥᱮᱨᱢᱟ ᱨᱮ ᱫᱷᱟᱲᱠᱟᱱ ᱟᱨ ᱒᱐᱐᱒ ᱥᱮᱨᱢᱟ ᱨᱮ ᱨᱤᱥᱛᱮ ᱥᱤᱱᱮᱢᱟ ᱨᱮ ᱟᱹᱰᱤ ᱡᱷᱟᱠᱟᱥᱮ ᱚᱵᱷᱤᱱᱚᱭ ᱟᱠᱟᱫᱟ ᱾ ᱒᱐᱐᱔ ᱥᱮᱨᱢᱟ ᱨᱮ ᱯᱷᱤᱨ ᱢᱤᱞᱮᱝᱜᱮ ᱥᱤᱱᱮᱢᱟ ᱨᱮ ᱩᱱᱤ ᱮᱭᱤᱰᱥ ᱨᱩᱜᱤ ᱦᱤᱥᱟᱹᱵᱛᱮᱭ ᱚᱵᱷᱤᱱᱚᱭ ᱞᱮᱫᱟ ᱾ ᱚᱱᱟ ᱥᱤᱱᱮᱢᱟ ᱫᱟᱨᱟᱭᱛᱮ ᱩᱱᱤ ᱵᱮᱥ ᱠᱤᱪᱷᱩᱜᱟᱱ ᱥᱤᱨᱯᱟᱹᱭ ᱦᱟᱢᱮᱴ ᱟᱠᱟᱫᱟ ᱾ ᱩᱱᱤᱨᱮᱱ ᱠᱟᱹᱴᱤᱡ ᱵᱚᱭᱦᱟ ᱥᱚᱢᱤᱛᱟ ᱥᱮᱴᱷᱤ ᱦᱚᱸ ᱵᱚᱞᱤᱣᱩᱰ ᱨᱤᱱᱤᱡ ᱢᱤᱫ ᱚᱵᱷᱤᱱᱚᱭ ᱠᱷᱮᱞᱚᱰᱤᱭᱟᱹ ᱠᱟᱱᱟᱭ ᱾
ᱜᱩᱜᱚᱞ ᱠᱨᱳᱢ
ᱜᱚᱜᱚᱞ ᱠᱨᱳᱢ ᱫᱚ ᱜᱚᱜᱚᱞ ᱠᱚᱢᱯᱟᱱᱤ ᱟᱜ ᱜᱮ ᱯᱨᱳᱰᱚᱠ ᱠᱟᱱᱟ । ᱚᱱᱟ ᱫᱟᱨᱟᱭ ᱛᱮ ᱟᱵᱚ​ ᱡᱚᱱᱚᱲ ᱟᱜ ᱰᱚᱜᱚᱨ ᱠᱚ ᱵᱚᱱ ᱧᱟᱢᱟ ।
ᱩᱫᱷᱚᱢᱯᱩᱨ
ᱥᱟᱥᱚᱱᱤᱭᱟᱹ
ᱩᱫᱷᱚᱢᱯᱩᱨ ᱥᱚᱦᱚᱨ ᱫᱚ ᱒᱒ ᱱᱚᱜᱚᱨᱯᱟᱞᱤᱠᱟ ᱣᱟᱨᱰ ᱥᱟᱶ ᱩᱫᱷᱚᱢᱯᱩᱨ ᱱᱚᱜᱚᱨ ᱠᱩᱢᱩᱴ ᱦᱚᱛᱮᱛᱮ ᱥᱟᱥᱚᱱᱚᱜ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱩᱫᱷᱚᱢᱯᱩᱨ ᱥᱚᱦᱚᱨ ᱴᱚᱴᱷᱟ ᱨᱤᱱ ᱦᱚᱲ ᱮᱞ ᱫᱚ ᱙᱑,᱓᱖᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱓᱕,᱕᱐᱗ ᱦᱚᱲ ᱫᱚ ᱩᱫᱷᱚᱢᱯᱩᱨ ᱱᱚᱜᱚᱨ ᱵᱟᱹᱭᱥᱤ ᱴᱚᱴᱷᱟ ᱨᱮᱠᱚ ᱛᱟᱦᱮᱸᱱᱟ, ᱔᱘,᱕᱐᱘ ᱦᱚᱲ ᱫᱚ ᱩᱫᱷᱚᱢᱯᱩᱨ ᱨᱮᱱᱟᱜ ᱵᱟᱦᱨᱮ ᱩᱛᱱᱟᱹᱣ ᱨᱮᱠᱚ ᱛᱟᱦᱮᱸᱱᱟ, ᱟᱨ ᱕,᱗᱔᱓ ᱦᱚᱲ ᱫᱚ ᱨᱮᱦᱚᱢᱵᱚᱞ ᱨᱮᱠᱚ ᱛᱟᱦᱮᱸᱱᱟ ᱾ ᱠᱚᱲᱟ ᱦᱚᱲ ᱮᱞ ᱫᱚ ᱖᱐.᱒% ᱟᱨ ᱛᱤᱨᱞᱟᱹ ᱓᱙.᱘% ᱫᱚ ᱢᱮᱱᱟᱜ ᱠᱚᱣᱟ ᱾ ᱢᱟᱨᱟᱝ ᱠᱚᱲᱟ ᱥᱟᱭᱠᱚᱲᱟ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱨᱮᱱᱟᱜ ᱢᱤᱫ ᱢᱟᱨᱟᱝ ᱴᱷᱟᱶ ᱛᱷᱟᱯᱚᱱᱤᱡ ᱯᱷᱟᱹᱫ ᱦᱚᱛᱮᱛᱮ ᱢᱮᱱᱟᱜᱼᱟ ᱾ ᱩᱫᱷᱚᱢᱯᱩᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱙᱑.᱕% ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮ ᱢᱩᱬ ᱫᱷᱚᱨᱚᱢ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱟᱱᱟ ᱾
ᱥᱚᱲᱚᱠ
ᱩᱫᱷᱚᱢᱯᱩᱨ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱔ (NH-44) ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱢᱤᱫᱴᱟᱹᱝ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱠᱟᱱᱟ ᱱᱚᱣᱟ ᱥᱨᱤᱱᱚᱜᱚᱨ ᱫᱚ ᱛᱟᱨᱟ ᱥᱤᱧᱚᱛ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱩᱫᱷᱚᱢᱯᱩᱨ ᱠᱷᱚᱱ ᱦᱮᱡᱥᱮᱱ ᱞᱟᱹᱜᱤᱫ ᱛᱮ ᱵᱟᱥ ᱥᱮᱵᱟ ᱫᱤᱥᱩᱣᱟᱹ ᱥᱟᱜᱟᱲᱚᱢ ᱨᱮᱱᱟᱜ ᱯᱩᱨᱟᱹ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱠᱟᱹᱥᱢᱤᱨ ᱜᱷᱟᱹᱴᱤ ᱟᱨ ᱡᱟᱹᱢᱢᱩ ᱞᱟᱹᱜᱤᱫ ᱛᱮ ᱞᱮᱛᱟᱨ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱡᱟᱹᱢᱢᱩ ᱟᱨ ᱥᱨᱤᱱᱚᱜᱚᱨ ᱟᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱮᱴᱟᱜ ᱥᱚᱦᱚᱨ ᱨᱮ ᱥᱮᱱᱚᱜ ᱞᱟᱹᱜᱤᱫ ᱛᱮ ᱴᱮᱠᱥᱤ ᱥᱮᱵᱟ ᱦᱚᱸ ᱵᱮᱵᱚᱥᱛᱟ ᱢᱮᱱᱟᱜᱼᱟ, ᱟᱨ ᱥᱚᱦᱚᱨ ᱵᱷᱤᱛᱤᱨ ᱨᱮ ᱦᱩᱰᱤᱧ ᱵᱟᱥ ᱪᱟᱞᱟᱜ ᱠᱟᱱᱟ ᱾
ᱨᱮᱞ
ᱩᱫᱷᱚᱢᱯᱩᱨ ᱫᱚ ᱡᱟᱹᱢᱢᱩ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱨᱟᱵᱟᱝ ᱨᱟᱡᱽᱜᱟᱲ ᱠᱟᱱᱟ ᱾ ᱱᱟᱶᱟ ᱫᱤᱞᱞᱤ ᱠᱷᱚᱱ ᱩᱛᱛᱚᱨ ᱥᱚᱢᱯᱚᱨᱠ ᱠᱨᱟᱱᱛᱤ ᱮᱠᱥᱯᱨᱮᱥ ᱴᱨᱮᱱ ᱫᱚ ᱒᱐᱐᱕ ᱥᱟᱞ ᱨᱮ ᱱᱚᱣᱟ ᱞᱤᱝ ᱨᱮ ᱪᱟᱞᱟᱜᱟᱜ ᱯᱩᱭᱞᱩ ᱴᱨᱮᱱ ᱛᱟᱦᱮᱸ ᱠᱟᱱᱟ ᱾ ᱢᱤᱫ ᱫᱚᱨᱡᱚᱱ ᱞᱤᱠᱷᱚᱱ ᱡᱟᱹᱥᱛᱤ ᱡᱤᱞᱤᱧ ᱥᱟᱺᱜᱤᱧ ᱨᱮᱱᱟᱜ ᱴᱨᱮᱱ ᱟᱨᱵᱟᱝ ᱩᱫᱷᱚᱢᱯᱩᱨ ᱨᱮᱞᱣᱮ ᱴᱟᱨᱢᱤᱱᱚᱥ ᱠᱷᱚᱱ ᱚᱸᱰᱚᱠᱚᱜᱼᱟ ᱟᱨᱵᱟᱝ ᱩᱫᱷᱚᱢᱯᱩᱨ ᱫᱚ ᱛᱟᱨᱟ ᱥᱤᱧᱚᱛ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱠᱚᱢᱭᱩᱴᱚᱨ ᱟᱱᱨᱤᱡᱮᱵᱽ ᱯᱟᱥᱮᱱᱡᱚᱨ ᱴᱨᱮᱱ ᱫᱚ ᱡᱟᱹᱢᱢᱩ ᱟᱨ ᱩᱫᱷᱚᱢᱯᱩᱨ ᱮ ᱡᱚᱲᱟᱣᱟ ᱾
ᱦᱚᱭ
ᱥᱤᱧᱚᱛᱤᱭᱟᱹ ᱦᱚᱭ ᱯᱷᱟᱹᱫ (IAF) ᱨᱮᱱᱟᱜ ᱩᱫᱷᱚᱢᱯᱩᱨ ᱦᱚᱭ ᱯᱷᱟᱹᱫ ᱥᱴᱮᱥᱚᱱ ᱫᱚ ᱩᱫᱷᱚᱢᱯᱩᱨ ᱨᱮ ᱢᱮᱱᱟᱜᱼᱟ, ᱢᱮᱱᱠᱷᱟᱱ ᱱᱚᱣᱟ ᱥᱚᱦᱚᱨ ᱨᱤᱱ ᱞᱟᱹᱜᱤᱫ ᱫᱚ ᱵᱟᱭ ᱡᱷᱤᱦ ᱟᱠᱟᱱᱟ ᱾ ᱡᱟᱹᱢᱢᱩ ᱩᱰᱟᱹᱱ ᱰᱟᱹᱦᱤ ᱫᱚ ᱟᱹᱰᱤ ᱥᱩᱨ ᱥᱚᱦᱚᱨ ᱨᱤᱱ ᱦᱚᱲᱟᱜ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾
ᱤᱞᱤᱭᱟᱱᱟ ᱥᱤᱴᱟᱨᱤᱥᱴᱤ
ᱤᱞᱤᱭᱟᱱᱟ ᱥᱤᱴᱟᱨᱤᱥᱴᱤ ᱢᱤᱫ ᱤᱴᱟᱞᱤᱭᱟᱱ ᱟᱥᱞᱤ ᱨᱤᱱᱤᱡ ᱳᱰᱤᱥᱤ ᱟᱨ ᱪᱷᱚᱣ ᱮᱱᱮᱡᱤᱦ ᱠᱟᱱᱟ, ᱟᱨ ᱥᱤᱧᱚᱛ ᱨᱮᱱᱟᱜ ᱵᱷᱩᱵᱽᱱᱮᱥᱚᱨ ᱨᱮ ᱢᱮᱱᱟᱜ ᱮᱱᱮᱡ ᱮᱪᱮᱫᱟᱜ ᱢᱮᱱᱟᱜᱼᱟ ᱾ ᱩᱱᱤ ᱫᱚ ᱑᱙᱙᱕ ᱨᱮ ᱭᱩᱜᱟᱸᱛ ᱞᱟᱹᱜᱤᱫ ᱛᱮ ᱟᱹᱰᱤ ᱱᱟᱯᱟᱭ ᱠᱟᱨᱤᱭᱟᱜᱨᱟᱯᱷᱤ ᱞᱟᱹᱜᱤᱫ ᱛᱮ ᱔᱓ ᱟᱱᱟᱜ ᱡᱟᱹᱛᱤᱛᱟᱹᱨᱤ ᱯᱷᱤᱞᱢ ᱥᱤᱨᱯᱷᱟᱹ ᱠᱷᱚᱱ ᱠᱚ ᱤᱡᱡᱚᱛ ᱠᱮᱫᱮᱭᱟ ᱠᱚ ᱟᱨ ᱒᱐᱐᱖ ᱨᱮ, ᱳᱰᱤᱥᱤ ᱨᱮ ᱩᱱᱤ ᱠᱚᱱᱴᱨᱤᱵᱭᱩᱥᱚᱱ (Contribution) ᱞᱟᱹᱜᱤᱫ ᱛᱮ ᱵᱤᱫᱮᱥᱤ ᱨᱤᱱᱤᱡ ᱯᱩᱭᱞᱩ ᱮᱱᱮᱡ ᱯᱟᱫᱢᱟᱥᱨᱤ ᱠᱷᱚᱱ ᱠᱚ ᱤᱡᱡᱚᱛ ᱠᱮᱫᱮᱭᱟ ᱾
ᱩᱫᱷᱚᱢᱯᱩᱨ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱦᱮᱢᱟᱞ ᱵᱩᱨᱩ